
Hyvinkäällä 1929 : 
Hyvinkään Kirjapaino Osakeyhtiö 


Alkulause. 


yNouse pois makoamasta, 
Kansa kaunis nukkumasta*. 


Tätä alkulauselmaa kirjoittaessani olen ajatellut 
sarjan , Kalevalan opetuksia" kolmea ensimäistä nidet- 
tä. Alkuaan oli tarkoitukseni julkaista nämä kolme 
yhtenä kirjana, mutta erinäisistä syistä julkaistaan se 
nyt kolmena bienempänä niteenä, joista seuraavat jul- 
kaistaan myöhemmin. 

Nämä kirjaset tulevat jokaisen Kalevala-Veljen 
käteen ja heidän välityksellään ja muulla tavoin vielä 
lukuisamman yleisön luettavaksi ja Ne sisältävät var- 
maan paljon sellaista, jota eivät läheskään kaikki 
voi hyväksyä eivätkä omaksua. Mutta toivottavasti 
yksi saa yhdestä, toinen toisesta kohdasta sysäyksen 
Kalevala-tutkimuksilleen. Scnvuoksi lienee jo tässä 
paikallaan viitata Kalevala-Veljen ohjelman kohtaan 
jossa sanotaan: 

yKalevala-Veljillä ei ole mitään oikeauskoisuutta 
Kalevalan opeista, vaan kukin etsii ja ymmärtää 

omalla tavallaan Kalevalan aarteita ja tuopi mahdol- 
liset löytönsä oman heimonsa ja ihmiskunnan hyväksi." 

Tämän kirjasarjan tarkoituksena on pyrkiä anta- 
maan herätteitä Kalevala-tutkimuksille. Se pyrkii nos- 
tattamaan lukijan mielenkiintoa niihin kuolemattomiin 
viisaus- ja siveysarvoihin, joita kalevalainen runous 
sisältää. Tälläisina herätteinä on tässä esitetty eri 
tahoilta annettuja lausuntoja Kalevalasta. Samaten 
on allekirjoittanut tahtonut omillakin kuvauksillaan, 
mietelmillään ja tutkimustensa tuloksilla kiinnittää 
huomiota Kalevalan sisäisiin elämänohjeisiin. 

Mitä allekirjoittaneen omiin mietelmiin Kalevalan 
tutkimuksista tulee, olkoon tässä erikoisesti mainittu, 
että ne eivät pyri millään tavoin olemaan erehtymät- 
tömiä, mutta toivon niiden kuitenkin olevan pieneksi 
avuksi-vastaisille tutkimuksille sekä mille, jotka jo 
nyt rupeavat Kalevalan iki-ihanista lähteistä elämän 
virvoittavaa vettä ammentamaan. 

Kalevalaisten runojen arvon ja opetusten toteaminen, 
tulkoonpa se sitten miltä taholta ja miltä kannalta 
tahansa, on sittenkin vain turhaa sanojen helinää, 
elleivät nämä Kalevalan tunnustetut kansallistunnon, 
kauneuden, veljeyden, viisauden y. m. hyvät avut tule 
vaikuttaviksi ja elävöitetviksi jokapäiväisen elämän 
kaikilla toimialoilla. ,Usko ilman töitä on kuollut", 
kertoo pyhä kirja. , Toimi talon pitää eikä väen 
paljous* sanoo vanha suomalainen sananlasku. 

Saadaksemme tämän Kalevalan suuren perinnön 
todelliseksi avuksi Suomen kansalle ja koko Kalevan 
heimolle, on muodostettu Kalevala-Veljespiiri toimi- 
maan niiden ohjeiden mukaan, jotka ovat näiden jul- 
kaisujen lopussa liitteenä. Alkakaamme rakentaa 
Suomen siltaa niissä viitoitettua latua pitkin. Toteut- 
takaamme miiden puitteissa toimien kansallinen he- 
räymys sekä kansamme cheyttäminen. 


Vv 


Uusi aika, josta Väinämöinen ennusti, on koittanut 
ja sen vaatimus on, että jokaisen kansan on tuotava 
omaansa esille, sillä ainoastaan sikäli on kansalla 
tehtävää ihmiskunnan palveluksessa, mikäli se voipi 
omalla erikoisella kulttuuriaineistollaan rikastuttaa 
ja kirkastaa ihmiselämän pyrkimysten hyviä puolia. 

Tämän ihanan asian virittäjänä, joskin aivan vaa- 
timattomana, pyrkii tämä kirjasarja kaikkien Kale- 
vala-Veljien ja suuren yleisön huomaan, jotta he sit- 
ten kukin sarallaan alkaisivat raivata karua korpea vil- 
Jjelykselle suomalais-kansallisen sivistyksen vainiolla. 

Mitenkä nämä julkaisut ja niissä annetut viittauk- 
set, ihanteet ja käytännölliset toimenbiteet menestyvät 
ja kasvavat, riippuu yksinomaan siitä, mitenkä uskol- 
lisia tehtävälleen Kalevala-Veljet tässä työssä ovat. 

, Aja itse aurojasi, niin sun peltos ehmiääpi." 

Pakinkylässä maaliskuulla 1928. 


J. E. KAUKOMAA. 


Sarjan seuraavissa niteissä tullaan 
julkaisemaan m.m. seuraavat 
kirjoitukset: 


Vanhako on Kalevalainen runous ja mistä se on 
saanut alkunsa? 

Onko muinaisilla suomalaisilla ja egyptiläisillä yh- 
teisiä viisaustietoja? 

Muinaiskreikkalainen sivistys ja nouseva Kalevalai- 
nen aika. , 

Zoroasterilainen tulen palvonta ja Kalevala. 

Suomen kansan sananlaskut. 

Suomalaisen saunan parantava voima. 

Kalevalan suuri tammi. 

Kalevalan Aino. 

Miksi Kalevalan neuvot auttavat henkisen tien 
matkamiestä? 

Suomen kanhan vanhat runot ja Kalevala. 

Kalevalainen viisaus inhimillisen kehityksen kouluna. 

Kalevalan sisäinen perintö. 

Pohjolan häät ja ihmiselämän tarkoitus. 

Ahti Lemminkäinen salatieteilijänä. 

Kalevala ja avioliitto. 

Kalevalaista gnostisismia. 

Sammon tavoittelu (aiheena Kansallismuseon freskot ). 

Väinämöisen veneenteko ja kanteleensoitto. 


Esipuhe. 


Tässä sarjan ensimmäisessä julkaisussa tunnemme 
maan olevan turvallisesti jalkaimme alla. Toisinaan 
kyllä teemme pieniä lentoretkiä pois tältä kiinteältä 
maan kamaralta, mutta sehän ei ole niinkään tava- 
tonta nykyisin kun muutenkin lennetään. Kansallis- 
tunne, jota tässä kirjassa on tarkoituksenamme val- 
veuttaa omien kansallishenkemme tuotteiden avulla ja 
mihin syventymällä, on vksi suuri elämämme sopu- 
sointuun saattaja, sillä se mikä on kotoista ja kan- 
sallista, on meitä lähinnä yhdistämässä. Kun meissä 
kansallistunto herää, lähentää se meitä oman kan- 
samme veljiin silloinkin, kun monen monet ulkopuo- 
liset asiat meitä pyrkivät erottamaan. Jos lukija saapi 
edes pienen svsäyksen kansallishenkensä innoitukseen, 
tämän kirjan kertomuksista, on niiden kyhääjän ilo 
vilpitön. 

,Päin nousevan Suomen 
rantaa!'' 


Kerran on runotar kuiskannut runoilijan korvaan 
iloksi ja lohdutukseksi otsikossa mainitut sanat. Ne 
lauloi runoilija sille heimomme nuorelle, rohkealle 
joukolle, joka uskalsi panna kaikkensa alttiiksi isän- 
maansa ja kansansa puolesta. 

Kun tsaari-Venäjän mahtava sortovaltikka raskaan 
painavasti lepäsi heimomme yllä, oli nuoria, jotka 
uskoivat isänmaansa ja kansansa vapautukseen. 

Suomen kansan ulkonainen vapaus onkin nyt jo 
saavutettu, mutta omiin voimiinsa luottava vapaa ja 
kansallinen Suomi ei ole vielä todellisuus, sillä vie- 
rasten valtojen pitäessä isännyyttä ei meillä ole ollut 
riittävästi tilaisuutta kehittää kansallista itsenäisyyt- 
tämme. Tässä suhteessa me olemme vasta kulke- 
massa ,päin nousevan Suomen rantaa". Kansallisen 
itsenäisyytemme tulemista ovat vielä niin monet sei- 
kat vaikeuttamassa, että ainoastaan harvat edes usko- 
vat suomalaisen kansallisen sivistysvaltion syntyyn. 


Ellei meillä olisi kansallista menneisyyttämme, tai- 
taisi kyllä olla auttamattoman työlästä nousta ja va- 
pautua vuosisatojen kuluessa meihin tarttuneesta muu- 
kalaisuudesta, mutta se suuri kansallinen perintö, joka 
meillä on kalevalaisissa runoelmissa, sananlaskuissa 
y.m. antaa meille tukea ja uskoa kansallisen Suomen 
noususta. 

Heimollamme on ollut jo kaukaisessa muinaisuu- 
dessa sivistyksellinen itsenäisyyden aika, josta kale- 
valaiset runoelmat kertovat. Ompa eräs itävalta- 
lainen tiedemies tutkimustensa nojalla väittänyt, tämän 
Suomen kalevalaisen valtakunnan olleen verrattavissa 
Itä-Rooman keisarikuntaan. Ja kun todella syven- 
nymme kalevalaisten runoelmien viisaus- ja siveys- 
neuvoihin, voimme sanoa niistä kuvastuvan sivistys- 
kansan todellisia sivistysarvoja. Näistä seikoista kyllä 
tulee myöhemmin puhetta tässä ja seuraavissa tämän 
sarjan teoksissa. 

Tämän ajan jälkeen on kansallamme ollut vuosisa- 
toja kestänyt levon aika, mutta noin 100 vuotta sit- 
ten alkoi kalevan heimon uusi toiminnan aika. Silloin 
ilmestyi kansamme keskuuteen suuria herättäjiä,'joista 
ennenmuita on mainittava J. V. Snellman. Hänen roh- 
kaisevat, kansallishengen innoittamat sanansa antoi- 
vat ensi sysäyksen, vuosisatoja nukkuneen heimon 
mieliin. Näistä ensimmäisten herätysten ajoista läh- 
tien on alkanut Suomen kansan kulku , päin nouse- 
van Suomenrantaa", päin sitä uutta päivää, josta Väinä- 
möinen ennustaa: 


Annappas ajan kulua, Uuen päivän päästäjäksi, 
Päivän mennä toisen tulla — Uuen kuun kulettajaksi, 
Taas minua tarvitahan, Kun ei kuuta, aurinkoa 

Katsotahan kaivatahan. , Eikä ilmaista iloa. 

Tämä Väinämöisen ennustama uusi aika on nyt 
koittamassa, nyt on Suomen heimonkin eläydyttävä 
oman kansallishenkensä olemukseen, sen ,syntyihin 
syviin", sillä itsenäisen kansan on tuotava esille omaa 
kansallista elämäänsä. On hylättävä kaikki vieras, 
joka väärään maaperään istutettuna on meiltä vienyt 
sekä auringon että kuun, samoin ilon ihmisiltä, 
niin että henkinen, yhteiskunnallinen ja taiteelli- 
nenkin elämä on kuollutta, koska se on vierasta ja 
vailla omaa kansallista henkeä. Meidän vanhaa tie- 
täjäkansaamme ei voi ajan mittaan tyydyttää ulko- 
mailta lainattu materialismi yhtävähän kuin vihaan 
lietsovat luokkataistelun opitkaan, sillä me tiedämme, 
että henkisessä viisaudessa, tiedossa ja taidossa, sekä 
yläpuolelle kaikkien luokkien kohoavassa veljeydessä 
on ennen muinoisessa Kalevalassakin ollut ja tulee 
nousevassakin Suomessa olemaan onnellisen elämän 
pohja ja perusta. 

Tämän Kalevan heimon, uuden päivän tuloa hel- 
pottamaan ovat tämän kirjasarjan ,Mitä Kalevala meille 
opettaa?" lukujen mietelmät tarkoitetut. Nouskaamme 
siis tutkimaan, mitä oman kansallishenkemme viisaus- 
perintö on meille tallettanut. 


Suomalaisen rodun voima ja 
kansallistunto. 


Mikäli kansakunnalla on ruumiillisia ja sielullisia 
voimia, sikäli sillä on mahdollisuuksia suoriutua elä- 
män taistelusta kansakuntien kilpakentillä. Samassa 
määrin on tällaisella kansalla myöskin edellytyksiä 
kansallisen kulttuurivaltion luomiseen. 

Historiasta me olemme saaneet oppia, mitenkä 
kansojenkin elämässä vallitsee sama kehitys kuin 
yksilönkin elämässä. Ensin on lapsuus, sitä seuraa- 
vat nuoruus, miehuus ja vanhuus. Tietenkin kestä- 
vät nämä kansojen ikäkaudet monin kerroin pitempiä 
aikoja kuin yksilön, mutta kehitykseen vaikuttavat 
lait ovat samat. 

Kun kansalla ja sen yksilöillä on terve ja voimakas 
fyysillinen ruumis sekä lisäksi sitkeä, tarmokas ja 
vahva luonne, on sillä mahdollisuudet itsenäiseen ja 
omintakeiseen elämään. 

Tämä fyysillisen ja sielullisen voiman omaaminen 
eivät sentään yksinään riitä kansallisen korkeamman 

kulttuurin ilmentämiseen, vaan niiden lisäksi tarvi- 
taan kansallistunto, sisäinen kansallinen henkisyyden 
voima. Tämän täytyy olla elävä ja herännyt kän- 
sakunnassa ja varsinkin sen sivistyselämää edusta- 
vissa yksilöissä, jos he mielivät ilmentää omia kan- 
sallisia hengen ilmauksia ja näin luoda ulkopuolisista 
vaikutteista vapaata kansallista kulttuuria. Tämä ilmen- 
täminen ja inhimillisen kulttuuriaineiston rikastutta- 
minen on itsenäistyneen kansakunnan tarkoitus sekä 
kansana elämisen ja itsenäisenä pysymisen välttämä- 
tön ehto. 

Omaako Suomen kansa näitä mainitsemiamme ruu- 
miillisia, sielullisia ja henkisiä ominaisuuksia ja missä 
määrin? Onhan selviö, että mitä voimakkaampi jo- 
kin kansa on näiltä ominaisuuksiltaan, sitä huomatta- 
vampia saavutuksia se kykenee saamaan aikaan niin- 
hyvin aineellisella ja sielullisella kuin henkisenkin 
elämän aloilla, kunhan vain fyysillis-sielullinen elin- 
voima osataan saattaa oikeisiin uomiinsa luovaan 
henkiseen ja aineelliseen toimintaan. Mitä tulee ruu- 
miillisen ja sielullisen voiman mittoihin, joilla voisi 
jonkun kansan näitä arvoja mitata, antaa tässä meille 
parhaan mittapuun nykyaikana urheilu. Urheilussa 
täytyy omata sekä ruumiin, että sielun voimat ter- 
veinä ja voimakkaina, jos mielii saavuttaa jonkun- 
laisia tuloksia. Varsinkin kansainvälisillä kilpailuken- 
tillä joutuvat nämä voimat kovalle koetukselle. Kun 
urheilullisesti vertailemme eri kansojen voimasuhteita, 
täytyy tämän vertailun tietenkin tapahtua huomioon- 
ottaen kunkin kansan suhteellinen suuruus. Nykyai- 
kaiset olympialaiset kisat antavat hyvin sopivan tut- 
kimusaineiston tässä suhteessa. Kun niissä saavute- 
tut pistemäärät jaetaan kunkin kansan yhtä miljoonaa 
asukasta kohti, näyttää se, minkälaista aineistoa tämä 
miljoona on, sillä meidän on muistettava, että suuret 

ja rikkaat kansat kyllä käyttävät varoja ja valmen- 
nusta suuruutensa mukaan suhteellisesti enemmän 
urheilullisen aineiston ilmisaamiseksi. Tätä vertailu- 
laskelmaa noudattaen olemme saaneet viimeisten kol- 
mien olympialaisten pisteet huomioon ottaen seuraa- 
vat pistemäärät kunkin maan 1 miljoonaa asukasta 
kohti: Suomi 32,5, Ruotsi 9,0, Norja 2,s, Kanada 2,, 
Sveitsi 2,3, U.S.A. 1,9, Irlanti 1,7, Englanti 1,5, Ranska 

0,7, Unkari 0,7, Saksa 0, j.n.e. 

Nämä numerot puhuvat selvää kieltä ja näyttävät 
miten hämmästyttävän hyviä tuloksia ovat Suomen 
sekä ruumiiltaan että sielultaan terveet pojat pysty- 
neet saavuttamaan. He ovat näiltä ominaisuuksiltaan 
aivan omaa luokkaansa, siksipä maailman kansakun- 
tien, mahtavienkin, on täytynyt tunnustaa voittamat- 
tomaksi suomalaisen rodun voima, sitkeys ja tarmo. 

Edellisestä havaitsemme, että Suomen kansa on saa- 
nut paljon talentteja elämältä, mutta sille, jolle on 
paljon annettu, siltä myöskin paljon vaaditaan. Tämä 
suuri elinvoiman määrä mikä on kansallemme an- 
nettu, on saatettava oikeisiin uomiinsa. Meidän on 
muistettava, että tämä voima voi suuntautua myös- 
kin hävittäviin suuntiin yhtä helposti ja vielä paljon 
helpomminkin kuin luovaan suuntaan. Esimerkiksi 
alkohoolimyrkyn turmelemana saapi tämä pursuava 
elintarmo mitä tuhoisimpia seurauksia aikaan. Ur- 
heilu y.m. nuorten hyvät pyrkimykset ovat niitä oi- 
heita uomia, joissa tämä luomisvoima taltutetaan ja 
joka myöhemmin toisilla jalostuu luovaksi henkiseksi 
voimaksi, toisten käyttäessä sitä aineellisiin luomis- 
töihin. 

Suomen kansalla, kuten näimme, on suunnattomat 
määrät elämänvoimaa, tarmoa ja sisua toisiin kan- 
soihin verraten. Niin tuleekin olla, sillä Suomen kan- 
salla on kansallinen tehtävä, kansallisen kulttuurin 

luominen edessä, kun se sitävastoin monella muulla 
kansalla on jo menemässä ohi. 

Mitenkä on Suomen kansan kansallistunnon laita? 
Kansallistunto ilmenee myöskin noissa kansakuntien 
voiman mittelyissä. Kansallistunne on varmaan ollut 
olympiapoikiemme mielessä elävänä ja pohjimmaisena 
liikevoimana ja kannustajana noiden ihmeellisten ur- 
heilutuloston saavuttamisessa. 

Yleensäkin on nykyisin tyytyväisyydellä mainittava, 
että kansallistunto on voimakkaasti elpymässä nuori- 
sossamme. Sitävastoin määräävissä asemissa olevien 
kansallistunne on nykyisin harvoja poikkeuksia lu- 
kuunottamatta aivan välinpitämätöntä jopa kokonaan 
uinuvanakin. Iloisena yllätyksenä on kuitenkin nyt jo 
eräissä taiteilijoissa havaittavissa voimakasta kansal- 
lista vaikutusta. 

Hyvin paljon on kuitenkin tässä suhteessa vielä 
tehtävä kalevalais-kansallista herätystyölä, jotta saatai- 
siin kansa kokonaisuudessaan hereille ja sen sivistys- 
työn varsinaiset tekijät kansallishenkensä kätköistä 
saattamaan ilmi, mitä siellä on kansallista omintakeista 
kulttuuriainesta ilmennettävänä. 

Suomen kansan kansallinen henkiolemus on mii- 
taamattoman syvä, rikassisältöinen sekä omintakeinen 
ja voimakas, kuten sen fyysillinen kuntoisuuskin, jonka 
olympiamiehemme ovat todistaneet maailmalle. Ta- 
pahtukoon pian se, että myöskin henkisellä kulttuu- 
rellisella alalla tulevat näkyviin ihmiskunnan yhteisen 
kehitysaineiston rikastuttamiseksi nekin suuret ,syn- 
tyjen syvien" elävöittämät taideluomukset, jotka Suo- 
men kansallishengessä odottavat ilmentäjiänsä. 

Ilmentyköön tämä suomalais-kansallinen henkinen 
sivistys, samaten kun se aikanaan ilmennettiin pienen 
Kreikankin kansan omintakeisesta kansallishengestä. 
Muinaiskreikkalainen olympiakansa omasi myöskin 

voimakkaan fyysillisen ja sielullisen elinvoiman, joka 
henkisiin, taiteellisiin y.m. kultturellisiin uomiin ohjat- 
tuna loi vuosisatoja jopa vuosituhansia kestäneen Eu- 
ropan kansojen kehitystä auttaneen esikuvallisen si- 
vistyksen. Tämän kultturin saavutukset, ovat vielä 
tänäpäivänä esikuviksi kelpaavia ja huomioonotetta via. 

Tällaisia ihmeellisiä saavutuksia luomaan kykene- 
vät ainoastaan voimakkaat olympiakansat, joiden ter- 
veessä ruumiissa asuu terve sielu ja joiden kansal- 
lishenki on ilmentänyt sellaisia verrattomia hengen 
kulttuurin lähteitä kun Ilias ja Odysseia, Kalevala ja 
Kanteletar ovat. Kreikan jalo kansa on aikanaan täyt- 
tänyt suuren tehtävänsä, nyt on Kalevan heimon vuoro. 


Kansallistunto ja kansain- 
välisyys. 


Usein on tapana nykyistä aikaa sanoa murrosajaksi, 
s.o. kahden suuren aikakauden ylimenokaudeksi. Täl- 
laisina murrosaikakausina on aina tapauksia paljon. 
Vanhaa aivan kuin särjetään. Vanhat katsantotavat 
tuntuvat aikansa eläneiltä ja uusia ajatussuuntia syn- 
tyy. Suuret sodat ja vallankumoukset myöskin aina 
silloin puistelevat ihmiskuntaa hereille. Tämä nykyi- 
nenkin murrosaika on tuottanut paljon järkyttäviä 
tapauksia maailmaan. Nämä tapaukset alkoivat muu- 
tama vuosikymmen sitten venäläis-japanilaisella so- 
dalla ja niitä järkyttäviä, olevia oloja runtelevia ta- 
pauksia, joista huomattavin on ollut n.s. maailmansota 
sitä seuranneine suurine vallankumouksineen, on sit- 
ten sattunut tämän tästä. 

Ennen tätä murrosaikaa meni kaikki aivan kuin 
nuottien mukaan, mutta murrosaika puistattaa ihmi- 
set hereille. Se näyttää aivan uusia katsantotapoja. 
Silloin arvot arvioidaan uudelleen kaikilla elämän 

aloilla. Vanhat ja hyvät katsantotavat hyljätään. Niitä 
kyllä osittain kannatetaan, mutta toiset niitä jyrkästi 
vastustavat. Siitä seuraa sekä aatteellisia että aineel- 
lisia ja valtiollisiakin ristiriitoja, jotka saattavat johtaa 
jopa kansalaissotiinkin, sillä kaikki on niin häilyväistä 
ja jännittynyttä. Kun me parasta aikaa elämme täl- 
laisen murrosajan keskellä, niin lienee paikallaan tässä 
kosketella uuden ajan merkkejä ja tunnustähtiä kan- 
sallisvaltiolliselta kannalta ja mitä uusi aika odottaa 
esimerkiksi meiltä suomalaisilta. 

Tämän murrosajan huomattavin tapaus oli epäile- 
mättä n.s. maailmansota. Muistelkaamme vain niitä kat- 
santotapoja, jotka tämän sodan yhteydessä olivat kaik- 
kien siihen osallistuneiden kansallisuuksien huulilla. 
Varsinkin liittolaisvaltioiden, ennen muita Englannin 
ja Yhdysvaltojen taholta toitotettiin: ,Pienten kanso- 
jen ja valtioiden vapauden puolesta*. Sodassa kyllä 
jakautuivat toisiaan vastustavat leirit siten, että kum- 
mankin leirissä oli pienten kansojen sortajia, mutta 
siitä huolimatta oli aivan kuin ilmassa lause , pienten 
kansojen vapauden puolesta*. 

Tämä oli yksi huomattava ja voi sanoa huomatta- 
vin ilmaus uudesta ajattelusta, joka oli jyrkästi risti- 
riidassa entisten suurten keisarikuntien menettelyn 
kanssa. Venäjä, Saksa y.m. suuret vallat olivat tah- 
toneet valloittaa vieraita valtioita ja yhdistää sekä su- 
lattaa ne itseensä. Joka tapauksessa uusi aika sinka- 
utti meille maailmansodan avulla uuden periaatteen 
» Vapaus ja elämisen oikeus myös pienille kansoille". 
Niinpä maailmansodan loppuselvittelyissä syntyikin 
lukuisa joukko kansallisia valtioita, näiden joukossa 
m.m. Suomen tasavalta, joka tosin oli, kuten tiedämme, 
vuosisatoja vanha valtio joskin se oli ollut voimak- 
kaiden naapurivaltakuntien yliherruuden alaisena, sillä 
aikaisempi aika ei suvainnut pieniä valtioita. Pienten kan- 

sojen kansallinen ajattelu ja ilmaisu oli suurille mah- 
taville keisarikunnillekin kaGhistus. Eivät saaneet esim. 
Suomen pojat nostaa omaa lippua salkoon Tukhol- 
man olympialaisissa, sillä se uhkasi ,Suuren Venä- 
jän kokonaisuutta". Nämä ajat ovat kuin pahoja unia 
ja kuitenkin on niistä vierähtänyt vasta runsas vuosi- 
kymmen. Nyt uudella ajalla meillä ovat asiat aivan 
toisin, kansallisuusasia on astunut etualalle valtioita 
muodostavana tekijänä ja nyt valtiot syntyvät kansal- 
listen rajojen mukaan. 

Nyt! on meillä suomalaisillakin vapaus ja itsenäi- 
syys, meilläkin on mahdollisuus luoda maailmaan 
suomalainen kansallinen valtio. Suomalainen kulttuu- 
rivaltio on mahdollinen toteuttaa. Me voimme havaita 
ja aavistaa, mitenkä tulevat kansalliset valtiot tulevat 
kehittymään ja mitenkä ne voivat tarkoituksensa par- 
haiten täyttää. Nyt eivät suuret kansat voi päälukunsa 
mukaan määrätä ja vallita. Jos ne sitä yrittävät, niin 
yleinen uuden ajan katsantokanta ne armotta murskaa. 
Fyysillistä voimaa ei mitata eikä arvostella enään 
pääluvun mukaan, vaan se tapahtuu tavalla, josta 
esim. urheilu olympialaisineen antaa meille hyvin sat- 
tuvan kuvan. Nyt esim. pieni Suomikin astuu täysi- 
arvoisena voimaa ja tarmokkuutta mittaileviin urhei- 
lukisoihin suurten ja mahtavien kanssa. Monen maan 
ja milt'ei koko maailman valiourheilijoiden joukko tun- 
nustelee pelolla ja vavistuksella pienen Suomen ur- 
heiden poikien uljasta kamppailua siellä, missä kan- 
sakuntien tarmo ja fyysillinen kuntoisuus mitataan. 
Uljaana kohoaa Suomen kansallinen siniristilippu sal- 
koon voiton merkiksi, jos sen pojat tarmollaan ja kun- 
nollaan sinne saavat. 

Valtiollisella alalla ei tämä vielä yhtä selvästi ilmene, 
mutta hyvin selviä merkkejä on sielläkin havaittavissa. 
Onpa jo kansainliiton neuvostopöydässä edustettuna 

tällä kertaa Suomikin. Eihän nyt voi odottaakaan, 
että nyt olisi pienten oikeus vielä kaikissa suhteissa 
täysin turvattu, mutta vakavat oireet sinne päin ovat 
havaittavissa ja varmasti ennen pitkää niin tulee val- 
tiollisella alallakin tapahtumaan. 

Kuten jo olemme havainneet, tulevat tulevaisuuden 
valtiot olemaan kansallisia valtioita. Siksipä onkin 
mitä tärkeintä, että varsinkin pienet kansat, joiden 
elämisen mahdollisuudet ovat sittenkin rajoitettuja, 
tulevat kansallisesti vahvoiksi. Suomen tasavaltakin 
on saatava tosisuomalaiseksi kansalliseksi valtioksi. 
Että tämän kansallisen puolen ovat jo kaikki suuret 
ja mahtavatkin asettaneet aivan ensiluokkaisen tär- 
keäksi tekijäksi, on aivan helposti havaittavissa, jos 
silmäilemme ympärillemme. Amerikkalaiset, jotka 
ovat niin monista kansallisuuksista muodostuneet, 
ovat viime aikoina tulleet mitä suuremmassa mitta- 
kaavassa kansallisiksi. Heidän symboolinsakin, kan- 
sallislippu, on aivan pyhä ja kallis heille. Meillä Suo- 
messa, vaikka olemmekin suurin piirtein katsoen sa- 
maa kieltä puhuvia Kalevan heimon jäseniä, olisi 
paljon oppimista heiltä tässä suhteessa. Amerikka- 
lainen tuntee amerikkalaisuutensa. Kunpa me suoma- 
laisetkin tuntisimme samanlaisella lämmöllä suoma- 
laisuutemme. Kuitenkin meillä on monin verroin suu- 
rempi velvoitus tähän menneisyyttämme muistellessam- 
me sekä historiallista vierasten sorrossaoloaikaa että 
vanhempaa kalevalaista itsenäistä aikaa ajatellessamme. 

Saksa saksalaistuu, Venäjä venäläistyy, jopa Kiina- 
kin on heräämässä tuhatvuotisesta unestaan kansalli- 
seen itsetuntoonsa. Kaikkialla me havaitsemme tä- 
män kansakuntien uudestisyntymisen merkkejä. Tällä 
kansallisella heräymyksellä on mitä tärkein merkitys 
siinä, että ainoastaan tällaisen kansallisen itsetunnon 
valveilla ollen voi kansakunta luoda kansallista kult- 

tuuria ja siten auttaa inhimillistä sivistystä ja ihmis- 
kunnan nousua, ihmisyyttä kohti. 

Nyt me alamme havaita ja käsittää, mikä erinomai- 
sen tärkeä tehtävä onkaan ollut niillä kolmella Suo- 
men kansan kansallisen herätyksen miehellä, jotka jo 
pitkien vuosikymmenien aikana tekivät työtä suomalai- 
suuden ja Suomen kansan kansallisen herätyksen puo- 
lesta ajalla, jolloin vielä oli vallalla mitä kiinteimmin 
ne vanhat periaatteet, joista olemme tehneet selvää, 
ajalla, jolloin ruotsalaiset tahtoivat meidät ajan 
hengen mukaisesti ruotsalaistuttaa, samaten venäläi- 
set = venäläistyttää. Nyt me vasta todellisuudessa 
alamme vähän ymmärtää sitä työtä, jota täinä Suo- 
men suurmiesten kolmikko teki. 

J. V. Snellman innosti ja herätti kansalaisia suo- 
malaisuuteen. J. L. Runeberg lauluillaan herätti 
isänmaallista suomalaista mieltä ja vihdoin Elias 
Lönnrot, Suomen suuri profeetta, näki ja tunsi 
Suomen kalevalaisen hengen tuotteet niiksi perus- 
teiksi, joiden turvissa Suomen kansan omintakei- 
nen kulttuuri kerran kukkaan puhkeaisi. On ny- 
kyisin eräissä piireissä tullut tavaksi sanoa, että suo- 
malaisuus kyllä menee itsestään ja omalla painollaan 
voitosta voittoon, mutta kun katselemme asioita tä- 
män edelläesitetyn kansallisen katsantotavan taustaa 
vastaan, niin meidän on sanottava että nyt vasta on 
aika tositeolla ottaa varteen näiden kolmen suurmie- 
hemme viitoittama suunta, varsinkin ylinnä muiden se 
kalevalainen puoli, jota tässä kansallisen Suomen pe- 
rustajien valiojoukossa Elias Lönnrot edusti. Tämä 
ei mitenkään vähennä noiden toistenkaan edustamaa 
puolta, sillä niissäkin on vielä nytkin paljon varteen- 
otettavaa ja esim. valtiomiesten olisi ennen muita 
huomioonotettava niitä seikkoja, joita Suomen suurin 
valtiomies J. V. Snellman on sanonut ja opettanut, 

sillä hänen neuvojensa ja opetuksiensa varteenotta- 
minen ja toteuttaminen olisi mitä tärkeintä. Hän oli 
valtiollinen kaukonäkijä samaten kuin Lönnrot oli 
kalevalaisen kulttuurin nostattamisvälineen, Kalevalan, 
suuri seppo, joka meille toi ,sanat salasta julki* ja 
näin antoi meille tilaisuuden kansallisen kulttuurin 
tärkeimmän perustan, Kalevalan, oppimiseen ja suo- 
malaisen kulttuurin arvojen ilmentämiseen. = Uusi 
aika vaatii kansoilta, että ne sivistyksellään rikastut- 
taisivat ihmisyyden ilmennystä. Ei nyt enään luoda 
vallitsevaa ja. arvonantoa ansaitsevaa kulttuuria ,rau- 
tanyrkillä* kuten muinoin Roomassa, vaan nyt anne- 
taan kansakunnalle arvoa sikäli kuin se kykenee tuo- 
maan tieteen, taiteen ja yhteiskunnallisen elämän alalla 
esille sellaista, joka auttaa ihmisyyden voittoon. Fi 
merkitse mitään, onko kansa 1 vai 100-miljoonainen, 
vaan se merkitsee, mitä arvokasta kukin kansa on 
pystynyt luomaan ja näin rikastuttamaan inhimillistä 
ajattelua tieteen, taiteen, kirjallisuuden y.m. henkisen 
elämän aloilla. 

Meillä suomalaisilla on tässä kansallisessa kulttuu- 
rityössä niin suuri apu ja aarreaitta kalevalaisissa 
runoissamme, niiden muodossa, kuvarikkaudessa ja 
sisällössä, että se on vertaansa vailla ja ainutlaatui- 
nen koko maailmassa. Ja me olemme nyt jo saaneet 
havaita, vähän aloittaessamme tätä suomalaista sivistys- 
tä, että kaikilla taiteen aloilla näkyy kalevalaista vaiku- 
tustaarvokkaammissa kulttuurisaavutuksissa, niin kirjal- 
lisuuden kuin maalaus-, kuva- ja säveltaiteiden alallakin. 
Olisi erittäin kiintoisaa tutustuttaa Kalevalan ajatteluun 
kansalliselta ja ihmisyyttä edustavilta puolilta, mutta 
niistä lähemmin seuraavissa kirjoituksissa. Kuiten- 
kin kehoittaisin ajatellen lukemaan Kalevalan kuului- 
saa kilpalaulantaa. Siinä edustaa ihmisyyttä korke- 
ammassa arvoasteessa Väinämöinen ja Joukahainen 

taas näyttää yksilöissä sekä kansoissa sitä alempaa 
puolta, jota olisi ruvettava ,suohon laulamaan*. Pois 
ylpeys ja röyhkeys sekä kansakuntien että ihmisten 
katsantotavoista (Joukahaisomin.) ja sijalle tiedon ja 
taidon näytteet ja niiden perusteella saavutettu ar- 
vonanto. Nämä ovat niitä uuden ajan oikein arvioin- 
teja. Yksilöt ottakoot tämän periaatteen esille omas- 
tatunnostaan ja kansat kansallishenkensä salaisista 
lähteistä. 

Kuten edellisestä havaitsemme ja myöskin sen sel- 
västi näemme ympärillämme maailman kansakuntien 
pyrkimyksistä, on tulevaisuuden valtioiden elävöittävä 
voima niiden kansallistunnossa. Kunkin kansan oma 
kansallinen erikoisuus, kunkin kansan kansalliset pyr- 
kimykset tulevat olemaan kansakunnan koossapitäjänä 
ja elävöittävänä voimana. Entiset valtakunnat pidet- 
tiin voimassa voimakeinoin ja sortotoimenpitein, mutta 
tulevan ajan valtiot pysyvät pystyssä, elävät ja ku- 
koistavat sikäli, kuin niillä on sisäistä kansallista luo- 
misvoimaa. 

Nykyisin on kyllä vielä laajoissa piireissä vallalla 
se käsitys, että kansallisuuskäsite on jotain yli aikansa 
elänyttä ja että siihen ei ole syytä palata, sillä nyt 
on paljon tärkeämpää pyrkiä kansainvälisyyteen ja 
kansojen veljestymiseen. Tässä kansojen veljestymis- 
työssä on käytetty ja käytetään apuna luokkataistelua 
ja koetetaan esimerkiksi työväen aseman parantami- 
sen turvin saada kaikkien kansojen työväki yhteiseen 
rintamaan ja tästä seuraa, että myöskin heidän vas- 
tustajansa, työnantajat tai pääomien omistajat ovat 
myöskin liitossa keskenään. On syntynyt n.s. kan- 
sainvälisiä pääomayhdistelmiä, joilla on mitä suurin 
sananvalta ja keinot valtansa käyttämiseen taloudelli- 
sella alalla. Tässä luokkaetujen tavoittelun piirissä on 
nykyisin syntynyt sellainen tilanne, että kansakunnat 

ovat keskenään sotakannalla sekä kansoina että kan- 
salaispiireinä. Venäjällä on työväenluokkaan nojau- 
tuva valta sortamassa kansaa ja esim. Italiassa ylem- 
piin piireihin nojautuva valta. Onko tämä nyt jotain 
tavoiteltavaa ja tulevan ajan ihanteellista kansainväli- 
syyttä. Sitä rohkenemme epäillä. Pikemmin sitä 
voimme nimittää murrosajan synnyttämäksi sairaal- 
loiseksi ilmiöksi. 

Ei kai liene muuta kuin yksi mielipide siitä, että 
kansojen veljestyminen olisi suotava ja siihen on py- 
rittävä ja voimme olla varmat myöskin siitä, että 
kerran tulee aika, jolloin kansakunnat ovat , veljet kes- 
kenään*. Olisihan jo silloin paljon saavutettu, kun 
esim. suuret kansat antaisivat olla pienempien vapau- 
dessa, eivätkä pyrkisi milloin yhden milloin toisen 
tekosyyn nojalla pienten kansojen holhoojiksi. Maail- 
mansota, kuten alussa mainitsin, toi uuden periaat- 
teen: , vapaus myöskin pienille kansoille*. Nyt onkin 
kysymys siitä, mitä tietä kansojen veljestymiseen 
päästään. Päästäänkö siihen luokkavihaa lietsomalla 
vaiko yhdistävillä, kansallistuntoa kohottavilla har- 
rastuksilla. Tapahtuuko se luokkasortotoimenpiteit- 
ten avulla siten, että yhdellä kerralla on yksi, toi- 
sella kerralla toinen, määräämässä ja sortamassa, 
siten, että yhdessä maassa harjoittaa sortoa ja väki- 
valtaa toisia kaikkia kohtaan yksi luokka toisella 
kertaa toinen. Tälläkö tavalla kansainvälisyys ja kan- 
sojen veljestyminen saavutetaan. Sitenkö kansat saa- 
daan veljistymään, että samankin heimon jäsenet luok- 
kavihaa lietsoen omassa keskuudessaan koettavat 
veljistyä toisten heimojen saman luokan jäsenten 
kanssa. Niinkö tapahtuu kansojen veljestyminen, että 
esimerkiksi Suomessa työväki tarttuu porvarin kurk- 
kuun toisella kädellä ja toisella kädellään viittaa ve- 
näläiselle toverille sanoen, että tule tänne, jotta saan 

syleillä sinua, sillä minussa on niin suuri veljeshenki, 
tai että yläluokkalaiset koettavat kiristää ja polkea 
alaluokkaa ja ollakseen tässä sortotyössään voimak- 
kaampia hakevat yhtäläisiltä luokkatovereiltaan apua 
vieraista maista. Vai silläkö tavalla se tapahtuisi, että 
maalaisliitto hommaa vihreää internatsionaalia saadak- 
seen luokkansa määrääväksi ja vahvaksi, että se ky- 
kenisi toisia johtamaan ja ehkä tarpeen tullen sor- 
tamaankin. Jokainen, joka vähänkin alkaa harkita 
asioita itsenäisesti ilman puoluemieltä havaitsee, että 
päin hiiteen ollaan menossa. Ei totisesti tällä tavalla 
saavuteta mitään kansojen veljestymistä, vaan kyllä 
ainaista sotaa sekä ilmisortoa sekä luokkien että kan- 
sojen välillä. 

Missä sitten on ratkaisu tälle mahdottomalta näyt- 
tävälle pulmalle? Ratkaisu on aivan lähellä, aivan 
käden ylettyvillä ja se on juuri kansallistunto, jota 
äsken koetin selostaa. Pohjaperustus horjuu luokka- 
politiikan alla. Kun pohja horjuu, niin mitenkä sil- 
loin käypi rakennuksen? Se kaatuu. Perheet ja ko- 
dit muodostavat kansakunnan. Jos kodit ovat so- 
pusointuun ja yhteishenkeen, rakennettuja, niin kan- 
sakunta on onnellinen. Kansat ovat perheitä kan- 
sainvälisyyden liitossa ja jos kansakunnat ovat osan- 
neet järjestää omat asiansa onnellisesti, niin sellai- 
sista kansoista syntyy onnellinen kansojen yhtymä. 
Oma kynnyksen alus on ensin saatava järjestykseen. 

Tottakai meillä täällä Suomessa esimerkiksi on kes- 
kenämme parempi tilaisuus oppia veljiksi kuin esi- 
merkiksi jonkun muukalaisen kanssa, jonka katsan- 
totavat ovat niin erilaiset ja jonka kieltä me emme 
edes ymmärrä. Onhan meillä täällä ainakin hyvä ti- 
laisuus opetella elämään keskenämme veljellisesti. Sa- 
maten Venäjällä venäläisillä, Saksassa saksalaisilla 
j.n.e. Kun yksilössä, ihmisessä herää omantunnon vel- 

voittava ääni, niin vasta tällainen ihminen rupeaa koh- 
telemaan toisiakin ihmisiä veljinä ympärillään. Kan- 
sakunnan omatunto on kansallistunto. Se opettaa 
meille että olettehan te kaikki esim. Suomessa sa- 
maa Kalevan heimoa, olettehan te tässä maassa vuo- 
sisatojen ja vuosituhansien aikana yhdessä iloinneet, 
surreet ja työtä tehneet, vähät siitä, jos keskinäi- 
sissä suhteissa onkin ollut esimerkiksi varallisuudessa 
eroavaisuuksia. Olettehan huomanneet, kuinka jokin 
heimonne jäsen on tänään köyhä, huomenna rikas 
ja päinvastoin. Nämä ja monet muut asiat ja epä- 
kohdat, joita keskuudessamme on ollut, on ja tulee 
olemaan, niitä teidän on opittava korjaamaan. Kansallis- 
henki, kun se on oikea, todellinen kalevalainen Väinä- 
möishenki, veljeydenhenki, se neuvoo mitenkä paljon 
meillä on kansallista ja omintakeista, joka meitä yhdistää. 
Meillä on ihana kielemme, kauniit kansanlaulumme, omat 
kansallissoittimemme, syvää viisautta uhkuvat sanan- 
laskumme, ja ennen kaikkea, meillä on vertaansa 
vailla oleva kansalliseepoksemme, Kalevala, jonka 
opetukset ovat mitä syvällisimpiä, kun niitä ruvetaan 
oikeassa mielessä esille kaivamaan ja niiden antamaa 
opetusta varteen ottamaan. Meillä, samaten kuin kai- 
killa muillakin kansoilla, on tavattoman paljon sel- 
laista kansallista omintakeista, joka kutakin kansaa 
yhdistää. Kun ihminen on näiden yhdistävien, nos- 
tattavien kansallisten erikoisuuksiensa lämmittämänä 
ja elävöittämänä oppinut antamaan arvoa toisillekin 
oman heimonsa jäsenille puolueeseen ja luokkaan 
katsomatta, vasta sellainen ihminen ja sellaisista yk- 
silöistä kokoonpantu kansakunta osaa-antaa arvoa 
toisillekin kansakunnille. 

Mitä näin olen tässä kansallisessa kysymyksessä 
tahtonut esittää, sen ovat vanhat kokeneet esi-isämme 
lausuneet viisaassa sananlaskussa: 

, Arvaa oma tilasi ja anna arvo toisillekin*. 

Tämä oman arvon ja oman tilan arvaaminen on 
juuri oman kansallisen elämän elävöittäminen yksi- 
löissä ja kansoissa, ja ainoastaan se opettaa meitä 
arvaamaan toistenkin tilaa ja sille arvoa antamaan. 


Tämä on ainoa ja oikea tie kansainvälisyyteen ja sen 
suurten velvoitusten ymmärtämiseen. 


Missä on Suomen kansallis- 
valtion voima? 


,Ei mikään kansakunta voi lainata tietä- 
mistänsä ja tapaansa toiselta. Kuinka voisi 
sitten kansakunnan henkisyys lausua itsensä 
ilmi muulla kielellä kuin sen omalla.* 

J. V. Snellman. 


Kansallisesti heränneet ihmiset Suomessa ovat ha- 
vainneet, että Suomen valtiollisen itsenäisyyden saa- 
vuttamisesta on johtunut toinen tehtävä, nimittäin kan- 
sallisen valtion luominen. Tämä heräymys onkin ai- 
van luonnollinen ja ennen pitkää selvinnee Suomes- 
sakin yhä laajemmissa piireissä, että nykyiset ja myös 
tulevaisuuden valtiot ovat kansallisia valtioita. Kan- 
sallistunto on se elävöittävä voima, joka yksin voipi 
kestää valtioiden ja kansojen koossa pitävänä voi- 
mana. ,Yksi mieli, yksi kieli Väinön kansan soin- 
nuttaa*, nämä säkeet kuvaavat sattuvasti kansallista 
valtiota, sen sanoisimmeko ulkonaista puolta. 

Kansallisen valtion perustuksiin kuuluu, että kan- 
salla on yksi pääkieli, jolla kansallinen sivistys il- 
mennetään. Pienille toiskielisille ryhmille, jollaisia kaik- 
kien valtioiden rajamailla on, turvataan tietenkin pai- 
kalliskielinen alkeisopetus ja paikallisen omakielisyy- 
tensä vapaus. Kansallinen valtio ei saisi milloinkaan 
ryhtyä sortamaan niitä inhimillisiä oman kielen oikeuk- 
sia, joille se perustuu jos pienikin kansan osa haluaa 
niitä säilyttää. Yhtä vähän kansallisen valtion pe- 
rusominaisuuksiin soveltuu jonkun vieraan kielen pa- 
kollinen oppiminen tai vieraskielisen muukalaisuu- 
den säilyttäminen, jos sellaista on menneiltä ajoilta 
periytynyt. 

Suomalaisen kansallisvaltion ulkonaiseen järjeste- 
lyyn kuuluukin, että se tulee puhtaasti suomenkieliseksi 
lukuunottamatta ruotsinkielisiä alueita. Mitä pikem- 
min suomenkieli saatetaan ainoaksi kansalliseksi ja vi- 
ralliseksi kieleksi Suomessa, sitä parempi suomalai- 
sen kansallisen valtion ilmentymisen kannalta. Jos 
suomalaiset olisivat yksimielisiä tämän ensiluokkaisen 
tärkeän toimenpiteen toteuttamisessa, niin se tapah- 
tuisi tuota pikaa koska Suomessa on tyypillisen kan- 
sallisvaltion väestösuhteet. 

Täytyy suorastaan ihmetellä suomalaisten saamat- 
tomuutta tässä suhteessa. Mitenkä paljolta riitelemi- 
seltä ja voiman sekä varojen tuhlaukselta säästyisim- 
mekään, jos tämä kansallisen valtion ulkonainen pe- 
rusedellytys toteutettaisiin viivyttelemättä. Ei ole kui- 
tenkaan mitään mahdollisuutta estää tätä kansallis- 
valtion syntyä, vaikka se hieman viivästyykin sen 
varovaisen kannan vuoksi, jota osa suomalaisista ny- 
kyisin pitää parempana. Tämä kansallisen valtion 
ulkonainen toteutuminen on vain ajan kysymys, mi- 
tenkä pian se tapahtuu, riippuu yksinomaan suoma- 
laisista itsestään ja siitä, kuinka innokkaasti kansal- 

listuntoon heränneet suomalaiset tekevät herätystyötä 
kansansa keskuudessa. 

Kun suomalainen kansallisvaltio ennen pitkää on 
todellisuus, herääkin kysymys, missä on sen elinvoima? 
Onko se siinä, että suomenkieli on saatettu ainoaksi 
viralliseksi kieleksi? Onko suomalaisen kansallisval- 
tion voima ja menestys silloin turvattu, kun Sampo- 
lan (Helsingin) yliopisto on suomenkielinen ja näin 
sen vaikutuksesta saadaan suomenkielinen ja suo- 
menmielinen virkamiehistö Suomen kansalle? Onko 
tämä kansallisvaltion menestys sillä turvattu, että 
meillä ovat kaikki virastot ja talouselämä puhtaasti 
suomenkielisten ja suomenmielisten käsissä? Tuleeko 
suomalaisen kansallisvaltion elinvoima siitä, että Suo- 
men heimot saadaan yhtymään samaan sivistyspii- 
riin? Ei suinkaan. Nämä edelläluetellut ja monet muut 
kansallisesti heränneiden suomalaisten pyrkimykset 
ja tarkoitukset ovatkin vaan ulkonaisen kansallisval- 
tion luomistyötä, jonka suuntaviivat J. V. Snellman 
aikanaan meille hahmoitteli. Kun tämä kaikki on to- 
teutunut, ei meillä vielä ole ensinkään kansallisen val- 
tion elävöittävää luomisvoimaa. Meillä on silloin se 
rauhoitettu alue, jonka piirissä suomalais-kalevalainen 
sivistys voipi alkaa ilmentyä, kasvaa ja kukoistaa. 

Jos meillä olisi ainoastaan tämä kansallisen valtion 
kieleltä ja mieleltä ehyt ulkonainen kehys, jonka jä- 
senet nojautuisivat ulkopuolisiin kulttuuriarvoihin si- 
ten, että tiedemiehet, valtiomiehet, ysteiskuntapolitii- 
kot, taiteilijat y.m. omaksuisivat ja matkisivat niitä 
eri elämän muotoja ja vaikutteita, joita he näin koet- 
taisivat istuttaa suomalaiseen muotoon ja maaperään, 
niin sitenkö suomalainen sivistyselämä ja olot saatai- 
siin kukoistamaan ja menestymään. Tälläkö tavalla 
me rikastuttaisimme inhimillistä ajattelua ja tyydyt- 
täisimme omia kansallisia vaatimuksiamme. Kaikki 

kunnia ulkopuolisillekin, toisilta lainatuille arvoille, 
mikä niille kuuluu, mutta niiden arvostaminen ei ole 
asetettava perusteeksi. 


Kaikki tällainen ulkonainen homma ja vieraan ai- 
neksen suomalaiseen asuun pukeminen on kuitenkin 
aivan toisarvoinen asia kun otamme huomioon, että 
kansakunnan tarkoitus on yleisen inhimillisen sivis- 
tysaineiston kartuttaminen sillä omintakeisella aineis- 
tolla, jota kukin kansa on kutsuttu omasta kansallis- 
hengestään kulttuurinsa välityksellä ilmentämään. Lai- 
natavarat tällä alalla eivät paljoakaan merkitse aina- 
kaan Suomen kansalle, koska meidän mahdollisuu- 
temme ovat kovin pienet ja rajoitetut. Toiselta puo- 
len ovat kansalliset perusominaisuutemme ja koko 
kansallinen olemuksemme niin erikoislaatuinen, että 
emme voi suurten sivistyskansain kanssa kilpailla 
heikäläisillä arvoilla ja saavutuksilla. Tästä seuraa, 
että jos emme osaa ja kykene luomaan jotain omaa, 
kotoista, niin parasta on sulautua naapureihin. Niin 
varmasti tulisikin käymään jos emme kykenisi tuo- 
maan ilmi sitä, mikä on kansamme oman kansallis- 
hengen innoittamaa ja jota eivät toiset kansat pysty, 
eivätkä osaa ilmentää niin hyvin kuin me itse. 

Mikä on se voima,-joka elävöittää suomalaisen kan- 
sallisen elämän? 


Ken ottaa maailmanhistoriasta vaivakseen tutkia eri 
sivistyskansojen syntyä, kasvua ja kukoistusta, ha- 
vaitsee, että niiden nousun ja vaikutuksen on aiheut-. 
tanut jokin henkinen voima. Useasti on joku voima- 
kas ihminen antanut yleviä, jaloja neuvoja ja määri- 
tellyt erinäisiä sivistyskäsitteitä ja nämä ovat sitten 
olleet elävöittävinä voimina inhimillisen elämän jär- 
jestelyissä. Ei ole milloinkaan syntynyt pysyväistä 
sivistystä synnyttävää aikakautta ulkonaisilla keinoilla, 

vaan aina ovat olleet sisäiset henkiset arvot inhimil- 
lisen elämän elävöittävinä voimina. 

Kiinassa vaikutti aikanaan kaksi suurmiestä, jotka 
panivat alulle vuosituhansia kestäneen ja vielä nytkin 
vallitsevan sivistyselämän. Konfusius järjesti siellä 
valtiollisen elämän elävöittämällä vanhat muinaiskii- 
nalaiset yhteiskuntamuodot, mitkä Laotse elävöitti nöy- 
ryyteen perustuvilla elämän filosofisilla neuvoilla. 
Samaten laskivat juutalaiset profeetat perustuksen kan- 
sansa elämän ilmennysmuodoille. Suuri ihmeellinen 
sivistys syntyi myöskin aikanaan Kreikassa, jossa 
muutamat harvat suurmiehet tutkimuksillaan paljasti- 
vat elämän suuria henkisiä arvoja, joiden perustalle 
elämä sitten järjestettiin. 

Meillä Suomessakin on elänyt ja vaikuttanut oma 
Konfusiuksemme, nimittäin J. V. Snellman. Hänen 
valtio-oppinsa, jota, kuten sanottu, suomalaisuutta har- 
rastavat innokkaasti ajavat, sisältääkin pääpiirteissään 
ne neuvot, mitkä kansallisen valtion luomiseksi tar- 
vitaan. Meillä on ollut myöskin Laotsemme, Elias 
Lönnrot, hän juuri teki mahdolliseksi suomalaisen 
sivistyksen luomisen saattamalla ,sanat salasta julki*. 
Kalevalaisissa runoelmissa on meille suomalaisille tal- 
letettu se elävöittävä voima, joka tekee suomalaisen 
omintakeisen sivistyksen elinvoimaiseksi, kasvavaksi 
ja kukoistavaksi. 

Missä ja miten ilmenee Kalevalassa tämä elävöit- 
tävä luomisvoima, se suuri henkinen voima, joka voipi 
saada mitä ihmeellisimpiä sivistysarvoja aikaan? Kun 
vastaamme Kalevalan omalla sanontatavalla, niin sa- 
nomme, se on ,synnyissä syvissä". 

Vastauksesta emme tulleet paljon viisaammiksi. 
Kysymme edelleen, mitkä ovat Kalevalan runojen 
ySynnyt syvät"? Tähän vastaamme, niitä on paljon ja 
mitä moninaisimpia; niitä on niin paljon, että ne pys- 

tyvät ratkaisemaan kaikki elämän ja kuoleman kysy- 
mykset kun, me vaan osaamme ne vetää ilmi. Tällä 
kerralla rajoittukaamme tuomaan ajateltaviksi ne Ka- 
levalan ,synnyt syvät*, jotka ennen muita pitäisi ot- 
taa varteen suomalaisen kansallisen sivistyksen kul- 
makiviksi, suomalaisen kansallisvaltion sisäisiksi pe- 
rustuslaeiksi. 

Ensimäinen perustuslaki on sanottu Kalevalan I run. 
21—24 säkeessä: ,Lyökäämme käsi kätehen, sormet 
sormien lomahan lauloaksemme hyviä, parahia pan- 
naksemme*t. Jos Suomen suomalainen kansa ottaa 
varteen tämän opetuksen, niin suomalainen kansallis- 
valtio on tuota pikaa valmis. Meidän suomalaisten 
eripuraisesta toisiimme suhtautumisesta riippuu, että 
näin ei heti tapahdu. Muukalaisuuden lumoissa olevat 
kansalaisemme hyvin ymmärtävät tämän kansamme 
heikkouden ja osaavat meitä pitää narreinaan. Jos 
me sitävastoin omaksumme Kalevalan neuvon, niin 
asiat ovat pian järjestyksessä. Kalevalan ,synnyt sy- 
vät*, se tahtoo sanoa, Kalevalan viisaus, se siveellinen 
voima, se opetus, on se kuvaus tai kuvauksessa an- 
nettu opetus, joka on asetettava elävän elämän muo- 
toja ja tapoja elävöittämään. Tämäkin ensimmäinen 
kulmakivi, ,synty syvä*, kätkee mitä syvintä veljeyden 
voimaa, joka varteen otettuna tuopi elämään mitä 
ihaninta sopusointua. Tarvitsee ainoastaan käytän- 
nössä elävöittää tämä Kalevalan viisas neuvo sano- 
malla toinen toisillemme: , Veli kulta veikkoseni, Lähe 
nyt kanssa laulamahan*. 

Toinen kulmakivi, ,synty syvä*, joka olisi saatava 
kalevalais-suomalaisen sivistyksen perustussäännöksi, 
on henkinen viisaustieto. Nykyisin on vallalla sellai- 
nen omituinen käsite niin sanotuissa tieteellisissä pii- 
reissä, että mitä enempi ihminen jaksaa täyttää päänsä 
ulkopuolisilla muistitiedoilla, sitä komeampia arvoni- 

miä annetaan. Tässä muistiurheilun harjoituksessa 
unohtuu miltei kokonaan jokapäiväinen elämä monine 
vaikeine pulmakysymyksineen. On tietenkin poik- 
keuksia, mutta yleensä on asia siten, että tälle ulko- 
naisten asiain muistamiselle ja niiden järjestämiseen 
väitöskirjoihin menee tiedemiesten suurin osa aikaa 
ja tuloksena on jokin komea*arvonimi. Koko touhu 
ei kovinkaan paljon auttanut enempää henkistä kuin 
aineellistakaan käytännöllistä ”elämää. Elävä elämä 
kuitenkin edellyttää aivan toisenlaista tieteellistä työtä. 
Ulkonaisen tutkimuksen ja muistitiedon edelle olisi 
asetettava henkisten ja siveellisten asiain tutkiminen 
ja niiden käytännöllisen elämän eri tilanteihin sovel- 
tamisen mahdollisuus. Nousevan kalevalaisen sivis- 
tyksen yhdeksi sen tärkeimmistä perustuslakisään- 
nöksistä olisi otettava ,synty syvä", joka meille on 
opetettu Väinämöisen ja Joukahaisen kilpalaulannassa. 
Kaikkien nykyisten korkeasti oppineiden muistitie- 
täjien olisi laskeuduttava korkeilta alustoiltaan joka- 
päiväisen elämän kosketuksiin, sillä muistitiedot ovat 
elämän edessä yhtä arvottomia kuin Joukahaisen tie- 
dot. Mitä se auttaa ihmistä vaikka hänellä olisi toh- 
torin tai professorin tiedot ulkonaisten lukujen avulla, 
ei ne paljonkaan auta kun elämän todelliset kysy- 
mykset astuvat eteemme vaatien ratkaisuansa. Kale- 
valan ,synty. syvä* opettaakin meitä nöyränä polvis- 
tumaan elämän edessä ja kysymään siltä, mitä sa- 
laisuuksia se meiltä kätkee. Elämä antaa hyvin pie- 
nen arvon ulkonaisille muistitiedoille. Antakaamme 
todellisen elämän viisauden, joka ilmenee eri uskon- 
noissa ja kansantarustoissa sekä sananlaskuissa, tulla 
elävöittämään jokapäiväistä elämää ja suistamaan ul- 
konaista muistitietoa todelliseen arvoonsa. 
Muistitieto, ulkonaisten asiain tietäminen, joita Jou- 
kahainen toi esille mainitsemalla, että ,Räppänä on liki 

lakea*, Ahven arka kyrmyniska syksyt syvällä ja 
kesät matalalla uipi*, , Vesi vanhin voitehista*, ,Kolme 
koskea kovaa" j.n.e., näyttävät meille vertauskuvallisesti 
niinsanotun ulkonaisen tieteellisen työn työtapoja ja nii- 
den arvoa. Niille on annettava se toisarvoinen merkitys, 
jonka Kalevalakin niilleantaa, mutta kysymys onkin siitä, 
mitkä tiedot ovat ylempiä ja arvokkaampia. Nämäkö Jou- 
kahaisen muisti- ja ulkonaisen tutkimuksen opettamat 
tiedot, vaiko Väinämöisen edustama henkis:siveel- 
linen nöyryyteen pohjautuva tieto, joka elämässä il- 
menee kaikenlaisena hyvänä ja kauniina lauluna, joka 
elävöittää elämän sisältä päin. Joukahaistiedot mene- 
vätkin usein suureen itsensä yliarviointiin ja lopulta 
röyhkeyteen, jopa miekkaan ja väkivaltaan. 

Suomen kalevalaista sivistystä tulevaisuudessa edus- 
tavat tiedemiehet ottavatkin esikuvakseen Väinämöi- 
sen edustaman nöyrän siveellisinhimillisen kannan, ja 
niiden puitteissa he tekevät tieteellistä työtä. He tie- 
tävät, että henki on enemmän kuin aine, ja että si- 
veysarvot, joita Kalevala ja Suomen kansan vanhat 
sananlaskut kilvan toisten uskontojen kanssa neuvo- 
vat, on otettava kaikkea inhimillistä toimintaa järjes- 
tettäessä huomioon. , 

Veljeys ja henkinen viisaustieto otetaan huomioon 
kaikkea yhteiskuntaelämää järjestettäessä. 

Nämä kaksi jo selostettua Kalevalan perusneuvoa, 
jotka kulmakivien tapaan elävöittävät nousevaa suo- 
malais-kalevalaista aikaa, tarvitsevat vielä kolmannen, 
että näin kolminaisuuden sopusointuun rakennettu 
elämä vakavasti seisoisi. Mikä on se kolmas Kale- 
valan perussävel? Kalevalan sekä sisäisenä että ulko- 
naisena vaikuttavana ,syntynä syvänä* on kauneus. 
Tämä Kalevalan opetus onkin tähän asti parhaiten 
huomattu sekä kotona että ulkomailla. Luovat tai- 
teilijat ovat aina henkevämpiä ja herkempiä kuin 

tiedemiehet ja yhteiskuntaelämän järjestäjät. Siksipä 
onkin tämä Kalevalan kolmas perusta selvimmin näyt- 
täytynyt. 

Toiselta puolen ovat nämäkin Kalevalan kauneus- 
arvot vielä verrattain heikosti elävöittäneet suomalaista 
taide-elämää muutamaa poikkeusta lukuunottamatta. 
Kauneus on sellainen Kalevalan ,synty syvä*, joka 
on saatava kaikkien suomalaisten taiteilijain innostuk- 
sen lähteeksi ja perustaksi. Meillä on vielä noin 90 %/o 
koko taide-elämästämme ulkopuolisen rihkamataiteen 
vaikutuksessa. Käytämme sanaa rihkamataide siksi, 
että tällä ulkopuolisella taide-elämämme tartunnalla ei 
ole eikä tule olemaan sitä elävöittävää merkitystä 
kansamme sivistämisessä ja yleisen inhimillisen elä- 
män rikastuttamisessa, joka kansakunnan omintakei- 
sella taiteella tulee olla. Me olemme koettaneet mat- 
kimalla ja innoittua toisten kansojen taide-elämästä ja 
unohtaneet, että ainoastaan he itse pystyvät luomaan 
omista vaikutuksistaan tositaidetta. Me siinä onnis- 
tumme hyvin harvoin. Kalevalaisen kulttuurin luova 
taiteilija ei mene Seinen rannoille saamaan kiinni in- 
noituksensa langan päistä vaan hän pakenee rakkaan 
synnyinmaansa vertaansa vailla oleviin ihananrauhai- 
siin sopukoihin. Siellä hän polvistuen kuuntelee ko- 
tikuusen kuiskehia sekä antaa ajatuksensa ja tun- 
teensa nousta etsimään innoitusta, oman kansallishen- 
kensä, ihanan ilmennyksen, Kalevalan ehtymättömistä 
lähteistä. Näistä Suomen kansallishengen iki-ihanista 
lähteistä hän tuopi kynällä, siveltimellä, taltalla ja 
sävelellä aistittavan elämän elävöittäjiksi sen ihania 
veljeys-, viisaus- ja kauneusarvoja, jotta ne näin saa- 
taisiin vaikuttamaan heimoveljien ja koko ihmiskun- 
nan elämän rikastuttamiseksi heidän pitkällä retkel- 
lään inhimillisen elämän täydellisyyteen. 


Kalevalan leveneminen ja 
sen saama tunnustus. 


Kalevala on nyt jo käännetty kaikille huomatuim- 
mille — sivistyskielille ja täten ovat siihen olleet 
tilaisuudessa tutustumaan miltei kaikki maailman ih- 
miset. Kalevalan runoelmat ovat myöskin tällaisina 
enemmän tai vähemmän onnistuneina käännöksinäkin 
saaneet aivan yksimielisen tunnustuksen koko sivis- 
tyneeltä maailmalta ja ennen kaikkia sen valistu- 
neilta yksilöiltä ympäri maapalloa, ollen siis sekä 
muotonsa että kuvarikkautensa puolesta maailman 
kirjallisuuden ensimmäisten rinnalla. Tämä on ta- 
pahtunut siitä huolimatta, että tällainen runoteos, 
joka on laulettu maailman täydellisimmällä, kaunis- 
sointuisimmalla ja vivahdusrikkaimmalla kielellä ku- 
ten edellisessä kirjoituksessa on ollut puhetta, on 
käännettäessä paljon menettänyt näistä runollisista ja 
kuvauksellisista arvoistaan. 

Ne ihmiset, jotka ovat oppineet kauneusarvoja ta- 
juamaan, ovat yksimielisiä siitä, että Kalevala on ih- 

meellinen runoteos, josta pulppuaa mitä ihanin ja 
kuvarikkain elämän kuvaus, innoittaen niitä tajuavan 
ihmisen nousemaan ylös elämän arkipäiväisyydestä 
runon ja satujen salaperäisiin maailmoihin. Sama- 
ten ne voivat antaa runoutta ja kauneutta myöskin 
jokapäiväisen elämämme askareihin. 

Tapasin kerran, siitä on jo vuosia, erään kansakou- 
luopettajan ja hänen kanssaan tuli puhe Kalevalasta 
ja sen synnyttämistä vaikutelmista. Hän kysyi ,Mistä 
mahtanee johtua se, että kun katselen Kalevala-aiheisia 
kuvaelmia tai kuulen esitettävän Kalevalan säkeitä, 
niin tunnen nousevani ylevämpään ja kauniimpaan 
mielentilaan, jopa väliin ovat tällaisina hetkinä ihan 
silmäni kyyneltyneet. Tietenkin olin näissä tilaisuuk- 
sissa antautuen eläytynyt niiden kauneuksien ja ku- 
vausten lumoihin, joita oli esitetty. Olin joka tapauk- 
sessa tuntenut niiden esitysten nostattavaa voimaa, 
olin tuntenut kohoutuvani korkeampaan henkiseen 
mielentilaan*. Selitin hänelle, että Kalevalan nostat- 
tava voima ei ole yksinomaan sen ulkonaisissa ku- 
vauksissa, vaan että Kalevalan suurin nostattava voima 
on sen ,synnyissä syvissä" eli Kalevalan kirjaimen 
takana piilevissä sielun ja hengen voimissa Kale- 
valan taiteellisen kauneusmuodon takana piilee to- 
tuus. Samoinhan indialainen suuri runoilija Tagore 
mainitsee ajatuksissaan taiteesta, siteeraamalla erään 
toisen runoilijan säkeet tulkitsemaan omiakin mieli- 
piteitänsä tositaiteesta ,Kauneus on totuutta, totuus 
on kauneutta* Tagore lisää: ,Taideluomat ovat sie- 
lulla elettyjä esityksiä tosiasioista ja aatteista." 

Nuori sivistyksemme antaa meille todistuksen siitä, 
että kalevalaiset runoelmat sisältävät tällaisia aatteita 
ja totuutta, ne ovat suuria sielun ja hengen totuuk- 
sien kanavia. Meidän kansallisen sivistyksemme huo- 
matuimmat edustajat: runoilijat, kirjailijat, taidemaa- 


31 


larit, säveltäjät y.m. aivan yhdestä suusta tunnusta- 
vat, että heitä ovat Kalevalan suuret runoaarteet nos- 
tattaneet ja auttaneet luomistyössään. Heidän teok- 
siinsa ovat nämä kalevalaiset innoitukset jättäneet 
selvät lähtemättömät jäljet, ja niiden suuri taiteelli- 
nen arvo onkin juuri tässä seikassa. Lienee paikal- 
laan lainata tähän pari otetta siitä, mitä nämä taiteel- 
liset piirit itse sanovat Kalevalasta. 

Tunnettu nimimerkki ,Leikari* (kirjailija Erkki Ki- 
vijärvi) kirjoittaa eräässä sanomalehtiartikkelissa Ka- 
levalasta — — -- — — — — — — -— — — — 
y Merkillinen kirja se Kalevala vain on! Kerran vuo- 
dessa se saa koko (suomalaisen) kansan juhlimaan ja 
sillä välin se tarjoaa sopivia sitaatteja melkein mihin 
tarkoitukseen tahansa; syntymäpäiväonnitteluihin, hää- 
puheisiin, — kuuliaissähkösanomiin — hautaseppeleihin, 
uuden vuoden kortteihin, pääsiäismuniin — — — —. 
Sen aarteet ovat yhtä loppumattomat kuin roomalais- 
ten autoorien, joiden elämänviisautta jokainen oikea 
koulupoika käyttää konventtipuheittensa ryydityksenä. 
Ja vielä merkillisemmäksi kirjaksi se muuttuisi, jos 
silloin tällöin lehteilisimme sitä muussakin tarkoituk- 
sessa kuin sopivan sitaattifraasin löytämiseksi. Jos 
heittäytyisimme niin omaperäisiksi ja erikoisiksi, että 
oikein lukisimme sitä lukemalla niin muuttuisi se kun- 
nioitetusta kirjasta rakkaaksi kirjaksi, sellaiseksi, jo- 
hon tuntee olevansa persoonallisessa ja likeisessä suh- 
teessa. 

Tällaiseen kokeiluun olisi syytä. Sillä totta puhuak- 
semme Kalevala ei ole ainoastaan liiaksi hyvä vaan 
myöskin liiaksi elävä kirja palvelemaan pelkästään 
koriste-, sitaatti- ja juhlatarkoituksia.* 

Kalevalan päivänä vuonna 1928 lausui professori 
Akseli Gallen-Kallela eräässä juhlapuheessaan m. m. — 
, Näitä juhlia viettäessämme on tajuntaamme alkanut 

vuosi vuodelta nousta tietoisuus siitä, että aika no- 
peasti lähestyy Kalevalan ilmestymisen satavuotis- 
päivää, — riemujuhlaa, josta jo edeltäkäsin iloitsemme, 
että saisimme kukin elää sen suuren sunnuntain. 
Siihen ei meillä ole enää jäljellä kuin seitsemän vuotta 
ja tuntuu siltä kuin ei tämä melkoinen aika ehkä 
riittäisi kaikkiin niihin monenlaisiin = valmistuksiin, 
joihin henkisen itsenäisyytemme sa- 
tavuotisjuhla velvoittaa. Silloin, niin us- 
kon, on tulviva maahamme kuten pyhiinvaeltajina 
kaikilta ilmansuunnilta ne ihailunsa ja kunnioituksensa 
esiintuojat, jotka sivistyksensä kukkuloilta ymmärtä- 
vät tällaisen hetken arvon. Tiedämmehän, että mo- 
nen monien käännösten kautta on vähitellen, mutta 
varmoin askelin herännyt kautta maailman tietoisuus 
siitä arvosta, mikä Kalevalalla on ei ainoastaan Suo- 
men kansalle vaan koko ihmiskunnalle." 

Tässä viimeksi mainitussa lainauksessa kiintyy huo- 
mio varsinkin siihen seikkaan, että Kalevalan suuri 
taiteellinen ymmärtäjä pitää Kalevalaa Suomen kan- 
san henkisen itsenäisyyden perustana. Onkin suuri 
ilo havaita, että nykyisin jo siellä ja täällä huoma- 
taan tämä Kalevalan kansallinen puoli. Tämän asian 
valmistamiseksi lainaan vielä tähän erään pääkau- 
punkimme suurlehden nimimerkillä V—i K. varuste- 
tun kirjoituksen. ,Kansallista itsetuntoamme elvyttä- 
mään* loppuosan: 

y Meidän tähän astinen kulttuurikehityksemme on 
tuonut mukanaan monen hyvän ja hyödyllisen ohella 
myöskin paljon sellaista suomalaiselle hengelle vie- 
rasta lainatavaraa, jonka säilyttäminen saattaa olla 
esteenä omien henkisten ja aineellisten voimiensa ke- 
hittymiselle. Sen hävittäminen tapahtuu parhaiten 
siten, että kansassamme herätetään entistä suurempaa 
— rakkautta kaikkeen sellaiseen, mikä edustaa sen sy- 

vintä, sen kalevalaista henkeä. Tähän juuri, kaleva- 
laisen s.o. tosisuomalaisen hengen elvyttämiseen, mei- 
dän olisi entistä enemmän huomiota kiianitettävä, 
kaikilla, niin henkisen kuin aineellisenkin kulttuurin 
aloilla. Eikä se saisi olla yhden tai kahden puolueen 
asiana, vaan tulisi siinä kaikkien kansallisen voimak- 
kuutemme kohottamista harrastavien olla mukana, 
sillä siihenhän meidän tulevaisuutemme lopultakin 
perustuu. * 

Kuten näistäkin lausunnoista havaitsemme, on mitä 
laajemmissa piireissä heräämässä kiintoisuus Kaleva- 
laa kohtaan. Tästä syystä voimme kysyä, mistä joh- 
tuu tämä kalevalaisten runojen elävöittävä tenhovoima. 
Tämä kalevalaisten runojen nostattava tenhovoima 
syöksähtää jokaista vastaan, joka antautuen syventyy 
ja eläytyy runojen henkeen. Mutta yhtä varmasti, 
kun Kalevala elävöittää ja ihastuttaa sekä nostattaa 
ihmismieltä, niin voi se myöskin ikävystyttää luki- 
jaansa, kun hän rupeaa esimerkiksi sen sisältöä pin- 
nallisesti arvostelemaan ja mittailemaan. Tällä ulko- 
naisella sanoisimmeko kylmän tieteellisellä järjellä 
arvosteltuna ja tutkittuna pysyvät Kalevalan suuret 
henkiset arvot salaisuudessa. Kalevala tuntuu näin 
tutkittuna satukokoelmalta, joissa usein suuresti lii- 
oitellaan asioita. 

Niinpä pitääkin nykyinen materialistinen tiede Ka- 
levalan kuvauksia mielikuvitusten tuotteina siltä ajalta, 
jolloin esi-isämme olivat henkisesti suuria lapsia. 
Näin sanovat sellaiset Kalevalan arvostelijat ja tutki- 
jat, jotka tyytyvät sen pelkkään kirjaimeen, eivätkä 
tiedä tai edes tahdo tietää sitä tosiasiaa, että ,kirjain 
kuolettaa, mutta henki elävöittää*. Tämä seikka olisi 
kaikkia eri uskontojen kirjoituksia, suurten nerojen 
teoksia ja kansallisten eeposten kuvauksia tutkittaessa 
ja arvosteltaessa hyvä pitää mielessä. Eikä sitä saisi 

edes silloinkaan unhoittaa, kun on kysymyksessä niin- 
kin kaunismuotoinen ja jo pinnaltaankin elövöittävä 
eepos kuin Kalevala on, sillä ,synnyt syvät* ovat Ka- 
levalassakin arvokkaimmat. 

Edellisestä on käynyt ilmi, että Kalevala on henki- 
nen elävöittäjä, joka innoittaa ja antaa inspirationeja 
kaikille niille, jotka ovat henkiseen työhön valmistu- 
neita ja jotka osaavat lähestyä Kalevalaa antautu- 
vassa mielentilassa. Kalevala on jo saanut monta 
suurta hengen tuotetta aikaan kansamme kohotta: 
miseksi. Tietenkin ovat vasta kesän ensi pääskyt 
näyttäytyneet, nuoren kalevalaisen kulttuurin alku- 
taipaleella latu on vasta aukaistu, missä ovat hiihtä- 
jät? Sen verran olemme sentään jo saaneet havaita, 
että voimme jättää sivuun ne arvostelut Kalevalasta, 
jotka sitä pitävät lapsellisena mielikuvituksen tuotteena. 

Sitä vastoin on hyvä kiinnittää lopuksi huomiota 
siihen, mitä Kalevalasta ja sen runokuvausten henkisestä 
sisällöstä sanovat totuudenetsijät, jotka tahtovat tie- 
tää mitä eri uskonnot ja kansantarustot sisältävät. 
Totuudenetsijät tahtovat tunkeutua uskontojen hen- 
keen, he eivät tyydy akanoihin, vaan tahtovat tietää, 
vertailemalla ja tutkimalla, mitä ulkokuoren alla 
piilee. 

Eräs tällainen totuudenetsijäin seura nimittää it- 
seään teosofeiksi. Tämä seura käsittää kaikki maa- 
pallon sivistyskansat. Tämän seuran jäseninä on 
totuudenetsijöitä kaikkien uskontojen tunnustajien jou- 
kosta, heissä on paljon yksilöitä tieteen, taiteen y.m. 
aloilta. On hyvin kiintoisaa tutustua niihin lausun- 
toihin, mitä he sanovat kalevalaisista runoelmista. 

Teosofisen liikkeen perustaja ja sen innokas työn- 
tekijä Madame H. P. Blawatsky, joka on m. m. kir- 
joittanut suurteoksen ,Salainen oppi", josta teoksesta 
sanotaan Suomen tietosanakirjassa m. m. ,Salainen 

oppi on laajan teosofisen kirjallisuuden ehtymätön 
lähde*, on mainitussa teoksessaan ensimäiseksi kiin- 
nittänyt huomiota Kalevalan sisäisiin arvoihin. Tämä 
teos on kaksiosainen. Ensimmäisessä osassa, jossa 
käsitellään maailman syntyä ja kehitystä, on mottona 
s. 0. teoksen sisältöä kuvaavana tulkkina katkelma 
kuuluisan indialaisen pyhän kirjan ,Rig Veedan' 
runoelmasta. Rig Veedan sanotaan sisältävän maail- 
man synnyn metafyyssillisen salaisuuden. Toisen 
osan, joka käsittelee ihmisen syntyä ja kehitystä, mo- 
toksi on H. P. B. valinnut katkelman Väinämöisen 
syntyrunosta: 


, Olipa impi ilman tyttö 
Kave luonnotar korea, 
Piti viikkoista pyhyyttä* jne. 


Siihen, onko kalevalaisissa runoelmissa kerrottuihmi- 
sen kehitystä ja sisältävätkö ne ihmisen synnyn ja kehi- 
tyksen metafyysillisen puolen, kuten näistä , salaisen 
opin* viittauksista voisi otaksua, koetamme vastata 
sarjan kolmannessa niteessä. 

Eräässä toisessakin paikassa teostaan mainitsee 
H. P.B. kansalliseepostamme seuraavaa: 

» Tämä aate on hyvin selvästi ilmaistu Hermeksen 
kirjoissa ja kaikissa muinaisissa kansantarustoissa (tar- 
koittaa hyvän ja pahan aatetta). Suomalaisten eepil- 
lisessä runoelmassa Kalevalassa kerrotaan pahan käär- 
meen synty: se muodostuu syöjättären syljestä ja 
pahan edustaja Hiisi antaa sille elävän sielun. Kuvall- 
laan kaksintaistelua tämän ,konnan*, käärmeen eli 
velhon ja toisaalta Ahdin, lohikäärmeen eli valkoisen 
tietäjän Lemminkäisen välillä. Jälkimmäinen on yksi 
Ilmattaren seitsemästä pojasta ja Ilmatar on se neit- 
syeellinen ilman impi*, joka ennen luomista ,Vai- 
pui taivaasta 'merehen*; se on henki, joka muuttui 

aistin elämän aineeksi. On kokonainen maailma merki- 
tystä ja salaista ajatusta seuraavissa harvoissa säkeissä": 


Sankari Lemminkäinen 

, Veti veitsen huotrastansa 
Sillä aitoa sivalti 

Katkoi aijakset kaheksi 
Käänti tarhan käärmehisen 
Viieltä vitsas väliltä 
Seitsemältä seipähältä* 
JEi sitä mato totellut 

Ain yhä kähäelevi 

Ylös kielin kiehahtavi 
Suin yli suhahtelevi 

Pään varalle Lemminkäisen 
Siitä lieto Lemminkäinen 
Muisti vanhoja sanoja 
Ennen eukon neuvomia 
Äitinsä opettamia*". 


Tämä suuren totuudenetsijän ja sen julistajan lau- 
sunto Kalevalasta on kerrassaan huomattava, sillä hän 
kutsuu tavallaan ensimäisenä Väinämöisen uudelleen 
inhimillistä kulttuuria elävöittämään. Hän asettaa li- 
säksi Kalevalan pyhien Veedakirjojen rinnalle, se on 
jo jotakin niin suurta ja merkillistä, että sen täydelli- 
sesti voi rinnastaa erään toisen suuren venäläisen, 
Aleksanteri I:sen, tekoon, hänen korottaessaan Suo- 
men kansakunnaksi kansakuntien joukkoon. H.P.B:n 
joka niinikään oli venäläinen, teko, kun hän korotti 
Kalevalan kuuluisimpien pyhien kirjojen rinnalle, ha- 
vaitaan vielä kerran suuremmaksi teoksi kuin konsa- 
naan Aleksanteri I:sen teko. Meidän on muistettava 
se tosiasid, jonka äsken kerroimme taiteilija Kallelan- 
kin maininneen, että Kalevala on Suomen kansan 

henkisen itsenäisyyden perusta. Onhan toki paljon 
tärkeämpi kansalle henkinen kuin valtiollinen itsenäi- 
syys, sillä edellisestä seuraa aikanaan jälkimmäinen, 
mutta sen puuttuessa ei pysy kauan jälkimmäinenkään. 

Suomessakin on teosolisissa piireissä silloin tällöin 
kiinnitetty huomiota Kalevalan sisäisiin arvoihin. Tässä 
mielessä on ennen muita mainittava kirjailija Pekka 
Ervast, joka on pitkin aikaa kiinnitttänyt huomiota 
Kalevalan sisäisiin arvoihin. Viimeksi hän tästä sei- 
kasta mainitsee toimittamansa Ruusu-Risti-lehden 
helmikuun numerossa vuonna 1928 m.m. ,Pysyn yhä 
uskossani, että Kalevala on mytologinen sisällöltään 
se on, että se kuvaa suuria ikuisia totuuksia". 

Tähän voimmekin lopettaa Kalevalasta annettujen ar- 
vostelujen ja lausuntojen jatkamisen mainitsemalla, 
että vertaileva uskonto- ja tarustotutkimus kyllä vielä 
kerran havaitsee koko loistossaan (Kalevalan runoel- 
mien uskontomytologisen arvon. Näistä seikoista on 
lähempiä mietelmiä ja vertailuja tämän teoksen toi- 
sessa niteessä. 

Kuten edellisestä selvinnee, on Kalevalamme saanut 
mitä erilaisemmista piireistä suurta tunustusta ja ar- 
vonantoa. Ne suomalaiset, jotka ovat oppineet Ka- 
levalan arvoja ymmärtämään, ovat sen arvostaneet 
kansamme kasvun, itsenäisyytemme ja sivistyksemme 
perustukseksi. Edellä jo mainittiin professori Gallen- 
Kallelan mainitsevan Kalevalan henkisen itsenäisyy- 
temme perustaksi. Samalla hän mainitsee, että meillä 
kotona ei oikein osata antaa vielä Kalevalalle sitä ar- 
voa, eikä pidetä sitä niin merkillisenä kirjana kuin se 
todella on. Sama ajatus huokuu myöskin lainaamas- 
tamme kirjailija E. Kivijärven (Leikarin) kirjoituksista, 
kun hän sanoo, että Kalevala ei ole suomalaisten 
omassa keskuudessa saavuttanut läheskään sitä ase- 
maa, arvonantoa ja käytäntöä, minkä se ansaitsisi. 

Meissä suomalaisissa näyttää olevan se vika, että 
me emme osaa panna riittävästi arvoa omallemme 
emmekä omien miestemme lausunnoille. Me olemme 
tottuneet toisten kansojen vallan alaisuudessa ollen 
odottamaan ja ottamaan ulkopuolisilta neuvoja ja 
elämän ohjeita. Tätä ei sovi ihmetellä, sillä onhan 
itsenäisyytemme vasta äsken saavutettu. 

Sattuvan kuvan siitä, mitenkä vieras on esim. Ka- 
levala Suomen valtakunnan määräävissä asemissa 
oleville ihmisille, antaa meille v. 1928 vietetty itse- 
näisyytemme 10-vuotisjuhla Suomen Kansallisteatte- 
rissa. Tämä juhla, josta jo radionkin avulla sai ehyen 
ja lämminhenkisen kohottavan tunnelman, oli kuiten- 
kin eräältä ehkä kaikkein tärkeimmältä puoleltaan 
puutteellinen, sillä ei yksikään monista puhujista kos- 
ketellut Kelevalaa, ja kuitenkin on se kansallisen itse- 
näisyytemme ja kansallisen kokonaisuutemme perusta. 
Onhan Kalevala ja sen syvät monipuoliset opetukset 
tässä maassa ainoat, jotka jokainen ihminen luokkaan 
ja puolueeseen katsomatta voi omaksua ja tuntea 
omakseen. Kun pettynein tuntein lopetimme radio- 
kuuntelun tänä 10-vuotisjuhlapäivänä, heräsi heti aja- 
tus, mitähän kuuluu Ruotsista, ehkä sielläkin juhlitaan 
Suomen itsenäisyyden 10-vuotispäivää. Viritimme ko- 
neemme Tukholman aallolle ja voitteko kuvailla häm- 
mästystämme, kun sieltä aloitettiin Suomen itsenäisyy- 
delle omistettu radio-ohjelma toista tuntia kestävällä 
Kalevala-esityksellä. Siinä me suomalaiset nyt jälleen 
kuulimme, mihinkä ulkomailla pannaan'arvoa, kun 
meitä juhlitaan. Paljon tarvitaan vielä herätystyötä, 
ajattelin ja lähetin lämpimän kädenpuristuksen sille 
Svean pojalle, joka niin miehekkäästi lausui Kaleva- 
lan sankarien urotöistä. 


Suomen itsenäistymisen 
muistomerkki. 


Jos olisin kuvanveistäjä, loisin tämän Kalevan heimon 
itsenäistymisen muistomerkiksi ja tulevaisuuden tien- 
viitaksi muistopatsaan, joka Suomen pääkaupungissa 
Sampolassa suurikokoisena ja juhlallisena kohoaisi. 
Ellei vielä sitä Sampolaan otettaisi vastaan, kun ei 
kansallinen heräymys ole kyllin tehokas, niin 
saisi se odottaa aikaansa, jolloin se riemulla sinne 
pystytettäisiin. Sillävälin olisi siitä muistomerkistä 
otettava pienoiskokoisia jäljennöksiä ja niitä levitet- 
tävä Suomen koteihin muistuttamaan Suomen kansa- 
laisia siitä, mikä on heidän itsenäisyytensä perusta 
ja ketkä ovat ne miehet, jotka enimmin ovat itse- 
näistymisemme eteen työtä tehneet. Ennenkaikkia se 
patsas muistuttaisi meitä siitä, mihin itsenäisyys vel- 
voittaa. Velvoittaahan se kansalliseen kulttuurityöhön 
joka olisi ohjattava vanhojen kalevalaisten runojen 
neuvomaan suuntaan. 

Mitkä ovat ne aiheet, jotka tämän edelläesitetyn 

tarkoituksen täyttäisivät? Kerron tässä sadusta, jonka 
äsken kuulin ja kuvasta, joka sitä kerrottaessa näy- 
tettiin. 

Oli kerran onnellinen heimo, joka hyvin kaukaisina 
aikoina eli kultaisessa vapaudessaan. Heimo eli tie 
täjien ja taitajien johtamana. Heidän neuvojaan ja 
opetuksiaan kuunneltiin ja niiden mukaan järjestettiin 
elämä. Väkivallan ja miekan mittelyn nämä heimon 
tietäjät kehoittivat hylkäämään ja sen asemasta ratkai- 
semaan tiedon ja taidon voimilla elämän kysymyksiä. 
Kansa elikin onnellista ja veljellistä elämää niin kauan 
kuin nämä tietomiehet elivät heidän keskuudessaan 
ja heidän opetuksilleen annettiin arvoa. Heimon tun- 
nuskuva oli ,Lyökäämme käsi kätehen, Sormet sor- 
mien lomahan*'. Veljinä toisiaan tukien eli tämä on- 
nellinen heimo oppien tietäjiltänsä ja taitajiltansa ,syn- 
tyjä syviä. Pitkät vuosisadat kesti tätä kultaista on- 
nen aikaa, jolloin heimon miehet ja vaimot kyllä sai- 
vat olla aina varuillaan pimeyden ja pahuuden voimia 
vastaan, sillä niitä oli asettunut asumaan sen lähetty- 
ville. Tämän onnellisen heimon osalle tuli sitten ker- 
ran ankarah yökkäys villien raakalaiskansojen puolelta, 
jotka olivat lähteneet vaeltamaan tuntiessaan voimansa 
riittäväksi nujertaakseen tämän onnellisen heimon. 
Seurasi sitten suuri ahdistuksen aika Kalevalaan, joksi 
sitä heimon asuinpaikkaa nimitettiin. Hävitys oli suuri 
ja orjuus oli tarjona. Siihen ei tämä onnelliseen elä- 
mään tottunut kansa voinut mitenkään alistua, vaan 
ne, jotka ehtivät, pakenivat pois entisiltä asuinsijoil- 
tansa, painautuen synkkiin metsiin ja asumattomiin 
korpiin asettuen sinne asumaan. Näillä uusilla asuma- 
sijoilla Pohjolan?metsissä he saivat jälleen olla pitkät 
ajat rauhassa ja; kultaisessa vapaudessä, koota voimia 
ja muistella entistä kultaista aikaa. Syntyi jälleen 
yhteiselämää, mutta heimon jäsenet olivat vailla yh- 

teistä johtoa, he olivat aivan erillään toisistäan ja elivät 
irrellista elämää. Kun yhteinen valtakunta oli särjetty, 
oli myöskin yhteinen koossapitävä voima hävinnyt. 
Nämä saman heimon jäsenet jakautuivat moniksi hei- 
moiksi, jotka olivat aivan vieraita toisilleen, syntyipä 
ilmisotaakin näiden entisen Kalevan heimon jäsenten 
välille. Täten oli syntynyt monia heimokuntia yh- 
den asemasta. 

Vierähti jälleen vuosia. Oli jo saatu pirstaleinakin 
asuen siedettävät olot aikaan, ja heimo muisteli men- 
neisyyttänsä, rakentaen muistoistaan uudet yhteis- 
kuntamuotonsa ja sivistyselämänsä. Mutta kun kansan 
heimot olivat vailla yhteistä johtoa asuen omine on- 
nineen, oli tämä heikkous, josta seurasikin, että uudel- 
leen ryntäsivät vierasheimoiset naapurikansat orjuut- 
taen irrallisena toisiaankin vastaan taistelussa olevat Ka- 
levan heimon jäsenet. Sortajat ja orjuuttajat sitten 
vuosisatojen kestäessä olivat vähällä kokonaan tuhota 
ja tukahduttaa Kalevan heimon maan päältä. Mutta 
Jumala, joka johtaa kansojenkin elämää, näki hyväksi 
herättää uudelleen eloon tämän vanhan heimon, jolla 
oti paljon elämän kokomuksia menneiltä kultaisen 
vapautensa ajalta. Vaikka olikin kaikin tavoin koe- 
tettu hävittää kaikki muisto menneistä kokemuksista 
ja niistä perusteista, joille muinoinen kulta aika, onnen 
aika oli rakennettu säilyi siitä huolimatta tämä 
kallis perintö synkissä Pohjolan metsissä. Siellä muu- 
tamat heimon jäsenet säilyttivät polvesta polveen sen 
suuren perinnön jonka, heille muinoiset tetäjät olivat 
mieleen painaneet. Nämä Kalevan heimon runokunin- 
kaat löivät pitkinä synkkinäkin vuosisatoina kädet 
käsiin ja muistelivat muinoisia muisteloita, ja täten 
pelastivat ihmiskunnalle yhden sen ihanimmista aar- 
teista. 

Kun aika oli täysi ja vanhan Kalevan heimonkin 

oli alettava jälleen uutta yhtymiselämää elämään, lä- 
hetettiin kolme suurta miestä tätä kansaa herättämään 
ja saattamaan se yhteen. 

Kolme suurta miestä oli heimolla ollut muinaisuu- 
tensa kultaisena: aikanakin, kolme oli niitäkin, jotka 
nyt kauneimman työn suorittivat. Yksi oli näistä kol- 
mestakin ylin kummallakin ajalla. Hän, joka laulul- 
laan nostatti ,syntyjä syviä" käsittämään, ja hän joka 
toi ,sanat salasta julki*. Karjalan kuulut runokunin- 
kaat myöskin ansaitsevat heille tulevan kunnian siitä 
ihmeellisestä suurtyöstään, että he rakensivat sillan 
menneen kulta-ajan ja uuden nousevan kulta-ajan vä- 
lille yli synkeän hajaannusajan, säilyttämällä muistot 
menneistä, joiden perustalle oli uutta rakennettava. 
Näin tuleekin sadusta todellisuus. Kansa on itsenäis- 
tynyt ja yhtynyt uudelleen ja siksipä sille tarvittaisiin 
nyt tämä uuden liiton merkki, joka sitä muistuttaisi 
menneisyydestä ja olisi apuna tulevaisuuden rakenta- 
misessa. Mistä saadaan se muistomerkki? Mutta sel- 
laiseksihan soveltuu se kuva, joka minulle näytettiin 
satua kerrottaessa. Kerrompa näkemykseni tässä, sekä 
sadussa esitetyt kuvaa koskevat selitykset, ehkä sitten 
ilmestyy joku, joka ikuistuttaa Suomen kodeille ja 
sen pääkaupungille itsenäisyytemme todellisen muisto- 
merkin. 

Näkemäni kuva ja siitä annettu selitys oli seuraava: 
Kuvaryhmän taustassa on keskellä ylinnä muita kan- 
nelta — soittava Väinämöinen, hänestä vasemmalla 
Sampoa takova Ilmarinen ja oikealla Suomi-neitoa 
kädestä tervehtivä Lemminkäinen. Nämä kolme Ka- 
levalan pääsankaria, niin kerrottiin, ovat varmasti mo- 
nen suomalaisen itsetuntoa kohottaneet menneisyy- 
dessä ja samaten tulevat sitä tekemään tulevaisuu- 
dessakin. Täten ovat he olleet apuna kansamme itse- 
näistymiselle ja tulevat myöskin olemaan apuna itse- 


43 


näisyytemme — säilymiselle. Lisäksi kerrottiin, että 
nämä kolme Kalevalan pääsankaria ovat samalla 
vertauskuvia ihmisen samaten kun kansankin kolmesta 
olemuspuolesta joiden välityksellä inhimillinen kult- 
tuuri ilmentyy. Väinämöinen kuvaa tahtoa ja viisautta, 
Ilmarinen älyä ja taidetta sekä Lemminkäinen tunnetta 
ja veljeyttä. Näistä seikoista kyllä pääsemme selvyy- 
teen, kun vähän syvennymme Kalevalan kuvauksiin. 

Kuvan keskustassa on kaksi karjalaista runoku- 
ningasta istumassa vastatusten penkillä kädet käsiin 
lyötyinä. 

Alinna pöydän ympärillä ovat taustassa Lönnrot 
pöydän päässä ja hänestä vasemmalla Kivi sekä oi- 
kealla puolella Snellman. Nämä kaksi viimeksimai- 
nittua kuvaryhmää eivät sen enempää selvitystä kai- 
vanne. Kuulimme vain, että runolaulajat muistutta- 
vat kansaa tämän säilyttämän aarteen vastaanotta- 
misesta ja että Suomen suomalaisten suurmies. 
ten kolmikko keskustelee oman heimonsa tulevai- 
suudesta, jonka suuntaviivoja he kukin elämänsä työl- 
lään edistivät ja viitoittivat. Nämä kolme Suomen 
suomalaista suurmiestä myöskin ovat elävöittäneet 
niitä edellä mainittuja Kalevalan pääsankari-ihanteita. 

Lönnrot edustaa viisautta, jonka tunnusmerkkinä 
on aina ollut suuri vaatimattomuus, Lönnrot toi sanat 
salasta julki ja viisautta ilmaisevat synnyt syvät kai 
ken kansan ylettyville. Suuri kansallisrunoilijamme 
Kivi on suuri taiteen mies, joka takoi suomalaisen 
kirjallisen taiteen kuolemattomia Sampoja. Suuri 
Snellman = viitoitti suuntaviivat suomalaisen kansallis- 
valtion luomiseksi, hän oli Suomi-neidon ensimmäinen 
suuri sulho. 

Näissä aiheissa on itsenäistymisemme syntyjä syviä, 
sillä kalevalainen runous on Suomen kansan vanhaa 
historiaa itsenäisyyden ajalta yhtä suurella syyllä, kun 

Ilias ja Odysseia ovat Kreikan historiaa, Kerrat- 
kaamme tässä mitä kirjoittaa nimimerkki O.E.T. tie- 
tosanakirjassa Iliaksesta ja Odysseiasta: ,Kreikkalai- 
sille Ilias ja Odysseia olivat jotakin enempää kuin 
ihanaa runoutta; ne olivat heistä heidän kansansa 
vanhinta historiaa; niistä he muka olivat oppineet 
tuntemaan jumalansa; niissä heillä oli oman olemuk- 
sensa loistavat esikuvat, niissä heillä oli edessään 
ihmiselämän perusehdot ja peruslait, niissä kaikki- 
naisen tiedon lähteet. Näin ne ovat Kreikan kansan 
elämään painaneet häviämättömän leiman. Meille ne 
ovat mitä tärkeimmät lähteet, joista voimme ammen- 
taa tietoja Kreikan kansan nuoruudenajan oloista ja 
sivistysmuodoista, ne ovat myöskin vanhimmat krei- 
kankielen tietolähteet". 

Edellisestä ei tarvitse poistaa muuta kuin sana 
,muka", sillä tämä kreikkalaisten omaksuma kanta 
nostatti ja loihti esiin Kreikan muinoisen korkean 
sivistyksen, jonka perustuksilla nykyinen eurooppa- 
lainen sivistys suureksi osaksi lepää. 

Milloin koittaa se aika, jolloin Kalevan kansa omak- 
suu Kalevalan ylevät ja ihanat siveysneuvot ja ,syn- 
nyt syvät" tietojensa kartuttamiseksi. Kun näin ta- 
pahtuu, alkaa samalla kalevalainen sivistys Suomen 
kansallisvaltiossa. 

Itsenäisyysmerkkiä suunnitellaan, mutta siitä huoli- 
matta, että valinta veisi millaiseen merkkiin tahansa, 
on edellä esitetty kuitenkin todellinen kansallinen it: 
senäisyysmerkkimme, joka vain odottaa otollista ai- 
kaa päästäkseen sille paikalle, joka sille kuuluu. 


Suomen vaakuna. 


Kansakuntien on ollut tapana jo ammoisina aikoina 
omaksua itselleen tunnuskuvia, joista on aivan kuin 
näkynyt kansakunnan voima ja tarmo sekä sen pyr- 
kimykset y.m. Nämä tunnuskuvat, vaakunat, ovat 
nimikilpi, jossa näkyy kansakunnan nimi ja arvo, 
kuten alkuperäisistä aatelistenkin vaakunakilvistä tun- 
nuskuvallisesti näkyi. 

Suomen entinen vaakuna on Ruotsinvallan aikuinen 
tunnuskuva, leijona miekkoineen tähtien osottaessa 
Suomen maakuntia. Entisessä vaakunassamme ruotsa- 
lainen leijona hallitsee Suomen maakuntia pitäen uhkaa- 
vasti lyöntiasennossa länsimaista suoraa miekkaa ja 
polkien käyrän miekan, joka kuvaa itsenäistä siis ve- 
näläistä valtaa ja arvon merkkinä on sillä ollut kruunu 
kuvaten se Ruotsin kuningaskuntaa. Tämä entinen 
vaakunamme, joka Suomen itsenäistyttyä ja saadessa 
tasavaltaisen hallitusmuodon, joutui muistojen jouk- 
koon joskin se vielä on kruunattuna käytännössä, oli 
todella erittäin sattuva tunnuskuva Ruotsin vallasta 
Suomessa. Nyt onkin päiväjärjestyksessä uuden 

vaakunan luominen Suomen tasavallalle ja sen kan- 
salle. Saadaan pian kai nähdä, joko Suomen kansal- 
linen ajattelu on niin paljon itsenäistynyt ja vahvis- 
tunut, että se osaa ottaa tunnuskuvakseen ja arvonsa 
merkikseen todella omat kansalliset tunnuskuvat, jotka 
sattuvasti kuvastaisivat Suomen suvun nimeä ja arvoa. 
Mitkä olisivat sitten nämä kansamme omintakeiset 
tunnuskuvat? 

Ennenkuin käymme varsinaisen sopivan vaaku- 
namme aiheisiin, lienee syytä huomauttaa, että en- 
tisaikoina ottivat kansat aina voimakkaita eläinten 
kuvia voimansa tunnuskuvaksi. Oli tietenkin poikkeuk- 
siakin, mutta yleisesti oli näin asianlaita. Tämä oli- 
kin vanhaan aikaan jolloin raaka eläimellinen voima 
oli se mahti, joka kaiken määräsi miekan, eli väki- 
vallan voimakeinoilla. Niinpä oli usein miekka- 
kin vaakunakuvastossa. Mutta nykyisinhän pyritään 
jo aivan toisenlaisilla keinoilla kansojen kohtaloita 
ohjaamaan ja tästä syystä joutuvat tietenkin vaaku- 
natkin muutosten alaisiksi. Vaakunan tulisi olla myös 
kansan ihannekuva, joka nimeäisi kansasta niitä 
puolia, joitaj on arvosteltava nyt ja tulevaisuudessa- 
kin. Onkin aivan luonnollista, että jos miekat kuu- 
luvat nyt jo, välttämättömään pahaan, josta pyritään 
pois, niin on myös aika ne poistaa kansakunnan tun 
nuskuvista, ainakin sellaisissa tapauksissa, jolloin kan- 
sakunta on joutunut aivankuin uuteen aikaan, on itse- 
näistynyt, kuten Suomessa on nyt asianlaita. 

Suomen kansalle on nyt koittanut aika, jolloin sen 
täytyy luottaa ja oppia luottamaan omiin voimiinsa. 
Ei sitä enään ole tukemassa, jos ei sortamassakaan 
naapurivaltakunnat, siksi sen on myöskin saatava 
omasta menneisyydestä nimi ja arvomerkki, kuten 
vaakuna edellyttää. Tämä vaakuna-aiheisto pitäisi 
olla sellainen, että se ei kantaisi tunnuksenaan hyljä- 

tyitä menneiden vuosisatojen ja vuosituhansien tun- 
nuskuvia s. o. eläimellistä ja väkivaltaista tunnus- 
kuvaa. Suomen kalevalainen katsantokanta onkin jo 
ammoisia aikoja sitten asettanut tiedon ja taidon mie 
kan ja väkivallan edelle. Siihen viittaa Väinämöisen ja 
Joukahaisen kilpalaulanta sekä Kullervon äidin varoi- 
tukset sotaan lähtevälle pojalleen: ,Ken suotta sotahan 
saapi, tahallansa tappelohon se soassa surmatahan 
tapetahan tappelossa, miekkoihinsa menetetähän, kal- 
poihinsa kaaetahan* y.m. 

Mitkä ovat Suomen kansan nimeämiseen ja arvos- 
tamiseen sopivat tunnuskuvat? Ne ovat aura ja kan- 
tele. Lemminkäiskäsien pitelemä aura on nimi, joka 
on sattuva ja kotoinen sillä tämä kansa on työn ja 
toimen kansa ja kyntö on tunnuskuva kaikenlaisesta 
työn teosta olipa se sitten henkistä tai ruumiillista. 
Kantele taasen kuvaa Suomen kansan arvoa, sillä tämä 
kansa on soiton, laulun ja runouden kansa, jonka 
sattuva tunnuskuva on kantele. 

Kun taiteilija tämän aiheiston sommittelee vaaku- 
naamme, niin silloin meillä on oma tunnuskuvamme, 
joka näyttää mitä me olemme ja antaa meille näky- 
vän nimen ja arvon kuten todellisen vaakunan tulee- 
kin näyttää. Kun vielä on katajakiehkurasommit- 
telu kanteleen ympärillä, on meillä kruunu, joka pu- 
huu katajaisesta laulajakansasta ja voimakkaiden kä- 
sien auraa ohjaava tunnuskuva ilmaisee, että työlle 
ja toimelle on tämä kansa osannut aina arvoa antaa, 
olipa se mitä työtä tahansa. Mutta ellemme pitäisi au- 
raa sopivana aiheena vaakunaamme, saisimme hyvän 
vaakunan, kun sommittelisimme siihen valtakuntamme 
nimen ,Suomi* sekä kanteleen. Näin muodostuneen 
vaakunan aiheisto onkin yksi ilmaus siitä aikanaan 
toteutuvasta pyhän kirjan ennustuslauseesta ,Miekat 
on taottava auroiksi". 


Mitenkä yhteiskuntaelämä 
voisi tervehtyä? 


Nykvisin on kaikkien tiedossa, että yhteiskunta 
sairastaa, elämä ei ole yhteiskunnissa tervettä ja 
sopusointuista siinä määrin kuin se voisi olla. Tar- 
koituksemme ei kuitenkaan ole lähteä syventymään 
niihin epäsointuihin, mitkä tällä kerralla kansakuntien 
yhteiskuntaelämää häiritsevät. Mutta sen sijaan koe- 
tamme muutamilla mietelmillä syventyä niihin seik- 
koihin, joiden avulla yhteiskuntaelämä saataisiin jäl- 
leen terveeksi ja sopusointuiseksi. 

Koska yhteiskunnat samaten kuin kansakunnatkin 
ovat monessa suhteessa verrattavissa ihmisyksilöön, 
niin voimme paljon oppia tällaisesta vertailusta, sillä 
yhteiskunnan rakenne muistuttaa monessa suhteessa 
ihmisyksilön rakennetta. 

Yhteiskunnan väestö voidaan suurin piirtein jakaa 
kolmeen ryhmään. Näitä ryhmiä voi verrata ihmis- 
ruumiin osiin. Nämä ryhmät ovat nk. sivistyneistö, 
tehdas- ja käsityöläiset ja maanviljelysväestö. Ihmis- 

ruumiiseen verrattaessa vastaavat nämä ryhmät: si- 
vistyneistö aivoja hermostoineen, tehdas- ja käsityö- 
jäiset ihmisruumiin jäseniä ja maanviljelysväestö ravin- 
toa antavaa ruuansulatus- ja verenkierto-elimistöä. Tämä 
yhteiskunnan väestöryhmien vertaus ihmisruumiiseen 
on todellakin sattuva ja opettava. Tässä valossa meille 
käy moni seikka hyvin ymmärretyksi ja ymmärret- 
tyämme voimme alkaa asioita korjata. 

Yhteiskuntia ja kansakuntia muodostaa kansallinen 
henkinen voima. Milloin tämä yhdistävä kansallis- 
tunne on voimakas, silloin on elämä myöskin tervettä 
ja elinvoimaista. Jos ihminen tuntee itsensä henges- 
sään ja tajunnassaan voimakkaaksi ja jos häntä eläh- 
dyttää voimakas kansallistunto, on hänellä edellytyk- 
set tulla hyödylliseksi kansalaiseksi yhteiskunnassa. 
Samaten voi tällainen ihminen hyvin ohjata oman 
elämänsä juoksua ja hän selviytyy helposti niistä mo- 
nista koettelemuksista, joita elämänkoulu hänelle 
asettaa. 

Jos kansakunnassa on paljon tällaisia yksilöitä, 
jotka ovat vahvoja kansallistunnossa, ovat he aivan 
kuin maan suolana suunnittelemassa ja ohjaamassa 
yhteiskuntaelämää terveitä, yhdistäviä ja nostattavia 
kansallisia suuntaviivoja pitkin. 

On itsestään selvä, että sen väestöryhmän, joka yh- 
teiskuntia ja kansakuntia johtaa s.o. sivistyneistön tu- 
lisi olla tämän yhdistävän kansallishengen elävöittämä. 
Jos tämä kokoava ja yhdistävä kansallinen henki kan- 
sojen johtavissa aineissa puuttuu tai on heikko, on 
silloin vaara tarjolla, että eripuraisuus saa yhteiskun- 
taelämässä vallan ja kansa menettää kansallisen yk- 
silöllisyytensä. 

Nykyisin on monissa kansojen johtavissa aineksissa 
vallalla aivan kuolettava kylmyys kansallisia pyrki- 
myksiä kohtaan. Ajatellaan, että muka kansalliset 

asiat kuuluvat menneisyyteen ja nyt ovat tärkeämpiä 
kansainväliset ja yleisinhimilliset asiat ja ihanteet. 
Tässä on unohdettu, että kansallisesti herännyt ja 
kansallistuntonsa yhteenkuuluvaisuuden voimassa omat 
asiansa järjestykseen ja sopusointuun saattanut kan- 
sakunta vasta on mahdollinen ymmärtämään ja rat- 
kaisemaan kansainvälisiä ja yleisinhimillisiä asioita. 

Mihinkä on johtanut tämä kansainvälisyyden hai- 
hattelu, kun se on tapahtunut omaa kansallishenkeä 
vierovassa mielessä? Kansakunnat ovat joutuneet eri- 
puraisuuden kiroihin, eikä kummakaan, sillä onhan 
yhdistävä kansallistunne uinumassa tai aivan heikosti 
hereillä monissa kansoissa. Viime aikoina on kyllä 
havaittavissa suuri kansallinen elpyminen kaikkialla. 

Kun siirrymme katselemaan Suomen kansan ja yh- 
teiskunnan tilaa, huomaamme siinä samat piirteet kun 
yleensäkin maailmassa. Meillä ovat ehkä vieläkin 
räikeämpinä nämä eripuraisuuden kirot, kuin mo- 
nessä muussa maassa. 

Meillä on suuria häiritseviä tekijöitä periytyneinä 
vierasten vallottajien valtakausilta. Meidän kansaamme 
johtaviin sivistyneisiin ovat suuresti vaikuttaneet ne 
epäkansalliset virtaukset, joita valloittajat ovat par- 
haansa mukaan yrittäneet heihin istuttaa siinä osittain 
onnistuenkin. Koska meidän sivistyneistömme on 
pitkinä vuosisatoina ollut kansallisesti heikkoa ja vie- 
raiden lumoissa, niin onkin vielä tänä päivänäkin 
meidän kansamme kansallistunto heikompi kuin mo- 
nen muun kansan. Verratkaamme esimerkiksi omien 
tehdas- y.m. työväestön kansallistuntoa toisten kan- 
sojen vastaaviin väestöryhmiin, niin meille selvenee 
helposti oman kansamme kansallinen heikkous. Naa- 
purimaiden työväestö on kansallisesti aivan hereillä 
samaten Englannin, Ranskan, Italian y.m. kansojen 
työväestöt ylpeillen tunnustavat oman kansallisuutensa. 

Mitenkä itsetietoinen ja ylpeä onkaan englantilainen 
siitä, että hän on englantilainen, samaten saksalainen 
kansallisuudestaan j.n.e. Kunnia heille siitä, että he 
oman kansallishenkensä tunnustavat ja sen yhdistäviä 
ihanteita aina pyrkivät ilmentämään. 

Mitä on Suomen työläinen nykyisin? Ei hän kai 
aina suorastaan kiellä omaa kansallisuuttaan, vaikka 
on tietenkin juudaksiakin joukossa. Mutta yleensä 
on tämä yhteiskuntaruumiimme askarteleva jäsenistö 
kylmän torjuva omille kansallisille pyrkimyksille, jopa 
se toisinaan asettuu tällaisia harrastuksia vastusta- 
maankin. 

Mitenkä on tämä asiain tila ymmärrettävä? Onko 
vika etsittävissä Suomen kansan vanhoista rehellisistä 
kovan onnenraatajista —? Tuskimpa, sillä mitä voi käsi 
muuta tehdä, kuin mitä aivot ovat sen vuosien vieriessä 
opettaneet tekemään. Sivistyneistömme on ollut ja on 
vielä nytkin kansallisesti niin välinpitämätön, ettei 
tästä ole voinut muuta seurata. On otettava huo- 
mioon, että myöskin työväen johtomiehet kuuluvat 
tähän kansallisesti heikkoon sivistyneistöön. 

Milloin on suomenkielinen kansallisesti herännyt 
sivistyneistö antanut esim. työläisten tuntea kansalli- 
sesti lämmittävää yhteenkuuluvaisuuden tunnetta? 
Ehkä on entisaikoina joku tällainen tapaus sattunut, 
mutta kyllä suurinpiirtein on aivotoiminta pitänyt jä- 
seniä, joilla se työskentelee, vähäarvoisina. Onko 
näin ollen ihmeteltävää, että ryhmien väliltä katoaa 
yhteenkuuluvaisuuden tunne ja sijalle pyrkivät kaiken- 
laiset hajoittavat vierasperäiset aatteet ja katsantotavat. 

Mitenkä epäkansallista onkaan Suomessa ollut ai- 
voja vastaava sivistyneistö pitkin vuosisatoja! Vastaus 
jääköön jokaisen suomalaisen itsensä harkittavaksi. 
Tiedämme kyllä, mitenkä masentavaan tulokseen tu- 
lemme, mutta se ei ole niin vaarallista kuin olisi se, 

että tämä sivistyneistö vielä edelleenkin nukkuisi. 
Toivokaamme, että jokainen suomalainen, joka toi- 
voo kansansa menestymistä ja kukapa ei sitä toivoisi, 
tekisi vastausta harkitessaan oikeat johtopäätelmät ja 
täyskäännöksen kansalliseen suuntaan. Kun aivot 
ovat alkaneet oikein toimia kansallishengen elähdyt- 
täminä, niin varmasti jäsenet pian noudattavat ,käs- 
kijänsä* toivomuksia varsinkin, kun aivot havaitsevat, 
että kädet ovat yhtä välttämättömät ja yhtä hyvää 
huolenpitoa vaativat kuin aivotkin. Ja ennen kaikkea, 
että jäsenet tuntevat itsensä tunnustetuiksi tasa-arvoi- 
siksi tässä yhteiskuntaruumiissa. Mitä edellä on sa- 
nottu työväestöstä, se voidaan soveltaa myöskin maan- 
viljelysväestöön. Onneksi on sentään maalaisväestö 
sanoisimmeko kauempana sivistyneistöstä ja se elää 
enemmän itsenäistä elämää ja siitä syystä se onkin 
pysynyt kansallisempana. 


Kun Suomen itsenäisyyden hetki löi ja se tuli 
myrskyssä, niin kuka tietää, vaikka silloin olisi tullut 
heimomme tuho, jos aivojen epäkansallinen mennei- 
syys olisi ehtinyt jo niin pitkälle, että se olisi ehti- 
nyt vallata myöskin ruuansulatusta ja verenkiertoa 
vastaavan maalaisväestömme. Sieltäpäin nytkin vielä 
kaikuu selvimmin isiemme kansallistunne. Niin, kai- 
kuuhan se nyt jo aivoaineiston nuorisostakin. On- 
han nyt jo sattunut ylioppilaiden liikehtimistä kansa!- 
liseen suuntaan, samaten on havaittavissa kansallista 
nousua puolue-elämässä ja sen ulkopuolella erinäi- 
sissä kansalaisyhtymissä. 

Nämä kansallisen elpymisen oireet antavat meille 
toivoa siitä, että pian nousee kansallinen heräymys 
Suomessakin niin voimakkaaksi, että se yhdistää ja 
tervehdyttää koko yhteiskunnan ja valtion. Merkit 
viittaavat uuden päivän nousuun. Toivokaamme, että 

kansamme herää kansalliseen elämäänsä kuten suuri 
runoilija — — — — on ennustanut: 


» Viel on kansassa Kalevan 
Henkeä hivenen verta 
Elämäksi elpymähän, 
Hereille havahtumahan 
Soittoon Väinön soittamaan, 


Suomen silta. 


Samaten kuin kansallistunto yhdistää saman kansan 
kansalaiset elämään sopusointuista elämää, yhdistää 
myöskin heimoushenki samaan heimoon kuuluvia eri 
kansoja yhteen. Heimoustunne on aivan kuin aske- 
leena kansainvälisyyteen. Ensin löytää kansakunta 
oman kansallisen itsensä, sitten heimoushenki yhdis- 
tää kansoja heimoussiteillä ja lopuksi laajentuu tämä 
yhteisliitto kaikkia kansoja käsittäväksi liitoksi. Kun 
sitten kansojen liitossa elävään kansallistuntoon he- 
ränneet kansat kohtaavat toisensa, niin osaavat he 
antaa arvoa toistensakin kansallisille pyrkimyksille. 

Ehkä lienee syytä myös mainita, että kansan elävä 
kansallistunto, jota lämmittää oman kansallishengen 
luova voima, on yhtä kaukana kiihkoisasta hyökkää- 
västä kansalliskiihkosta eli nationalismista, kuin itä on 
lännestä. Mutta sen sijaan elävä kansallistunto vel- 
voittaa jokaista kansalaista toimimaan siten, että oi- 
keutta tehdään maassa ja kansallisen elämän nousulle 
historian kulusta jääneet esteet ja haitat poistetaan. 
Tässä pyrkimyksessä kunnes se on tapahtunut täy- 

dellisesti, ei ole kansallisesti heränneellä kansalaisella 
mitään tinkimisen varaa, vaikkapa hänet leimattai- 
siinkin väärällä nimellä. 

Kalevalaiset heimokansat ovat nykyisin aivan tois- 
tensa naapuruudessa. Tästä johtuu suuri helpotus 
luotaessa näiden kansojen välille yhdistävää siltaa. 
Mikä on se yhdistävä voima, joka voi nämä Kalevan- 
heimon kansat, suomalaiset, eestiläiset, inkeriläiset, 
aunukselaiset, karjalaiset y.m. yhdistää ? Menneisyyden 
perinnäistieto kertoo meille, että nämä heimokansat 
elivät muinaisessa Kalevalassa yhdessä esihistorialli- 
sella ajalla. Kalevalaiset runoelmat kertovat tästä ajasta, 
ja koska näitä runoelmia on muistiin merkitty edellä 
mainituilta kansoilta, niin todistaa se niiden yhteisestä 
elämästä suurten viisasten kansan johtajien ohjaa- 
mana muinaisessa kalevalaisessa sivistysvaltiossa, 
valtiossa, jossa samaisten runojen kertoman mukaan 
olivat vallitsevina mitä ylevimmät siveelliset periaat- 
teet. Nimä vertaansa vailla olevat Kalevalaiset ru- 
noelmat, ovat sen Väinämön laivan jälkiä, jonka tur- 
vissa suuri yhteinen Kalevanheimojen yhtyminen on 
luotavissa. 

Näistä Kalevalan kulttuuriperinnöistä on elvytet- 
tävä uusi heimouskulttuuri, joka jälleen voimistuen 
nousee näiden eri heimoryhmien värittämänä rikas- 
tuttamaan Kalevan heimojen yhteistä uutta nousevaa 
kulttuuria. 

Eripuraisuus ja hajautuminen ovat rappeutumisen ja 
kuoleman merkkejä. Yhtymys ja kansalliset valveutu- 
miset ovat elämän merkkejä. Kauvan ovat Kalevan- 
heimot, Väinölän lapset kulkeneet toisistaan erossa, 
heikkoina j ja naapuriensa orjuuttamina. Kansalta, jolla 
aikanaan oli vapaus ja suuri inhimillinen sivistys tie- 
täjineen ja taitajineen, riistettiin rauha. Raakalaiset 
hyökkäsivät muinoiseen Kalevalaan ja hävittäen pirs- 

toivat ja hajottivat koko heimon. Kalevanheimon eril- 
liset joukot hajautuivat sinne tänne Pohjois-Euroopan 
synkkiin metsiin. Mutta ei voinut vuos'satainen yö- 
kään tukahduttaa kokonaan vanhaa ja sitkeää Kale- 
vanheimoa. Synkimpinäkin kohtalon hetkinä, heläh- 
teli kannel ja laulut soivat ,Muinaisista muisteloista." 
Nämä muinaiset muistelot ovat kuten sanottu niitä 
rakennusaineita, joista on Suomen silta rakennettava. 

Kansa Suomessa, Eestissä, Inkerissä, Aunuksessa, 
Karjalassa y.m. on saatava hereille kansallistunnossa 
ymmärtämään sitä suurta tulevaisuutta, mihinkä täl- 
lainen vanha sivistysheimo on mahdollinen, kun se 
asettaa uuden sivistyksensä perustaksi menneet ko- 
kemuksensa ja kansallishenkensä perintönä säilyttä- 
mät syvät elämän viisausneuvot. 

Vanhan Väinämön haamu kangastaa vielä kaikkien 
kalevanheimojen tajunnassa. Kun tämä tietoisuus oman 
heimonsa yhteisestä kansallishaltiasta kirkastuu sel- 
vemmäksi, niin ennenpitkää on ,Suomen silta* ra- 
kennettu. 

Kalevanheimon heimoveljet Suomessa, Eestissä, 
Inkerissä, Aunuksessa, Karjalassa ynnä muualla, he- 
rätkää omaan yhdistävään kansallishenkeenne ja kuun- 
nelkaa, mitä iki-tietäja Väinämöinen kuuluttaa runot- 
taren avulla runoilija Arvi Jänneksen ihanan heimous- 
hengen innoittaman runon loppusäkeissä: 


vJa vanhan Väinämön haamu 
Se silloin laulavi näin 

Voi sullekkin koittaa aamu 
Sä kansani onnetoin 

Ei viel ois aikas ilta 

Jos heimoushenkeä ois 

Vaan syntyä voisi silta 

Mi kansani yhteen tois" 


Sampola. 


Koska nykyisin on vilkkaan ajatustenvaihdon alai- 
sena Suomen pääkaupungin uudelleen nimeäminen 
kotoisella kansallisella nimellä Sampola, lienee syytä 
muutamalla sanalla kosketella kalevalaiselta kannalta 
nimen sopivaisuutta pääkaupunkimme nimeksi. 

Aluksi mainittakoon, että uusi nimi Sampola on 
saavuttanut harvinaisen yksimielisen hyväksymisen. 
Ei ole kukaan edes yrittänyt sitä perustellen vas- 
tustaa eikä tosissaan kilpailevaa nimeä ehdottaa, 
vaikka yleensä onkin aivan tavallista, että nimikysy- 
myksissä syntyy jos minkä nimisiä ehdotuksia. 

Sampola onkin nyt jo epävirallisesti käytännössä, 
ompa eräs puoluekokouskin sen käyttämistä yksi- 
mielisesti suositellut. Osoitteella Sampola kuuluu 
myöskin jo saapuneen postilähetyksiä pääkaupun- 
kiimme, ei ainoastaan kotimaasta, vaan aina Englan- 
nista asti. 

Onko — kalevalaisten runojen mukaan Sampola- 
nimitys sopiva Suomen pääkaupungin nimeksi? Ensi 
kuulemalta voi Sampola nimi tuntua jonkun verran 


58 


oudolta jopa vieraalta ja vähemmän onnistuneeltakin 
nimeltä, mutta mitä enemmän tähän nimeämiseen sy- 
ventyy, sitä sopivammalta se tuntuu. 

On kyllä totta, että tullakseen täysin vakuutetuksi 
Sampola nimen sopivaisuudesta Suomen pääkaupun- 
gin nimeksi, täytyisi omata jonkun verran Kalevalan 
tuntemusta. Mutta mitä enemmän syventyy Kaleva- 
lan Sampo-käsitteeseen sitä selvemmäksi kirkastuu se 
tosiasia, että Sampola on aivan kuin luotu itsenäisen 
ja kansallisen Suomen pääkaupungin nimeksi. Se on 
todella aivan kuin Suomi-laivan oma lippu, jonka tur- 
vissa on hyvä purjehtia kansojen merellä. 

Sampo on kalevalaisten runoelmien keskeisimpiä 
käsitteitä. Sen ympärille on rakentunut Kalevalan 
mukaan hyvin huomattava toiminta. Kalevalan san- 
karit sitä aina tavottelevat sanoen: ,Hyv' on Pohjo- 
lan eleä, kun on Sampo jauhamassa, kirjokansi kallu- 
massa". Sampoa he tavoittelevat ja valmistavat. Si- 
vistysvaltion pääkaupunki on vertauskuvallisesti juuri 
tällainen maan keskeisin paikka, jossa kaiken kaltaiset 
Sampompyllyt jauhavat yhteistä hyvää koko heimolle. 

ampo on Kalevalassa aivan ulkonaisesti käsitet- 
tynä siis hyvä mylly, joka jauhaa syötäviä, myötäviä 
ja kotipitoja. 

Ehkä on syytä jo tässäkin sivumennen mainita, että 
Sampo-käsitteellä on myöskin kalevalaisissa runoel- 
missa syvä mytologinen merkitys, josta puhutaan lä- 
hemmin Ill:ssa niteessä. Sen verran lienee syytä jo 
tässäkin mainita, että Sammon sisäinenkin merkitys 
vain lisää Sampola nimen sopivaisuutta Suomen ja 
kaikkien Kalevanheimon maiden ja valtakuntien suu- 
relle tiedon ja valon keskukselle, jollaiseksi Suomen 
pääkaupunki kerran tunnustetaan. 

Sampo on kuten jo mainittiin ulkonaistenkin omi- 
naisuuksiensa puolesta ,Hyvän tuoja, onnen luoja". 

Mitä kaikkea se merkitsee, siitä voi itse kukin ottaa 
selvää Kalevalasta. Tässä on tarpeen vain mainita, 
että nykyaikaisen sivistysvaltion pääkaupunki on juuri 
tällaisten hyvien myllyjen, tieteellisten, taiteellisten ja 
taloudellisten keskusten tyyssija, keskusten, jotka jau- 
havat koko heimolle yhteistä hyvää. Yksin raha- 
myllykin jauhaa Sampona pääkaupungissa. 

Entä sitten nykyisten Kalevalan sankarien ja san- 
karittarien Sammonvalloitusretket? Eivätkö nekin ole 
suunnatut pääkaupunkiin Sammon kirjakannen tutki- 
miseen. Sampolan yliopistosta y.m. Sampomyllyistä 
hakevat heimomiie nuoret tiedon ja taidon valoa. 
Voisimme luetella paljokin tällaisia sattuvia vertaus- 
kuvallisia yhtäläisyyksiä, jotka osottaisivat Sampola 
nimen sopivaisuutta Suomen pääkaupungin nimenä. 

Katselkaamme vielä sitä sattuvaa sanasointua, mikä 
syntyy ympäri maailman mainittavaksi, kuin tasaval 
taamme ja sen pääkaupunkia kutsutaan nimillä Suomi 
ja Sampola. Nehän sopivat yhteen kuten Sverige ja 
Stockholm. 

Kansallis-kalevalaiselta kannalta katsoen ei ole mi- 
tään syytä vastustaa tätä uutta nimeämistä, sillä ku- 
ten edellisestä jo käy selville, on kaikessa vain sat- 
tuvan myönteistä ja rakentavaa. Näin ollen lienee- 
kin selviö, että pääkaupungin uusi nimi, Sampola 
pian tulee yleiseen käytäntöön ja otettanee se viral- 
lisissakin piireissä aikanaan huomioon. 


Veljessota. 


Kalevalan vertauskuvastossa puhutaan paljon vel- 
jessodasta. Unto ja Kalervo ovat ainaisella sotakan- 
nalla keskenään, jopa menee sota tavallaan kosto- 
sodaksikin isältä pojalle, kun Kullervo, Kalervon 
poika käy Untamolassa kostamassa isänsä ja omasta 
puolestaan. Eräässä toisessa luvussa käsitellään Un- 
non ja Kalervon sotaa ja väitetään sen olevan ver- 
tauskuvallisen ja merkitsevän aineen ja hengen välistä 
kamppailua, mikä tapahtuu sekä makrokosmoksessa 
että mikrokosmoksessa. 

Tämä elämän taistelu, elämän ristiriita, elämän risti 
olisi kuitenkin ihmisessä saatava loppumaan. Kaikki 
suuret uskonnot, varsinkin Buddhan ja Kristuksen 
opit, ovat kieltäneet kaiken sodan ja väkivallan. Mei- 
dän ei tarvitse tässä yhteydessä syventyä mainittujen 
uskontojen käsitykseen sodasta muuta kuin totea- 
malla, että niissä ehdottoman jyrkästi kielletään ih- 
miseltä veren vuodatus. Ei ainoastaan kielletä tap- 
pamasta ihmisiä, vaan tuomitaan luvattomaksi ja vää- 
räksi myöskin eläinten tappaminen. Kalevalainen 

viisaus antaa myöskin saman neuvon seuraavissa 
sanoissa. 


,Ken suotta sotahan saapi, Tapetahan tappelossa 
Tahallansa tappelohon, Miekkoihinsa menetetähän 
Se soassa surmatahan ' Kalpoihinsa kaaetahan". 


Niinikään hylkää Väinämöinen esityksen miekan 
avulla ratkaista riita-asiat, kun Joukahainen sitä hä- 
nelle esittää. Yleensäkin kehoittaa kalevalainen vii- 
saus aina turvautumaan tietoihin eikä väkivaltaan. 

Kalevalassa kyllä puhutaan paljon sodasta ja tais- 
telusta Kalevalan ja Pohjolan välillä. Kalevalan san- 
karit ovat ainaisella sotakannalla Pohjolaa vastaan. 
Tämä on juuri sitä samaa vertauskuvausta, kun Un- 
non ja Kalervonkin sota. Tämä sota on elämän kak- 
sinaisuudesta aiheutuva ristiriita, joka on samalla elä- 
män suuri kehitys. Toisin sanoen on Kalevalassa, 
kuten monissa muissakin pyhissä kirjoissa kuvattu 
hyvän ja pahan taistelu. Kun Kalevalaa tältäkin puo- 
lelta vertaa toisiin opettavaisiin pyhiin kirjoihin, niin 
sen vertaisia tuskin ovat muuta kuin kaksi teosta 
koko maailmasta, toinen niistä on ,Bhagavad Cita* 
eli ,Herran laulu* ja joka on ilmestynyt suomenkie- 
lelläkin. Tämä Indian filosofian ihmeellinen aarre 
kuvaa samaten kun kalevalaiset runotkin tämän hy- 
vän ja pahan taistelun, joka käydään ihmisen sie- 
lussa ja myöskin koko maailman kaikkeuden olemas- 
saolon kentillä, mitä perusteellisimmin. Kalevalassa 
on myös mitä tarkimmat neuvot ja opetukset siitä, 
mitenkä tämä ,ikuinen* taistelu on voitettava, mutta 
niistä asioista tarkemmin toisissa luvuissa. 

Voidaan kyllä huomauttaa, että näitä Kalevalan ku- 
vauksia voidaan käsittää samaten kuin Bhagavad Ci- 
taakin aivan kirjaimellisesti ja samoin myös Homerok- 
sen Iliasta, joka on kolmas verraton kuvaus näistä asi- 

oista. Silloin niitä olisi käsitettävä vanhoina historial- 
lisina — muistiinpanoina tai historiallisten tapausten 
muistissa periytyneinä perinnäistarustoina. Tähän huo- 
mauttaisimme, että näissä mainitsemissani kolmessa 
suuressa runoaarteessa, joita pidetään maailman ru- 
nouden ihanimpina helminä on epäilemättä myöskin 
historiallista pohjaa, mutta samalla on meidän muis 
tettava, että juuri tällaisten tapahtuneiden tai osittain 
oletettujen tapausten puitteissa on ollut mahdollista 
saada ihmisille tajuttavaan muotoon henkistä totuutta. 
Eiväthän ihmiset olisi ennen, yhtävähän kuin vielä ny- 
kyisinkään voineet ymmärtää elämän totuutta ja sen 
tarkoitusta ellei niitä olisi heille näytetty vertausku- 
vissa. Muistakaamme Kristuksen vertaukset. 

Siitä mitenkä nämä ,synnyt syvät*, ihmeelliset ver- 
taukset elämän suurista totuuksista on verhottu Kaleva- 
lan kuvauksiin, annetaan lähempää valaistusta tämän 
kirjan toisessa ja kolmannessa osassa. Nyt koetamme 
syventyä muutamilla mietelmillä veljessodan arvoi- 
tukseen, sillä onhan se joka tapauksessa kuvattu jo 
Kalevalassakin ja kertoohan oma historiammekin, mi- 
tenkä kansamme eri heimot ovat olleet sotakannalla 
keskenään, ja lisäksi me olemme aivan äskettäin tais- 
telleet veljessodan, joten tämä tällainen meno tuntuu 
aivan kuin kansamme kirolta. Monen kansansa omiin. 
voimiin luottaneenkin usko on alkanut horjua, hän on 
aivan kuin joutunut kysymään, kykenemmekö me en- 
sinkään elämään itsenäistä elämää, sillä onhan riita ja 
ainainen sotakannalla oleminen oman heimon jäsen- 
ten kesken suuri heikkouden merkki. On kyllä totta, 
että kansan on havaittava ja omaksuttava ne kan- 
sallisesti yhdistävät ja koossapitävät oman kansallisen 
elämänsä ilmaukset, joista on jo ollut ennen puhetta, 
jos kansa mielii elää ja kehittyä itsenäistä sivistys- 
elämää elämään, mutta on myöskin totta, että veljes- 

sota, kun sen on aiheuttanut suurelta osalta histo- 
rialliset tapaukset, ei tarvitse olla mikään kansakun- 
nan heikkouden merkki, vaan voi se pikemmin olla 
opettavainen alkuopetus uuden itsenäiseksi tulevan 
kansan elämässä. : 

Veljessota on kyllä suuri onnettomuus kansakun- 
nalle. Onpa tullut aivan historialliseksi sananparrek- 
sikin, että se on kaikkein suurin onnettomuus, mikä 
kansaa voi kohdata. Niinpä niin! Pinnalta katsoen 
kyllä siltä näyttää, mutta jos katselemme asioita vä- 
hän pintaa syvemmälle ja jos vielä otamme huomioon 
sen suuren totuuden, että kansojenkin elämässä vaikut. 
taa syyn ja seurauksen laki, kuten jo valtiomiehetkin 
toteavat, (esim. valtionhoitaja Svinhufvud puheessaan 
Suomen 10-vuotis-itsenäisyysjuhlassa), niin muuttuupa 
pian kuva ja arvostelu veljessodastakin toisenlaiseksi. 
Kun me lisäksi otamme huomioon, että kansa on ver- 
rattava yksilöön, sillä onhan kansa yksilöiden summa, 
niin ovat meillä oikeat perusteet veljessodan arvoste- 
lemiseksi. 

Tietenkin on surullista ja masentavaakin, että kan- 
san osat hairahtuvat taistelemaan keskenään, sillä sota 
ja taistelu olisi kokonaan hyljättävä kansojen ollessa 
nykyisellä kehitysasteella. On myöskin mainittava, 
että veljessodan vaara on kansalle juuri siinä, että vie- 
ras silloin usein ottaa vallan käsiinsä, mutta se voi 
myöskin olla kansan itsenäistymisen taistelu, kuten 
esim. Suomen veljessota, joskaan tämänkään sodan 
seurauksena ei syntynyt kansallista suomalaista Suo- 
mea, vaan jäi paljon vielä kesken tässä suhteessa. 
Mutta sittenkin on kansakunnalle yksi sota paljoa, 
paljoa luvallisempi ja hyväksyttävämpi kuin toinen. 
Veljessota on paljon oikeutetumpi, kuin sota, minkä 
kansa käy toista kansaa vastaan, Tässä suhteessa 
valaiskoon asiaa ihmisyksilö. Jos ihminen vahin- 

goittaa itseään uhkarohkeilla teoillaan tai vaikkapa 
suorastaan omasta päätöksestään ja halustaan, ei se 
ole niin paha, kuin se, että hän vahingoittaisi ja 
tekisi väkivaltaa toiselle. Nuori ja huikenteleva ih- 
minen riehuu ja suuntaa väkivallan tekonsa ulos- 
päin, mutta elämän kokemusta saanut mies varsinkin 
vanhemmalla puolen ikäänsä koettaa sovittaa taiste- 
lun ja arvostelut itseensä, kuten Kalevalan Kullervos- 
sakin on kuvattu. Niinpä sanommekin, että sota on 
aina pahaa ja väkivalta hyljättävää, mutta yksilöissä 
samaten kun kansoissakin kulkee tie pois tästä väki- 
vallan tilanteesta siten, että nämä alkavat kääntää 
miekan omaa rintaansa vastaan. Suomen kansa on 
tämän koulun jo käynyt. Tämä koulu on erittäin 
opettavainen tässä viimeisessä asteessaan, sillä siinä 
vasta oikein havaitaan, mitenkä kipeästi miekka ja väki- 
valta koskee silloin kun ,omat koirat purevat". Niinpä 
sanommekin tämän ikuisen totuuden kannustamana 
maailman kansoille että, kun itseänne lyötte, on se 
tuhatkertaa oikeutetumpaa, kun se, että hyökkäätte 
naapurienne kimppuun, sillä syyn ja seurauksen laki 
vallitsee kansojenkin elämässä. Totisesti on tämän 
lain kourissa Suomen kansalla, joka veljessodalla sel- 
viytyi maailmansodan myrskyistä, helpompi, kuin 
niillä, jotka hyökkäsivät naapuriensa kimppuun, sil- 
loin kun kylvöjä niitetään. Tästä kansojen elämässä 
vaikuttavasta syyn ja seurauksen laista mekin saimme 
sattuvan opettavaisen todistuksen viimeisessä veljes- 
sodassamme. 

Aivan kuten mekin aikanamme olimme ruotsalaisten 
mukana 30-vuotisessa sodassa Saksan kansalle va- 
pautta ja kärsimystä aiheuttamassa, niin hekin nyt 
vuorostaan kävivät täällä. Nyt on velka maksettu. 
Nyt on käyty opettavainen veljessota, olkoon nyt jo 
mitta täysi. Oppikoot maailman kansat jo meidän 

esimerkistämme, ettei heidän ainakaan kaikkien tar- 
vitsisi käydä sitä kipeästi koskevaa sotaa, jonka me 
olemme käyneet. Ennen kaikkea ottakaamme itse 
varteen tämän veljessodan opetus. Opettakaamme 
nuorisollemme, joka ei ole sen kärsimyksiin osaa ot- 
tanut, että sota on kauheinta, mitä voi kansalle sattua. 

Osottakoon ja opettakoon Kalevanheimo nyt jo jäl- 
keläisilleen polvesta polveen sen totuuden, jonka jo 
kuulut esi-isämme asettivat asioiden ratkaisussa ja 


elämän pulmakysymysten selvittelyissä kunniasijalle 
sanoen: 


, Kumpi on tiolta parempi. = ,Sep? on tiellä seisokohon, 
Muistannalta mahtavampi" —= Toinen tieltä siirtyköhön" 


Suomen kieli, sen merkitys, 
kauneus ja täydellisyys. 


ySen lisäksi, että ihminen ilmaisee ajatuk- 
sensa sanoissa, hän myöskin uskoo ja tun- 
tee, tietää ja tahtoo sanoissa, hänen aja- 
tuksensa koko hänen järkiolemuksensa 
liikkuu ja elää kielessä. 

Kansalliskieli on tässä kansallistajunnan 
pohja ja perusta". 


J. V. Snellman. 


Jokaiselle kansakunnalle samoin kuin sen yksilöil- 
lekin on epäilemättä kaikkein tärkein välikappale 
inhimillisen kebityksen koulussa kansallinen kieli. 
Kielen avulla voi kansa samaten kuin sen yksilötkin 
ilmentää näkyväisen elämän näyttämöllä, mitä kansan 
ja yksilön sielun ja hengen maailmoissa liikkuu. Kie- 
len avulla me voimme toinen toisillemme paljon hy- 

vää ja rakentavaa antaa. Kansalliskieli on samalla 
sisäisen kansansielun tulkki, joka juuri voi tämän 
kansallisen kielen avulla ilmentää niitä rikkauksia, 
joita kunkin kansan kansallishengessä on. 

Kielen avulla me voimme luoda paljon uutta. 
Voimme olla apuna hyvässä mutta myöskin pahassa 
ja sen palveluksessa. Kansallinen kieli on aina 
ollut mitä kallein aarre ja mitä hellimmän huolen- 
pidon. alainen kaikille itsenäistä hengen viljelyä luo- 
ville kansoille. Onko Suomen sulosointuinen ja 
äärettömiä henkisiä, sielullisia ja taiteellisia pyrki- 
myksiä kuvaamaan sopiva kieli myöskin jo saanut 
sellaisen aseman Suomen kansalta, jonka se an- 
saitsee? Vastaus ei voi vielä olla myönteinen, ja 
miksikä ei siitä myöhemmin tässä! yhteydessä muu- 
tama sana. Olkoon nyt jo sanottu, että me suo- 
malaiset emme vielä osaa kyllin arvostaa kallista 
kieltämme, vaan me olemme aivan liian välinpitä- 
mättömiä sen suhteen. Kaunis ihana heimokielemme, 
jonka pitäisi sitoa meitä ja yhdistää meidät yhdeksi 
kansalliseksi kansaksi, onkin monasti alennettu erot- 
tavaksi tekijäksi, jonka avulla me toisiamme haa- 
voitamme. 

Samaten kun kansallinen kieli on viesti kansallis- 
hengen rikkaista maailmoista, ovat sitä myöskin kan- 
salliset säveleet. Säveleetkin ovat sielun ja hengen 
maailman viestejä. Sävelissäkin me voimme havaita 
omaa kansallista väritystä, niissäkin me voimme tun- 
tea oman sisäisen olemuksemme ilmentymisen. Kan- 
sanlaulut ja muut kansalliset sävelluomat meitä aina 
nostavat ylöspäin, kohti kaikkea kaunista. Jos sävel 
on tositaidetta, nostattaa se meitä vaikka se olisi 
kansallisesti vieraskin, sillä sävel yksinään ollen on 
aivan kuin yhteistä, se on ilman sanoja aivan kuin 
ilmassa, aivan kuin poissa elämän todellisuudesta. 


68 


Siksipä kansallinenkin sävel tulee paremmin ymmär- 
retyksi kun se on sanan avulla ,tullut lihaksi*. 

Kaikki sävelten tenhovoima, niin valtava kuin se 
onkin, kaipaa suloisia sanoja päästäkseen oikeuksiinsa, 
sanat vasta tekevät säveleenkin ymmärretyksi ja sen 
tiedon ja nostattavan voiman tajuttavaksi. 

Kielen ja sanojen avulla me siis voimme aivan 
kuin todellistuttaa näkyväiseen elämään alennukses- 
tamme ja kansallishenkemme ehtymättömistä lähteistä, 
niitä sisäisiä arvoja, joita niissä on. Ei ole ihmetel- 
tävä, että kansat pitävät pyhimpänä ja kalleimpana 
aarteenaan omaa kansallista kieltään, sillä onhan se 
kansallisuuden tärkein välikappale, jota ilman ei kan- 
sallisuutta olisikaan. Mikä erinomainen etu onkaan 
inhimillisen kehityksen eteenpäin menolle, että on 
olemassa runsaasti kansallisia kieliä ja kansallisia va- 
paita valtioita, joissa tämä kansallinen kieli saa va- 
paasti luoda kansallista sivistystä. Mitä enemmän on 
tällaisia kansallisia kieliä ja kansallisia valtioita sitä 
rikkaammaksi käy elämä, sillä kansalliset kielet ne 
ovat, jotka aina eri tavoilla tekevät mahdollisiksi 
niiden rikkauksien ilmentämisen, joita kunkin kansan 
kansallishengessä piilee. Sen ilmentäminen käy päinsä 
Suomen kansallisvaltiossa suomenkielellä Suomen kan- 
sallishengestä, samaten Ruotsin kansallisvaltiossa sen 
omasta kansallishengestä sen omalla kielellä, samaten 
Saksan, Venäjän, Englannin, Ranskan j.n.e. Kansal- 
lishenki se on, joka kielen elävöittää, inhimillistä kult- 
tuuria luovaksi, ei sitä voida millään keinotekoisilla 
säännöksillä pitää ajan mittaan hengissä. 

Olisi mitä suurin onnettomuus, jos ihmiskunnalle 
voitaisiin luoda yhteinen kieli, onneksi ei se ole mah- 
dollista, sillä siksi rakas on jokaiselle kansalle oma 
kansalliskieli. Yhtä vähän on mahdollista luoda kei- 
notekoista elinvoimaista kansalliskieltä, siten, että esi- 

merkiksi jonkin kansallisvaltion rajojen sisällä koroi- 
tettaisiin, jokin vieras kieli kansalliskieleksi. Tällaiset 
toimenpiteet ovat syntyneet kuolleina, sillä näiltä kie- 
liltä puuttuisi kansallishengen elävöittävä voima, joka 
aina ilmenee kansalliskielten avulla. Turha vaiva on 
tällaista yrittää. Tällaisten yritysten menestymiseen 
tarvitaan juuri se voima, kansallishenki, joka kunkin 
kansan kautta rikastuttaa erikoisuudellaan inhimillistä 
kulttuuriperintöä. 

On aivan toinen asia, jos saadaan yleiseksi sellai- 
nen yhteinen kieli kuin esim. esperanto, jonka avulla 
eri kansallisuudet voisivat ymmärtää ja järjestää kes- 
kinäiset asiansa. Tällainen kieli olisi mitä suotavin, 
sillä se vapauttaisi suuressa määrin kansoja toisten 
kieliä oppimasta, ainakin mikäli se koskisi taloudel- 
lista ja yhteiskunnallista elämää. Jos sitävastoin ha- 
lutaan esimerkiksi ruotsinkielelle kääntää niitä kult- 
tuurituotteita, joita Suomen kansallishengestä on sen 
tulkilla sen kansalliskielellä ilmituotu, niin on tämän 
kääntäjän opittava suomenkieli ja päinvastoin. 

Keinotekoinen kieli on ainoastaan välittäjäkieli. Se 
pysyy kuolleena kielenä sikäli kuin on kysymyk- 
sessä kansallisten kielten synnyttämät kulttuuriarvot. 
Niiden ilmaisuvälineenä täytyy aina olla kansalliskieli. 
Kansalliskieli pitäisi jokaiselle kansalle olla pyhä ja 
kallis ja ellei kansa ole vielä sitä herännyt tajuamaan, 
on sitä siihen nostettava. 

Onko Suomen kansa jo herännyt oikein arvosta- 
maan omaa kieltään. Meidän on ikävällä todettava, 
ei ole vielä, mutta oireita on, että kansa tämän asian 
pian huomaa. Mitä se pohjimmiltaan merkitsee, että 
jokin kansa täysin osaa arvostaa omaa kieltään? Se 
merkitsee ennen kaikkia sitä, että kansan yksilöt il- 
mentävät sanoilla ainoastaan sellaista, mikä on kau- 
nista, hyödyllistä, rakentavaa ja kansallista. Kansal- 

lisesti valveutunut ihminen arvostaa niin paljon kan- 
sallista kieltään, että hän kieltäytyy sillä puhumasta 
ja kirjoittamasta kaikkea sellaista, joka on alentavaa 
ja hyljättävää. 

Eihän sitä nytkään tehdä, kuulemme sanottavan. 
Vastaamme, ikävä kyllä sitä tapahtuu, mutta toivo- 
kaamme, että ne ilmiöt ovat ohimeneviä murros- 
ajan synnyttämiä erehdyksiä. Yksi esimerkki! Mei- 
dän kansamme, jolle kieli pitäisi olla kokoava ja yh- 
distävä side, on alentanut oman kielensä esim. puo- 
lue-elämän temmellyksessä erottavaksi välikappa- 
leeksi siten, että puhutulla ja kirjoitetulla sanalla aina 
vaan katkeroitetaan oman kansan eri puolueryhmiä 
ja niiden jäseniä. Tästä negatiivisesta toistensa syyt- 
telystä olisi vähin erin vapauduttava ja käytettävä 
kaikki voimat rakentavaan suomalaiskansalliseen työ- 
hön. Jotta kansamme saataisiin valveutuneeksi ja 
kansallisesti itsenäiseksi, niin tässä suhteessa saisi 
mielestämme vielä käyttää arvostelua niitä ryhmiä 
kohtaan, jotka ovat välinpitämättömiä tai suorastaan 
vastustavat kansallisia pyrkimyksiä. Muuten olisi kun- 
kin suomalaisen puolueen ja ryhmän tuotava näistä 
puolin esille sekä kirjoituksin että puhein, mitä se on 
tehnyt ja aikoo tehdä oman maansa ja kansansa hy- 
väksi kansallisessa merkityksessä, sillä kansa ei ole 
mikään itsenäinen luova kansa, ellei se ole kansalli- 
sesti valveilla. Nostakaamme suomenkieli yhdistä- 
väksi siteeksi, sillä sehän meitä lopultakin yhteen 
liittää. Ihana kielemme on saatava niin pyhäksi ja 
kalliiksi jokaisen kansallisesti valveutuneen ihmisen 
mielessä, että hän ei alista sitä arvottomaan palve- 
lukseen, vaan ilmentää sillä ainoastaan sitä, mikä on 
jaloa, kaunista, hyvää ja kansallisesti rakentavaa. 
Ennen kaikkea on lietsottava kansalaisia tajuamaan 
sitä ihmeellistä kuvarikasta opetusta, mitä kalevalai- 

set runoelmat ovat suomenkielen avulla meille ilmen- 
täneet 

Suomenkielen kauneudesta ja sen suuresta vivah- 
dusrikkaudesta voimme tulla vakuutetuiksi tuota pi- 
kaa kun alamme silmäillä Kalevalan runoja. Voimme 
ainoastaan ihmetellä sitä kauneutta, sitä sanarikkautta 
ja niitä samojen sanojenkin eri muotojen hienon hie- 
noja eri käsitysvivahteita. Mitenkä ihmeellisen tai- 
puisa onkaan kalevalaisten runojen kieli. Se on niin 
notkea, taipuisa, sointuva ja kuvarikas, että sille tus- 
kin vertaa löytyy maailmassa. Suomenkieli on sel- 
laisena kun se kalevalaisissa runoelmissa tavataan 
todella mitä täydellisin inhimillisten ajatusten, tun- 
teiden ja tekojen ilmaisija. Ei voi todella muuta 
kuin ajatuksiin ja mietteisiin vaipuen kysyä, mitenkä 
saisimme ihmiset Suomessa havaitsemaan ja arvos- 
tamaan niitä rikkauksia, joita heidän omalla kielel- 
lään on kalevalaisissa runoelmissa ilmennetty. Itse 
emme ehkä oman kielemme suloa huomaa, kun se 
on meille niin läheinen. 

Oman kielen arviointi ja sen sulon havaitseminen 
ei saisikaan meissä herättää ylpeyttä, eikä itserak- 
kautta, vaan sen tulisi meissä herättää itsearvostelua 
siinä suhteessa, että kielemme on pyhä ja sanamme 
kalliita ja niitä ei saisi käyttää mihinkään arvotto- 
maan, vaan ainoastaan sellaiseen tiedon, taidon, kau- 
neuden ja veljeyden ihanteiden toteuttamisen puo- 
lesta, mihin Kalevalan jokainen sivu meitä milloin 
selvemmin milloin vertauskuvin neuvoo ja opettaa. 

Onko suomenkieli jotain erityistä tarkoitusta var- 
ten asetettu niin kauniiksi, niin sulosointuiseksi, vi- 
vahdusrikkaaksi ja täydelliseksi, kun se todella on? 
Vastaisimme: = Suomenkielellä on aivan erikoislaa- 
tuinen, aivan erityinen tehtävä inhimillisen kehityk- 
sen vainiolla. Mikä on tämä tehtävä? Suomenkie- 

lellä, joka on maailman vivahdusrikkain, kuvarikkain 
ja sulosointuisin kieli, on ilmennetty ja säilytetty ih- 
miskunnalle inhimillisen kehityksen koulu kalevalai- 
sissa runoelmissa. Tämän kielen avulla on saatet- 
tava uudelleen päivän valoon ne ,synnyt syvät", jotka 
ovat salaisissa sielun ja hengen maailmoissa piilossa. 
Suomenkieli on tämän erikoisen tehtävän vuoksi jo 
maailman alusta määrätty niin täydelliseksi, kun se 
todella on, sillä me voimme suomenkieltä nimittää 
inhimillisen kielen täydellisyydeksi. Suomenkielen 
tehtävänä on ollut säilyttää elämän ja kuoleman sa- 
laisuudet, elämän syvimmät viisaudet ihmisille opiksi 
ja neuvoksi, siihen asti, kun he osaavat alkaa näitä 
asioita oppia ja ymmärtää. Suomenkielestä tämä 
oppi ja tieto käännetään kaikille maailman kielille, 
kuten jo on osittain tapahtunutkin Kalevalan kään- 
nöksinä. 

Onko suomenkieli kaikkien nyt elävien kielien 
kantakieli, kuten kielten tutkija Vettenhovi-Aspa 
väittää teoksessaan ,Suomen kultainen kirja", emme 
halua lähteä vastaamaan, koska kielitutkimuksiin ko- 
kemattomana emme siihen kykenisi. Aikanaan kyllä 
tutkijat havaitsevat, mikä ihmeellinen kieli Suomen 
kalevalainen kieli on ja onko perää Aspan väitteessä 
ja todisteluissa. Olkoon kuitenkin mainittu, että suu- 
ret totuudet ovat aina ilmituotuna saaneet yleiseltä 
mielipiteeltä seuraavanlaisen kohtelun: aluksi pilkkaa 
ja naurua sitten parjausta ja viimein hyväksymisen. 

Sen mitä edellisessä olemme sanoneet suomen- 
kielestä, on jäänyt aivan kuin todistamattomiksi 
sanoiksi ja on voitu merkitä vilkkaan mielikuvi- 
tuksen tuotteeksi. Tämän vuoksi haluamme seu- 
raavassa saada ilmentää pari puolueetonta lausuntoa, 
jotka tukevat edellä esitettyä ja antanevat virikettä 
kaikille suomalaisille, tämän asian pohtimisessa. Tässä 

tarkoituksessa jäljennämme tähän kaksi otetta, joissa 
Tanskan etevin kielten tutkija Rasmus Rask ja Suo- 
men suuri ruotsinkielinen runoilija Z. Topelius ovat 
antaneet arvostelunaan suomenkielestä. Nämä kaksi 
vieraskielistä miestä todistavat suomenkielestä tavalla, 
joka olisi piirrettävä tulikirjaimin jokaisen suomalaisen 
sieluun lähtemättömästi, aina ja joka tilanteessa muistet- 
tavaksi ohjeeksi. Heidän antamansa lausunnot kuuluvat: 

Tanskalainen kielimies, joka saavutti aikanaan eu- 
rooppalaisen maineen kielitutkimuksillaan kirjoittaa 
suomenkielestä: ,Suomenkieli on luonnonraittiim- 
pia, säännöllisimpiä, helpoimmin muodostuvia ja 
soinnullisimpiä kieliä maan päällä. Siinä on kau- 
nein kerakkeiden ja ääntiöiden sopusointu, jossa 
suhteessa se on aivan Italian kielen kaltainen. 
Siinä ei ole ollenkaan noita inhoittavia suhuäänteitä 
eikä noita kovia ja kankeita ääniä, joita esiintyy slaa- 
vilaisissa kielissä ja lapinkielissä. Siinä on aivan 
määrätty sointu, niinkuin ranskankielessä. Siinä on 
myöskin useampia muotoja ja vähemmän taivutus- 
tapoja ja poikkeuksia kuin latinankielessä, se on 
suurempia etuja ja vähemmän vaillinaisuuksia. Siinä 
on tavattoman paljon sanain haaraannuksia ja yhdis- 
tyksiä, niinkuin Kreikan ja Saksan kielissä. Se näyt- 
tää siis valinneen ja yhdistäneen mi- 
tä parasta on muissa Euroopan kie- 
lissä; mutta koska ei mitään täydellistä ole taivaan 
kannen alla, niin ei ole Suomen kielelläkään sitä, mikä 
näyttää olevan tärkeämpää, kuin kaikki sisälliset edut, 
nimittäin suurta kirjallista käytäntöä, laajaa alaa, lä- 
hempää yhteyttä heimokielten kanssa ja kunniaa olla 
loistavan hovin puhekielenä*. 

Näin siteerasi runoilija Z. Topelius aikanaan eräässä 
kirjoituksessa Raskin sanat ja itsepuolestaan jatkaa 
samassa yhteydessä: ,Sen jälkeen kun Rask kirjoitti 

nämä sanat (v 1820) on suomenkielellä ilmestynyt 
suuri paljous kirjoja ja sitä on enemmän vertailtu 
sukukieliinsä. Sitä tuntevat ja pitävät suuressa ar- 
vossa ulkomaalaisetkin kielentutkijat, mutta ruhtinaat 
ja hovit eivät puhu suomenkieltä, ja Euroopan muille 
kansoille on tämä kieli niin ymmärtämätöntä kuin 
lintujen liverrys. Ainoastaan joskus kuuntelee muu- 
kalainen ihmetellen suomen kansanlaulujen sointuvia 
sanoja. Ja lukiessaan kauniita runoelmiamme muille 
kielille käännettyinä, hän ei tiedä, kuinka paljon sy- 
vällistä tunnetta kääntämisessä on haihtunut pois. Sillä 
suomenkieli on kuin läpikuultava harsovaate, jonka 
läpi kauttaaltaan hohtaa kansan henki. 
Se on Euroopassa vielä löytölapsi, joka on kapaloitu 
silkkiin, mutta pantu autiomaalle heitteille. Kun tämä 
lapsi kasvaa ja voi näyttää toteen sukuperänsä, niin 
tunnetaan siinä vielä kuninkaan tytär. Se on ker- 
ran tuleva yhtä rikkaaksi suurista aja- 
tuksista, kun se nyt on rikas viatto- 
masta ihanuudesta Se voi vielä ker- 
ran julistaa mitä parhainta ihmissy- 
dän on synnyttänyt. Sillä siihen on Jumala 
antanut sille suuria, kuninkaallisia lahjoja ja tätä lasta 
tulee meidän käsillämme kantaa ulos maailmaan". 

Näin kirjoittaa suuri runoilija, kaunosielu Z. Tope- 
lius ja samaan suuntaan käyvät toistenkin, ranska- 
laisten ja saksalaisten kielten tutkijain arvostelut, joita 
on toistettu mainitussa teoksessa. 

Tämän jälkeen ei olekaan enään paljon lisättävää, 
sanommehan vain: Suomalaiset, oppikaa havaitsemaan, 
mikä ääretön rikkaus on käsienne ylettyvillä, oppi- 
kaa ilmentämään sielunne sisäisiä kuiskeita sillä ver- 
rattomalla tulkilla, jonka kohtalo on teille suonut. 
Puhukaamme ja kirjoittakaamme ihanalla kielellämme 
ainoastaan sitä, mikä on suurta, kaunista ja arvokasta. 


Suomemme sulo ja Kaleva- 
lan kauneusarvot. 


Kun ajattelemme suviemme suloutta tai talviemme 
kauneutta, tunnemme, miten ne tempaavat mukaansa 
tenhovoimallaan. Luonto ihmeellisine ihanuuksineen 
on meille mitä tehokkain opettaja ja totuudenetsimis- 
pyrkimysten kannustaja. Aatteet sellaiset kuin kau- 
neus, puhtaus ja jalous ovat aivan kuin teitä, jotka 
johtavat ihmishenkeä ylemmäs. Kiinnittäkäämme nyt 
huomiomme kauneuden ihanteeseen. Lienee kuiteu- 
kin ensiksi syytä muutamin sanoin kosketella sen 
maan = suloutta, jonka kamaralla me suomalaiset 
saamme elää ja iloita. Kohtalo on antanut asutta- 
vaksemme kauniin tuhatjärvien maan. Avatkaamme 
sisäinen kauneutta tajuava silmämme ja koettakaamme 
kehittää sitä, kauneuden tajua, sillä tämä lahja ei ole 
meille ilman muuta valmis. Useat tuntevat varmaan- 
kin tarinan, joka kertoo, miten erilainen ihmisen silmä 
voi olla kauneutta käsittämään. Kaksi ihmistä kat- 
selee kesäiltana auringon kehrän ihanaa laskua, toi- 

nen oli aivan hurmaantunut niihin eri värivivahduk- 
siin, joita päivän kultainen kehrä vesihöyryjen ja il- 
man heijastamina loi. Toinen ei huomannut ensin- 
kään sitä, tai jos huomasikin, ei näky ensinkään ai- 
lahuttanut hänen sisäistä sieluaan, sillä hän tuumis- 
keli, että seuraavana päivänä on nähtävästi kuiva ilma, 
koska aurinko punoittaa ja laskee selvään. Hän siis 
tajusi hyödyn, mutta ei sitä rikkautta, joka on kul- 
taakin kalliimpi ja jotaei koi syö eikä ruoste raiskaa. 
Niinpä on meillä ihmisillä velvollisuus itseämme koh- 
taan, kehittää kauneuden tajuntaa itsessämme ja 
koettaa herättää sitä myös veljissämme. Maa, jossa 
asumme, on tulvillaan mitä ihaninta kauneutta. Op- 
pikaamme sitä ymmärtämään. Suomen suloinen su- 
vi, missä on vertasi. Salojen ja sinijärvien hempeys 
ja rauha, kukkuloiden, vaarojen ja tuntureiden vaih- 
televa, jylhänsulava kauneus, missä on voittajanne 
Kasvullisuutesi ei ole kovin runsas, mutta sitä kau- 
niimpi. Missä on vertaisesi, puhdas ja kaino Suomen 
lehtokoivu. Missä on kauneus niin elävästi kuvattuna 
kuin salskeassa kunnaalla kasvavassa männyssä. Missä 
on ylevyys ja suoruus paremmin kuvattuna kuin 
Suomen korpikuusessa, joka uljaasti nostaa päänsä 
valoa kohti. Tammi ja pyhä pihlaja, missä ovat ver- 
taisenne. Kaunis olet isäimme maa kun voimasi ke- 
sällä ilmenee kasvuna ja kauneutesi jokiesi ja jär- 
viesi lepattavissa laineissa ja koskiesi kuohuissa. Kau- 
nis on myös talvesi puhtaine lumilinnoineen revon- 
tulineen ja tähtineen. Me voimme koko sydämes- 
tämme yhtyä runoilijan sanoihin hänen laulaessaan:' 
Koko Indian aivan tähtihin kotiseutuni taivaan ma 
vaihtaisin. 

Kun tunnettu kirjailija ja sanomalehtiarvostelija 
Erkki Kivijärvi palasi eräänä kesänä matkaltaan ym- 
päri Eurooppaa ja lyhyen poissaolonsa jälkeen teki 

tuttavuutta Suomen suloisen suven kanssa puhkesi 
hän matkamuistelmissaan seuraaviin sanoihin: ,En- 
simäisenä iltana kotona on mahdotonta saada unta. 
Valo on ihmeellinen. Valkea hämärä, jota siellä maail- 
malla ei ole ensinkään, pitää hereillä. Ei tule pimeä 
ensinkään. Kaikki kiiltää ja hohtaa epätodellisessa 
satuhämyssä. Ei tarvitse sytyttää sähköä, eivätkä 
katulyhdyt pala ulkona. Ja siinä vuoteellaan valvoes- 
saan tulee ajatelleeksi, ettei sentään mikään vedä 
vertoja Suomen suvelle. Sitä ei pitäisi kenenkään 
lähteä pakoon. Ei koskaan. Sillä mitä hyvänsä muulla 
maailmalla onkaan tarjottavaa, meidän suvemme sa- 
dun vertaista ihanuutta ei ole missään." Mitä tar- 
koittaa se, että meillä on näin ihana maa? Minkä 
tähden on meitä ympäroimä luonto kaunis ja mitä 
merkitsee se, että me opimme tajuamaan meitä ym- 
päröivää kauneutta? 

Luonto on suuri opettavainen kirja, joka on aivan 
avoimena edessämme. Meidän on vain tarkattava 
ja tutkittava sitä. Kun kohtalo on meille suomalai- 
sille suonut vertaansa: vailla olevan maan, merkit- 
see se varmaankin, että meidän on opittava siitä 
kauneutta käsittämään. Kauneuden aate on niin 
suurenmoinen ja valtava, että sen perusteella voi- 
daan luoda mitä suurenmoisimpia sivistyksiä. His- 
toriasta tunnemme kreikkalaisen sivistyksen, joka 
suuressa mittakaavassa rakentui kauneuden aatteelle. 
Tunnettujahan ovat sen tuotteet kuvanveiston, raken- 
nustaiteen ja runouden alalla. Tietenkin oli kreikka- 
laisen sivistyksen perinnäisenä perustana syvä viisaus, 
mysteeriset ja henkiset tiedot sekä synnyt syvät, 
mutta ulkonaisena ilmaisumuotona oli kauneus. Ja 
mikä onkaan nostattavampaa kuin kauneus. Ulko- 
puolinenkin kauneus jo nostattaa ihmisen henkeä 
sielun kauneutta tajuamaan. Kun me suomalaiset 

saamme joka askeleella nähdä ja kuulla isänmaamme 
meille tarjoamaa kauneutta, on meidän velvollisuu- 
temme oppia sitä tajuamaan, kunnioittamaan ja ihan- 
noimaan. Jos meillä olisi jossain kasa kultarahoja, 
rientäisivät ihmiset varmasti kilvan niitä poimimaan. 
Onhan myönnettävä, että jotain hetkellistä hyvinvoin- 
tia tämä löytö toisikin ihmiselle. Mutta sittenkin on 
se hetkellinen hyväntuoja, pieni tunnelma vain ku- 
vitteluineen. Kuinka moni rikas tunteekaan olevansa 
onnettomin ihminen maan päällä. Hänen sisäinen 
sielunelämänsä on aivan surkastunut, ei tunnu hä- 
nestä ilo ilolta, sillä rikkaus on myös suuri taakka. 
Päinvastoin voimme jossain salolammen torpassa ta- 
vata joukon onnellisia ihmisiä, siitä huolimatta että 
leipä on hyvinkin niukka. Samaten voipi löytyä siellä 
täällä, sekä rikkaiden, että köyhien joukossa ihmisiä, 
jotka näyttävät elävän tyyntä ja sopusointuista elä- 
mää. Nämä ovat niitä, jotka ovat alkaneet pyrkiä sitä 
rikkautta kohti, jota Suomenkin luonto on tulvillaan. 

Jos me pyrimme kauneutta kohti, muutumme me 
vähitellen itsekin sieluiltamme ja mieleltämme kau- 
niiksi, vähät siitä vaikka ulkomuotomme ei ole- 
kaan niin moitteettoman kaunis. Meillä on kuitenkin 
jokaisella kasvoissamme varmat ja kauniit merkit, 
jos osaamme kauneutta tajuta ja ilmentää. Ja nämä 
ovat jokaisen ihmisen kasvoissa kauniit hänen ulko- 
muodostaan huolimatta. Merkit ovat hymyilevä suu 
ja kirkkaat iloiset silmät. 

Kun ihminen oppii ensiksi tajuamaan ulkonaista 
kauneutta kaikkialla ympärillään, alkaa hän myös 
vähin erin huomata sisäistäkin kauneutta. Kun ih- 
minen on luonnon keskellä oppinut pyrkimään kau- 
niin ja ihanan puoleen, on hän aivan kuin tien alussa, 
tien, jota pitkin kuljetaan niiden sielujen luo, jotka 
rakentavat kulttuurin perusteita. 

Mistä luodaan inhimillinen sivistys ja kulttuuri? 
Se syntyy sisältä päin sielun ja hengen maailmasta. 
Aluksi on kansan keskuudessa harvoja henkilöitä, 
jotka luovat kauneutta sielun ja hengen maailmassa. 
Nämä kauneudet tarttuvat niiden ihmisten tajuntaan, 
jotka ovat oppineet pyrkimääu kauneutta kohti. Tä- 
ten alkaa ilmentyä kulttuuria myöskin näkyväisen elä- 
män kaikilla toimialoilla. 

Me suomalaiset olemme totisesti tällä historian 
ajalla merkillisessä ja ihmeellisessä asemassa. Tämä 
älköön nostattako meissä väärää luuloa, ylpeyttä, tai 
itserakkautta. Mikä on se merkillinen asema ja teh- 
tävä, joka on meille suotu, jos me osaamme ottaa 
vaarin kutsumuksestamme. Meidän tehtävämme on 
alkaa uusi sivistys, uusi kauneuteen ja veljeyteen 
perustuva sivistys. Sitä varten on meille annettu 
tämä ihana maa asua. Se on köyhä, jottei rikkaus 
saisi meitä sokaistua. Mutta todellista rikkautta, ni- 
mittäin kauneutta se on tulvillaan. Tämän ulkonaisen 
kauneuden lisäksi, joka tienä johtaa sielun kauneutta 
käsittämään, on meille annettu toinen, monin verroin 
suurempi apu uuden ihanan kulttuurin luomiseen. 
Tämä apu on kalevalaisissa runoelmissa, niiden muo- 
dossa, sisällössä ja hengessä. Homeroksen ihanat 
runot nostattivat kreikkalaista sivistystä ja Pythagoo- 
raan järkkymättömät matemaattiset lait kasvattivat 
yksilöitä ja järkeä. Tälle Kreikan vanhalle kult- 
tuurille perustuu koko nykyinen eurooppalainen si- 
vistys. 

Tämä sivistys on nyt aivan kuin tehnyt tehtävänsä, 
kansat aivan kuin odottavat uutta aikaa, uutta arvo- 
jen arviontia. 

Kalevalan runoissa tulee Väinämöinen uudelleen 
tuomaan uutta päivää ja kuuta, s. o. henkistä ja ai- 
neellista elämää järjestämään. 

Kalevalan runoista uhkuu kauneutta ja syvää vii- 
sautta niiden katseille, jotka ovat alkaneet kehittää 
kauneuden aistia. 

Kalevalasta ovat lähteneet Suomen säveltäjien iha- 
nimmat säveleet, kauneimmat värisommittelut, syvim- 
mät kaunokirjalliset tuotteet. Nyt on jokaisen mei- 
dänkin tehtävänämme etsiä kalevalaista kauneutta ja 
ihannoida sitä. Kun ihailemme sitä aluksi sielus- 
samme ja hengessämme sekä kaikessa taiteessa, niin 
se vähitellen valloittaa koko olemuksemme. Kun se 
siten on aluksi saanut henkisiä yksilöitä mukaansa, 
niin nämä lopulta maan suolana nostavat koko kan- 
san tajuamaan, mikä on suurta ja kaunista. Tapah- 
tukoon tämä havaitseminen aluksi edes juhlahetki- 
nämme, sieltä se sitten vähitellen laskeutuu jokapäi- 
väistä elämäämmekin elävöittämään ja nostaa kan- 
samme heikoimmatkin yksilöt pois kateuden ja pik- 
kumaisuuden suosta yhteisyyttä ja yhteistunnetta li- 
säämään. Kalevalan peruskivinä ovat kolme pyhää: 
kauneus, viisaus ja veljeys. Mennyt eli väistyvä kult- 
tuuri kehitti ihmisissä yksilöllisyyttä ja järkeä, mutta 
uusi kalevalainen sivistys kehittää veljeyttä ja tun- 
netta kauneuden avulla. Onhan kaunista olla veljelli- 
nen, todellinen ja vilpitön veli jokaiselle kuten Kale- 
valakin sanoo: 


» Veli kulta veikkoseni 
Kaunis kasvin kumppalini 
Lyökäämme käsi kätehen 
Sormet sormien lomahan 
Lauloaksemme hyviä 
Parahia pannaksemme*". 


Kalevala ja taideluomat. 


Kaiken luovan taiteen tarkoitus on antaa kansalle 
kauniita ihanteita heidän pyrkiessään yhä täydelli- 
sempään inhimilliseen kehitykseen. Eri kansat ilmen- 
tävät luovaa taidetta oman kansallisen värityksensä 
vaikutusten alaisena. Kansakuntien kansallinen elämä 
on aivan kuin lähteenä, josta taideluomat versovat. 
Mitä voimakkaampi ja mitä omintakeisempi tämä kan- 
sallisen taiteen syntymääaiheisto on, sitä voimakkaam- 
min siitä nousee luonnoksia, jotka kohoavat tosi tai- 
teen maille, todellisille kauneuden maille, kansallisten 
rajoitusten yläpuolelle. Näiden suurten taideluomus: 
ten juuret ja muotokin voivat olla kansallisia, samaten 
niiden aiheet, mutta siitä huolimatta ne nousevat 
yleisinhimillisen kehityksen piiriin, jossa ei ole mi- 
tään ahtaita rajoituksia, ei kansallisia enempi kuin 
muitakaan rajoja. 

Tällaisia todellisia taideluomia kaikilla luovan tai- 
teen aloilla on aina ilolla ja lämmöllä tervehdittävä, 
tulkootpa ne mistä päin tahansa. Eräs merkillinen 
tosiasia on tässä mainittava, ja se on, että mitään 

tosi taidetta, mitään erityisen arvokasta taideluomaa 
ei voi syntyä ilman tätä voimakasta kansallista väri- 
tystä ja innostusta, jonka elävöittämänä taiteilijan täy- 
tyy olla. Samaten kuin luova taiteilijakin jättää merk- 
kejä omasta yksilöllisyydestään, omasta temppera- 
mentistään, luonteestaan j.n. e. teokseensa, aivan 
samanlaisia piirteitä jättää kansallisuus myöskin näi- 
hin luovan taiteen merkittävimpiin todellisiin taide- 
luomiin. On tietenkin paljo taiteen nimellä kul- 
kevaa toisarvoista jäljittelyä ja matkimista, joka kul- 
keutuu kansasta toiseen lainatavarana. Tämä taide 
ei kuitenkaan tule koskaan niiden kautta, jotka sitä 
jäljittelevät, niin sanotulla kansallisella erikoisuudel- 
laan rikastuttamaan inhimillistä kulttuuria. 

Monet kansat ovat saaneet kansallisen taiteensa 
innoitukset asuma alueittensa luonnon kuvauksista ja 
kansalaistensa luonteen perusominaisuuksista, joissa 
ilmenee kansallishengen omaperäisyys. Samaten ovat 
kansan historialliset * tapahtumat olleet paljon käy- 
tettyjä aiheita taiteessa. Nämä tässä luetellut luo- 
van taiteen innoittavat lähteet ovat aivan tunnusmer- 
killiset kaikille nykyisen eurooppalaisen kulttuurin 
nuorten kansojen taideluomille. Voipi myöskin 
mainita, että kaikille on yhteistä ollut naisen sulouden 
kuvaaminen. Tämä eurooppalainen taide elämä on 
tuskin päässyt kohoamaan vieläkään sille asteelle, 
jolla se oli muinoisessa Kreikassa, mutta siellähän 
taide-elämä saikin alkunsa henkisistä lähteistä ,syn- 
nyistä syvistä*. Tosin on luontokin monine ilmiöi- 
neen sekä historialliset tapaukset y.m. monipuolisia 
kuvakirjoja ja ehtymättömiä luovan taiteen varasto- 
huoneita, mutta kuitenkin meidän on tehtävä tässä 
eräs huomautus ja se on, että taide, joka perustuu 
yksinomaan näihin sanoisimmeko ulkonaisiin pinnal- 
lisiin aiheisiin tulee enemmän tai vähemmän yksi. 

puoliseksi, se muodostuu aivan kuin ilmiöiden ja ta- 
pausten ulkopuoliseksi matkimiseksi. 

On aivan kuin taide tällä tavoin ei olisi kyllin hen- 
kevää, kyllin syvää, kyllin ,syntyjä syviä" paljastavaa. 
Tälle nykyisin vallalla olevalle pinnallisen ulkopuo- 
liselle taide-elämälle olisi saatava vastapainoksi taide- 
suunta, joka käsittelisi elämän sisäistä puolta, joka 
toisi aivan kuin sisästä päin , syntyjä syviä*, henki- 
sen elämän ikuisia lakeja, sen mytologisia totuuksia 
luovan taiteen avulla tajuttavaan muotoon, älyn, näön, 
kuulon ja tunteen havaittaviksi. 

Mistä ovat löydettävissä nämä ikuisten henkisten 
totuuksien aiheet, joita taiteen olisi ruvettava piilos- 
taan ilmi saattamaan, salat salasta julki tuomaan? 
Näiden aatteiden lähteet ovat tavattavissa kansallisten 
tarustojen ja eeposten aiheistosta. Sikäli kun kan- 
sakunnalla on tätä tarustoa tallella, sikäli sillä on pe- 
rintätietoa suurista elämän totuuksista, ja sikäli sillä 
on kansallisen taiteen voimakas ehtymätön elävöittäjä. 
Tällaisella kansalla on mahdollisuutta nousta eläväksi 
omintakeiseksi itsenäiseksi yksilöksi kansakuntien jou- 
kossa. Näitä elämää rikastuttavia tarustoja omaava 
kansa saa elämisen oikeuden juuri siten, että sillä on 
mahdollisuutta kansallisen kulttuurin luomiseen, jota 
varten kansat ovatkin olemassa. Ellei kansalla olisi 
tätä omintakeisen kulttuurin luomismahdollisuutta. tai 
jos kansa ei haluaisi eikä osaisi näihin kulttuurinsa 
lähteisiin käydä kiinni, niin se ei saisi kauan kansana 
säilyä, vaan se olisi verrattava hedelmättömään puu- 
hun. Sellainen kansa sulautuisi naapureihinsa heitä 
matkien ja heihin näin mukautuen. 

Nyt meille alkaa selvitä, mikä tehtävä tulee ole- 
maan meidän kansallisella tarustollamme Kalevalalla, 
joka on vertaansa vailla maailmassa. = Kalevalan 
tarustot ovat, kuten toisissa kirjoituksissa tulemme 





84 


osottamaan — mytologisia, s. o. ikuisia totuuksia 
kuvaavia elämän ja kuoleman salaisuuksia. EFdellä- 
olevasta selvinnee, mitä suuntaviivoja pitkin olisi 
suomalaiskansallinen luova taide saatava kulkemaan. 
Kirjallisuus, maalaus-, sävel- ja kuvanveistotaide 
ovat niitä taidemuotoja, mitkä oleellisimmin joutu- 
vat inhimillisen sivistyselämän tekijöiksi. Meidän 
nuoressa kalevalaiskansallisessa sivistyksessämme on 
ilahduttavia merkkejä näillä mainituilla taiteen aloilla 
kalevalaisista vaikutteista, ja voimmepa sanoa, että 
parhaat suomalaisen kansallisen taiteen luomista 
ovat saaneet innoituksensa kalevalaisista lähteistiä 
Kuitenkin on meidän lisättävä, että suurin piirtein 
katsoen on meidän taide elämämme vielä aivan kuin 
irrallaan tästä omasta aitokansallisesta kulttuuriläh- 
teestä. Meidän nuori kulttuurimme on vielä niin ar- 
kailevaa, kainoa ja pelokasta, että se ei oikein ole 
vielä hennonnut heittää niitä kainalosauvoja, niitä vie- 
raita vaikutteita, joita saamme kouluissamme ja van- 
hassa lainatussa sivistyselämässämme joka askeleella 
havaita. On kuitenkin jo näkynyt muutamia rohkea- 
otteisia miehiä, jotka ovat uskaltaneet heittäytyä omin 
kansallisin voimin, taiteen okaisia polkuja taivalta- 
maan. Alku on aina hankala ja uranaukasijain työ 
raskasta, mutta sitä kunniakkaampaa. 

Eräästä verrattain yleisestä piirteestä kansallisessa 
taiteessamme lienee tässä aihetta mainita pari sanaa. 
Tarkoitamme sitä piirrettä, joka tulee näkyviin var- 
sinkin suurempien kansallisten taidemestariemme luo- 
missa, se on tuoreus, karua voimaa pursuva, sa- 
noisimmeko särmikäs, kulmikas jäykkä ja karkea- 
piirteisyys. 

Tämä kaikki on kyllä peräisin kansallisista omi- 
naisuuksistamme, mutta se kuvastaa ainoastaan yhtä 
ja sanoisimmeko enemmän pinnallista puolta Suomen 

kansallishengen ominaisuuksista, joista kalevalainen 
runous meille kertoo ja jotka kansallisesti valveutu- 
nut suomalainen kuulee ja tuntee kumpuavan sie- 
lunsa ja henkensä maailmoista. Pitääkö esimerkiksi 
kalevalaisen miehen, kalevalaisen sankarin olla karu ja 
jäyheä kasvonpiirteiltään? Tuskinpa, pikemmin voim- 
me aavistella, kun luemme Kalevalan runoja, että sen 
sankarit ja sankarittaret ovat olleet arvokkaan kau- 
niita m. m. kasvonpiirteiltäänkin. Sanoohan esim. 
Lemminkäinenkin ottavansa kauniin Kyllikin kau- 
niilla muodollansa kun rikkautta y.m. puuttui, Kul- 
- lervo on myöskin sorea ja komea keltaisine kiha- 
roineen. Kansanlauluistamme huokuu myöskin aina 
kauneus ja soreus niin naisten kun miestenkin ku- 
vauksista. Onhan myöskin tosiasia, että vaikka Suo- 
men kansan kasvon piirteissä havaitaankin usein jäykkiä 
ja voimakkaan karujakin piirteitä, niin siellä tavataan 
myöskin ja hyvin lukuisasti mitä kauniimpia ja mitä 
jalopiirteisempiäkin tyyppejä, yhtä lukuisasti kun 
minkä kansan keskuudessa tahansa. Suuripiirteisyys, 
jalous ja ritarillisuus huokuu Kalevalan miesten ku- 
vauksista sekä luonteen että näkönsäkin puolesta. 

Kaikki suomalaisen kulttuurin tulevat ja nykyiset 
samporetkeläiset, kansallisen taiteen luojat syventy- 
kää Kalevalan ihaniin kauneuksiin, kaivautukaa sy- 
välle niiden kuvausten henkeen, joista nämä runoel- 
mat kertovat. Oppikaa niistä, eläytykää niihin koko 
olemuksellanne, niin te tulette havaitsemaan sen luo- 
misvoiman, mikä alkaa kauttanne virrata aistittavaan 
muotoon taideluomusten muodossa. 

Tämä kalevalaiskansallinen taide on saatava joka 
askeleella meidän nähtäväksemme. Kuvanveistäjät, 
teitä varsinkin odottavat Kalevalan ihanat tapaukset 
ikuistuttamaan, että ne siten saataisiin kaupunkiemme 
kaunistuksiksi ihmisten mieliä nostamaan. Miten ku- 

vaavia ja opettavia aiheita aivan lukemattomasti on- 
kaan Kalevalassamme esim. patsasluomia varten. 
Mitenkä opettavainen esim. kilpalaulanta-aihe olisi- 
kaan tälle nykyiselle röyhkeilevälle, sotaiselle, mate- 
rialistiselle, väkivaltaan nojautuvalle ja sen kiroissa 
masentuneelle ajallemme. Se opettaisi ja näyttäisi, 
mitenkä tosi tieto ja taito, nöyryys ja vaatimatto- 
muus ja näihin avuihin luottaminen saapi vihollisen 
suohon suuta myöten. Nämä tällaiset ja monet muut 
Kalevala aiheiset taideluomat, joissa kuvataan elä- 
män suuria siveellisia totuuksia, olisivat todella ai- 
van toista, kun esim. aistin hurmaa synnyttävät alas- 
tomat vierasaiheiset naiskuvat, joiden sijasta saisimme 
mitenkä paljon ihania naiskuvauksia opettavaisista Ka- 
levalan aiheistakin. 


Kantele. 


Kannel, soitto ja laulu, siinä on kalevalaisen runou- 
den keskeisiä sanoja. Kun koetamme muutamin aja- 
tuksin syventyä tutkimaan kannelta sekä kansallis- 
eepoksemme vertauskuvana, että kansallissoittimena 
ja säveltaiteen tulkkina, kysymme ensiksi, mitä muuta 
kuin tavallista soittokonetta kannel merkitsee kansallis - 
eepoksemme vertauskuvastossa. 

Saadaksemme pohjan sille väitteelle, että kannel 
merkitsee Kalevalan vertauskuvastossa sekä ihmisen 
käyttövälineitä että ilmennyttä elämää moninaisuuk- 
sineen, lienee tässä ensin mainittava, että Kalevalan 
runoissa kerrotaan koko inhimillisen kehityksen koulu 
sen alkeellisimmista asteista suurimpaan täydellisyy- 
teen asti. Jos me tahtoisimme antaa näille kalevalaisi!- 
le siveysopetuksille yhteisen uskonnollisen nimityksen, 
niin sanoisimme sitä ihmisyyden uskonnoksi, sillä eri 
uskonnothan ovat määrättyjä siveysjärjestelmiä. 

Kun tältä pohjalta syvennymme kanteleen salai- 
suuksiin, voimme ensiksikin sanoa kanteleen merkit- 
sevän, kuten jo äsken huomautettiin, ihmisen käyttö- 

välineitä. Niitä orgaaneja, joita ihmisellä on käytettävä- 
nään, sanotaan olevan seitsemän, joskin niistä ainoas- 
taan kolme alinta ovat siinä määrin kehittyneitä, että voi- 
daan puhua organisoitumisesta. Nämä ovat tekojen, tun- 
teiden ja ajatusten käyttövälineet, eli lihan, sielun ja 
hengen olemuspuolet, kuten niitä myös nimitetään. 

Käyttövälineitä on seitsemän ja muistakaamme myös, 
että kanteleen alkuperäisessä muodossa on seitsemän 
kieltä. Kun ihmisen kannel kauniisti soi, on siinä vallit- 
sevina ylempi kolminaisuus, tahto, tunne ja äly niiden 
korkeimmilta ominaisuuksiltaan. Nämä ylemmät inhi- 
milliset kyvyt olivat vallalla siinäkin Väinämöisen soi- 
tossa, jolla hän suisti kilpalaulannassa alemman neli- 
näisyyden, persoonalliset ominaisuudet itsessään häm- 
mennyksiin sillä sekä Väinämöinen että Joukahainen 
ovat samassa ihmisessä hänen eri olemuspuoliaan. 

Miten havaitsee tavallinen jokapäiväinen ihminen 
tämän elämänsä kannelta soittavan ylemmän puolen 
eli Väinämöisen? Vastaamme lyhyesti siihen tässä, 
koska siitä tulee myöhemmin enemmän puhetta. 

Kannel helisee hellästi tältä ylemmältä puolelta n. s. 
omantunnon äänenä. Mitenkä sattuva onkaan suo- 
menkielessä sana omatunto, meidän ihmisten omatunto 
on todella taivasmaailman ihanuudessa ja se mitä 
me usein pidämme omana tunnelmana se onkin vaan 
persoonallisuutemme ohimenevää harhaa, sitä, jota 
Kalevala nimittää laihan pojan, lappalaisen eli alem- 
pien käyttövälineittemme rehentelyksi. 

Ihmisessä on sekä eläin että ihminen. Väinämöisen 
kannel oli myöskin alkuaan eläimen aineista muo- 
vailtu kalanluinen kannel, mutta uusi kannel oli tehty 
puusta ja siihen saatiin kielet ihmisen hiuksista. Teh- 
tävämme onkin kanteleemme muovaileminen, jotta 
siitä haihtuisi mahdollisimman vähiin eläimellisyys ja 
sijalle astuisiinhimillisyys sanan oikeassa merkityksessä. 

Siirtykäämme nyt käsittelemään kannelta kansal- 
lissoittimena ja Suomen kansallishengen kaihoisten 
sävelten samoinkuin yleisenä säveltaiteen tulkkina. 

Mikä on Suomen kansallishenki? Suomen kansal- 
lishenki on perusolemukseltaan samaa kuin kalevalai- 
nen henki. Tämä taas on ihmisen ylemmän minän 
henkeä, se on ihmisen omantunnonääntä. 

Kalevalasta kaikuu ihmisyyden ääni, Väinämöisen 
ääni, veljeyden ääni, joka hyvän ja rauhan voimilla 
saattaa hämmennyksiin röyhkeyden ja väkivallan voi- 
mat, kuten kävi kilpalaulannassa. 

Kalevalainen kansa! Tunkeudu oman henkesi ole- 
mukseen. Sieltä astuu sinua vastaan vakaa ja viisas 
Väinämöinen ja tervehtää sinua kainona ja nöyränä, 
todellisena veljenä, kanteleellaan veljeyden rauhoitta- 
via sävelmiä soittaen. Ei suinkaan sieltä astu sinua 
vastaan korskea ja uljas sotakenraali komean ratsun 
seljässä? Toisilla kansoilla voi olla tällainenkin ihanne. 
Ne ovat nuoria kansoja, sillä nuorukainen tällaisia 
ihannoi. Kalevan heimolla on pitkä taival takanaan. 
Se on jo aikoja sitten sisimmässä hengessään hyljän- 
nyt sen, mikä kuuluu lapsille. Nytkin, kun Kalevan hei. 
molle on koittamassa uusi päivä, löytäköön se itsensä 
ja hylätköön sen, mitä vieras on siihen tartuttanut.- 

Kannel on Suomen kansallinen soitin. Miten ko- 
toista, rauhoittavaa ja mieltä ylentävää onkaan kan- 
teleen säveltulkinta. = Kerronpa tässä pienen tun- 
nelmavaikutelman kanteleen soiton lumoista. 

Olin kerran kuulemassa taiteilija Olli Suolahden 
kanteleensoittoa hänen soittaessaan m.m. suomalaisen 
sotilasmarssin ,Meill pohjolan luminen on kotimaa*. 
Mitenkä ihanan rauhoittavat olivatkaan kantelon säve- 
leet. Ne olivat niin rauhoittavia, että tuntui, että jos nuo 
säveleet saataisiin tunkeutumaan esim. jonkun ratsas- 
tavan suomalaisen sotajoukon korviin, niin aivan var- 

masti nousisi sotilaiden rinnasta huokaus ja he las- 
kisivat hetkeksi aseensa ja yhtyisiyät siihen pyhään 
tunnelmaan, jonka kantelon sulosävel yksin voi antaa. 
Tämä olisi sotilaan juhlahetki, jossa hän hetkeksi 
unohtaisi ympäristönsä ja kuuntelisi sitä valtikkaa, joka 
veljeyden ja rakkauden valtakunnassa vallitsee ja josta 
kanne! oikein käsiteltynä meille tuo viestin. 

Onko kannel todella jokin erityinen tositaiteen tulkki, 
todellinen ilon ja rauhan tuoja kuten äsken mainitsin, 
ja onko sillä sellainen vaikutus kuin Kalevalakin ker- 
too Väinämöisen soitolla olleen? Tätä vahvistaakseni 
pyydän tässä puhua ,suulla suuremmalla*, suulla, joka 
on näissä soiton ja säveltaiteen asioissa niin paljon 
kokenut ja voittanut. Tarkoitan kuulua laulajatar- 
tamme Aino Ackte'eta, joka kirjoitti kerran eräässä 
sanomalehtipakinassaan m.m.: 

vAskettäin kuulin jotakin taivaallista — kuulin kan- 
teleen soittoa. Kannel — käsiteltynä siten kuin Olli 
Suolahti sen tekee on maailman ihanin soitin. Meillä 
suomalaisilla on paljon, joista voimme ylpeillä; voimme 
ylpeillä runoistamme, lauluistamme, mutta emme vä- 
himmässä määrin silti, että meillä on kansallissoitin. 
(Missä saamme oppia kannelta soittamaan? Onko 
konservatooriossamme varattu paikka kansallissoitti- 
mellemme?) On kuin taikaa, kun kantelon hennoista 
kielistä kuuluvillemme tulvii kuin täyteläinen orkes- 
teri, mutta orkesteri, joka ei tiedä mitään maailmamme, 
aikamme rikkinäisyydestä, mauttomuudesta, vaan jossa 
kaikki on suloista harmoniaa. Ylevät nousut sitten 
taas vähitellen häipyvät säveleet ailahuttavat sieluamme 
ikäänkuin johonkin lumottuun aavistamattomaan kor- 
keaan ihanteellisuuteen*. 

Näin kirjoittaa henkilö, joka on pätevimpiä ellei 
pätevin ja suurilla maäilman säveltaiteen kentillä ko- 
kenein kansalaisemme säveltulkkia arvostelemaan. 

Tämän jälkeen ei olekaan enään tarpeellista kannelta 
sanoilla suositella yleiseen käytäntöön, mutta mainit- 
sen vielä eräästä kokemuksestani. 

Kuulin erään ystäväni kerran joulun aikana soitta- 
van kanteleella kuuluisan miltei kaikille ihmisille tu- 
tun ja ihanan saksalaisen laulun ,Jouluyö juhla yö, 
paimenilla yksin työ". Kun tämä ihana hymni rau- 
hoittavan herkästi soinnahteli kantelon vienoista kie- 
listä ilmoittaen rauhan ja rakkauden ruhtinaan tulosta, 
niin miltä tuntui. — Vaikene aatos, vaikene kynä, ette 
sitä kuitenkaan osaa ilmi saattaa. — Lukijani, etsi ti- 
laisuutta, jotta saat joskus, mainitun hymnin kuulla 
joulun aikana kantelon tulkitsemana. Mutta miksi ai- 
noastaan joulun aikana? Asukoon joulu aina keskel- 
lämme. Loihtikoot kantelon sulosäveleet aina rauhat- 
tomiin mieliimme joulun ja rauhan sanomaa aivan 
kuten muinoinkin, kun suuri isi-isämme Väinämöinen 
soitollaan lumosi ihmismielet, niin että koko elämä 
ympärillään näytti aivan kuin ilosta tanssivan. 

Huomatkaa, mikä ihana rauhoittaja meillä on kan- 
teleessa. Antakaamme sen sulosävelten lentää yli pirt- 
tiemme kurkihirren, helkyttäköön sen säveleet juhla- 
kentillämme rauhaa ja juhlamieltä kansallemme. Kunpa 
saataisiin jälleen kantelon vienot säveleet kaikumaan 
pirteissämme, niin ehkä eksynyt nuorisommekin rau- 
hoittuisi rauhan askarteluihin sen sijaan, että se nyt 
kansallista työasettamme ojentelee veljensä rintaa koh- 
den. Odottaahan kansamme tätä rauhan tuojaa, kuten 
ylivoimainen äänestyksen tulos kanteleen ja kansan- 
laulujen puolesta Suomen yleisradion ohjelmakierto- 
kyselysssä osoitti. Kantelon hennoista kielistä to- 
siaan kaikuu jotain taivaallista —, niiden kautta tai- 
vas lähestyy maata ja ihmisrinta saapi kaipuun tai- 
vaan puoleen. 


Kansanlaulut. 


Suomen kansan vanhat runot todistavat, että kan- 
samme on suuri runoilijakansa, sillä tämä vanha ru- 
nous on niin tavattoman rikasta, että sille ei löydy 
vertaa missään. Muinaisina aikoina on kansamme 
keskuudessa elänyt suuria runoilijoita, jotka ovat pu- 
keneet elämän suuria siveysneuvoja ja muita suuria 
henkisiä totuuksia näihin vertauskuvallisiin runolause!- 
miin. Nämä runoelmat ovat niin kauniita, kuvarik- 
kaita, sointuvia ja luonnollisia, että voimme liioittele- 
matta niitä sanoa runoustaiteen helmiksi. Kansa, joka 
on synnyttänyt näitä ihmeellisiä runoilijoita, on todis- 
tanut olevansa hengeltään suuri runoilijakansa. 

Mutta näissä runoissa on myös suuria totuuksia. 
Tästä seuraa, että tämä kansa on myös ollut suuri 
tietäjäkansa, syntyjen syvien kansa, kun se on voinut 
synnyttää sellaisia suuria hengen miehiä, jollaisia ka- 
levalaisten viisausrunojen sepittäjien on täytynyt olla. 
Kun Kalevalan runojen henkinen sisällys ymmärre- 
tään, niin vasta sitten osataan oikein arvostella sitä 
hienon hienoa vivahdusrikasta runollistakin verhoa, 

mikä on ulkonaisilla lauselmilla ilmaistu. Kun tällä 
tavoin syventyy Kalevalan runoihin ja sen suomenkie- 
lisiin sanoihin, ei voi muuta kuin hämmästyen ihme- 
tellä Suomen kalevalaisen kielen ilmentämismahdolli- 
suuksia ja sen sanojen ja lauselmien vivahdusrikkautta. 
Tällä tavoin syventyen suomenkielen ominaisuuksiin 
inhimillisten kykyjen ilmaisuvälineenä hyvin ymmär- 
tää suuren ja herkän runoilijasielun Z. Topeliuksenkin 
toisessa kohdassa tätä kirjaa olevan lausunnon Suo: 
men kielestä. 


Suomen kansallishengen runollisuus, mikä ilmenee 
"näissä kuolemattomissa runoissa verrattoman runoi- 
' luun sopivan kielen avulla, antaa meidän aavistaa, 

mitä mahdollisuuksia meillä tällä alalla voi olla, kun 
'* vaan ensin kykenemme saamaan yhteyden kansallis- 
henkemme inspirationeihin. 


Tämä Suomen kansan kansallishengen inspiroima 
viisaus ja runollisuus näyttäytyy myöskin kansanlau- 
luissamme. Suomalaiset kansanlaulut ovat kaikkien 
suomalaisten esittävien säveltaiteilijaimme esitysten 

' kermana. Parhaat näistä lauluistamme ovat mitä 
' ihanimpia, kerrassaan kuolemattomia helmiä säveltai- 
* teen alalla eikä ainoastaan säveleensä, mutta myöskin 
> sisältönsä puolesta. 


Suomalaisten kansanlaulujen määrä on myöskin en- 
nen kuulumattoman lukuisa. Voinemme sanoa, että 
Suomen = kielellä on enemmän kansanlauluja, kun 
' toisilla maailman kielillä. Nyt tuli kyllä paljon 
sanotuksi, mutta tuskimpa vain liikaa. Kertoihan 
"eräs tunnettu säveltäjämmekin esitelmöidessään kan- 
sanlauluistamme, että hän on yhdestä ainoasta kar- 
— jalaisesta talosta merkinnyt muistiin noin 5,000 kan- 
| sanlaulua! Tietenkin on näissä suurissa kansanlaulu- 
* määrissä paljon myöskin hyvin alkeellisia runotekeleitä, 

mutta joukossa on kuten sanottu paljon ensiluokkai- 
sia runouden ja sävelen taideluomuia. 

Tässä teoksessa ja varsinkin sen kolmannessa nitees- 
sä pyritään osottamaan, että kansantarustoissa on kät- 
kettynä suuria sisäisiä, sielullisia ja henkisiä totuuksia. 
Nyt olisi tässä tarkoituksemme osottaa, että myöskin 
todellisissa vanhoissa kansanlauluissa on tällaista ver- 
tauskuvallista opetusta aivan samaan tapaan kuin sa- 
nanlaskuissakin. Lienee kuitenkin tarpeellista huo- 
mauttaa, että tällaisia syväsisältöisiä kansanlauluja ei 
ole kovinkaan lukuisasti. 

Ehkä voi monesta tuntua vilkkaalta mielikuvituksen 
lennolta ja turhalta haaveilulta se, mikä jälempänä 
on sanottu kansanlaulujen sisällön sisällisestä merki- 
tyksestä, mutta se ei muuta sitä tosiasiaa, että elä- 
män todellinen runous on kuvakieltä sekä näkyväisen 
että sielullishenkisen elämän tapauksista. Jokaiselle 
vähänkin kehittyneelle ihmiselle on elämä tajuttavana 
kolminaiskäsitteisenä, s. o. älyn, tunteen ja tekojen 
ilmennyksinä. Nämä kolme olemisen puolta ovat kaik- 
kialla jhmisen havaintopiirin sisällä. Tosin toinen tun- 
tee elämän rikkaampana ja toinen näkee sen ainoas- 
taan hyvin yksipuolisesti huomaamatta asioissa juuri 
muuta kuin niiden aineellisimman puolen. Nämä sielul- 
lishenkisten asioiden havaitsemismahdollisuudet ovat 
kehittyviä kykyjä, kuten kaikki muutkin kyvyt. Voi- 
simme näitä kykyjä kutsua tajunnan laajentumiseksi. 
Eihän sokean olisi viisasta kieltää kauniin kukkakentän 
ihanaa väriloistoa, vaikka hän ei sitä näekään, vaan vii- 
saampaa on kuulla kuvausta siitä näkevältä ja ottaa var- 
teen. Siinä selostuksessa kuvattu kauneus sielunsa kau- 
neuden maailman rakennukseksi. Samaten jos meissä 
vasta uinuvat sielun ja hengen kyvyt tai että ne vasta 
ovat mahdolliset ymmärtämään asioiden karkeampia 
vivahteita, niin turhaa olisi kieltää elämän ilmiöiden 

suurta rikkautta. Me elämme tässä kolmikäsitteis- 
maailmassa ja oikea kotomme on hengen valtakunta, 
vaikka se vielä nykyisellä kehitysasteellamme tun- 
tuukin vieraammalta. Samaten on vielä vierasta tun- 
teiden maailmakin, mutta tekojen käsinkosketeltava 
todellisuus tuntuu meistä todeilisimmalta. Kaikki to- 
dellinen runous ja taide pyrkii meitä muistuttamaan 
aina henkisestä kodistamme ja näyttää meille sinne 
tietä. Niinpä käymme nyt syventymään muutamiin 
kansanlauluihin kysymällä, mitä ne meille opettavat 
tätä elämämme päämäärää varten. 

Katselemme siis näitä lauluja sekä näkyväisen että 
sielullisen ja henkisen elämän kannalta. 

Ensimäiseksi otamme kansanlaulun, joka kohoaa 
verrattomasti — yläpuolelle kaikkien tositaiteellisten 
ja syväsisältöistenkin kansanlaulujen siinä, että sen 
sisältö kertoo koko ihmiselämän pääpiirteet, hä- 
nen vaellusretkellään. Laulun nimi ,Velisurmaaja* 
voisi yhtähyvin olla ,Kalevanpojan hymni*, sillä tässä 
laulussa on lyhyesti kerrottuna se, mitä kalevalaiset 
runoelmat meille kertovat yksityiskohtaisesti. Nämä 
ilmaisevat ihmiselle, mistä hän tulee, miten hän tulee 
ja minne hän menee. Tietenkin on tämä vastaus 
tässä kansanlaulussa hyvin ylimalkainen, mutta sitä 
yksityiskohtaisempi on se kalevalaisissa runoelmissa 
kuten aikanaan tulee selvenemään. 

Tämä ihmeellinen laulu meitä jälleen muistuttaa 
ihmisen ja ihmiskunnan kohtalosta. Ihmiskunta on 
suuri orpo, joka vaeltaa maailmassa tämän olematta 
sen oikea koti. Ihminen, henkiolento ja tekojensa 
kahlehtima kiertolainen on samanlaisessa tilanteessa 
kuin kansanlaulussa kuvattu velisurmaaja, joka teko- 
jensa vaikutuksesta harhailee hänelle vieraassa maail- 
massa. Hän kyllä etsii tietä kotiin kuten Kalevalan 
Kullervokin. Varsinkin silloin hän sen tekee, kun hä- 

nestä on tullut totuudenetsijä. Velisurmaaja tuopi 
meille mieliin Kainin ja Abelin tarinan, Kain on juuri 
tällainen velisurmaaja, rauhaton kulkija, totuudenetsijä- 
sielu. Peltomies kyntää peltoansa ja turvaa ihmis- 
kunnalle sen elämiselle välttämättömän aineellisen 
toimeentulon. Kainit, totuuden etsijät ponnistelevat 
aina päästäkseen tietoon ja usein he lankeavat ereh- 
dyksiin ja rikoksiin jopa veljesmurhiinkin, koska he ei- 
vät osaa levottomuudessaan näitä erehdyksiä välttää. 
He eivät kuitenkaan lannistu, vaan aina he vain etsi- 
vät ja yrittävät. He ovat koti-ikävän vallassa, mutta 
kotiin ei tie niinkään helposti löydy, mutta sitten- 
kin he pyrkimyksillään aina hieman nostavat ihmis- 
kuntaa ylöspäin kehityksen tiellä henkistä kotiansa 
kohti. 

Tämän laulun kuvastossa on äiti kuvaamassa ih- 
misen tajuntaa, äiti on se synnyttäjä, joka meissä vai- 
kuttaa ja ohjaa toimintaan. Sisäinen tajunta kyselee 
n mistäs tulet, kustas tulet*. Tällaisia kysymyksiä tekee 
jokainen totuuden etsijä, jokainen ,Kain* itselleen. 
Hän on aivan kuin hevosensa juottaja suuren elämän 
meren rannalla, hänessä on suuri totuuden jano ja 
sitä hän koettaa etsimisellään sammuttaa. Monasti 
kyllä etsijäsielu huomaa itsensä tahraiseksi, omatunto 
syyttelee ja mitä pitemmälle hän edistyy, sitä syntisem- 
mäksi hän itsensä havaitsee. Kuinka monasti tällaisen 
etsijän tunteita loukataankaan, ,hänen naistansa nau- 
ratellaan* ja kun ihminen on vain ihminen, joka vielä 
on etsijänäkin alkutaipaleen kulkija, niin aloittaa hän 
taistelun niitä vastaan, jotka hänen pyhimpiä tuntei- 
tansa pilkkaavat ja nauravat. Ei jaksanut Kalevalan 
Kullervokaan sitä kestää että piloilla kivi leivän ase- 
masta annettiin, vaan siitä seurasi taistelu. 

Taisteluasenne, jota ihmiskunta on kehityksensä 
alkutaipaleilta asti joutunut käyttämään, on sen saat- 

tanut mitä traagillisimpaan tilanteeseen. Velisurmaa- 
jat käyvät rauhattomina suuressa surussa ja tuskassa. 
Siksipä näemmekin, että ne veljemme, Buddha ja 
Kristus, jotka etsivät ja löysivät totuuden ja tien isän 
kotiin, kumpikin kieltävät ensimmäisessä käskyssään 
vihan ja taistelun. 

Emon kysellessä tältä velisurmaajalta ja taistelijalta, 
yKoskas jälleen kotia tulet* alkaa hän merkillisillä 
lauseilla vastata, jotka kuvastavat sitä aikaa ja tilan- 
nettä ihmisen kehityksessä, jollon hän on valmistu- 
massa inhimilliseen täydellisyyteen, minkä tilan vasta 
aniharvat ihmiset ovat saavuttaneet. Tämä syväsi- 
sältöinen kansanlaulu kuvaa ,synnyiltä syviltään* sitä 
ihmissieln tilannetta, joka sen täytyy saavuttaa ennen- 

ekuin kiertokulku on loppunut ja vapautuksen hetki 
koittanut. 

Mikä on huomattavin ominaisuus, joka on vallalla 
tällaisella yli-ihmiseksi valmistuvalla? Hän on elämän 
ristiriidan sovittanut, hän on kuollut ristillä, ja hän on 
kokonaan kuollut omalle persoonallisuudelleen. Ei hän 
tunne enää hyvän ja pahan ristiriitaa, vaan kaikkia 
hän rakastaa, kaikkia säälii, ei ole mustaa vaan ,Korp- 
pikin on muuttunut valkeaksi*. Hän on voittanut 
kaikki luonnon lait, joten ne eivät enään häntä sido 
vaan ,kivikin pysyy veden päällä*. Fi ole enää va- 
loa ja varjoa, eivätkä tunnelmat häntä enää eksytä, 
sillä ,aurinko paistaa sydänyöllä*t. Koko ihmisen 
persoonallinen elämä on aivankuin sammunut rak- 
"kauden lämmöstä. Kuu, joka kuvastaa persoonal- 
lista elämää samaten kuin aurinko kuvaa hengen ja 
rakkauden lämmittävää voimaa, on niin voimakkaasti 
vaikuttanut ihmiseen, että ,kuukin kuumasti paistaa*. 
Kun ihminen on tämän tilan saavuttanut, on hänen 
helppo astua tuomiolle, sillä hänen lampussansa on 
öljyä. 


, Tuonne taakse metsämaan" 
Sydämeni halaa, 

Siell' on mieli ainiaan 

Sinne toivon salaa 

Siellä metsämökissä 

On kaunis kultaseni*. j. n. e. 


Nämä ynnä seuraavat tämän kansanlaulun runollisen 
ihanat säkeet antavat meille elävän kuvan rakastu- 
neen nuorukaisen sielun tilasta, kun hän aatoksissaan 
kaihoaa oman kultansa luokse. Kun ajattelemme tä- 
män laulun aivan ulkonaistakin kuvausta ja sen kau- 
nista säveltä, niin voimme sanoa sitä kuolemattoman 
ihanaksi. Me havaitsemme ja tunnemme, että niin 
kauan kuin ihmissukua on olemassa, niin kauan 
tämän ihanan laulun luonnonraikas sulo tulkitsee 
rakastuneen nuorukaisen ja neitosen tunteita. Aina 
tulevat he tämän laulun laulamaan ja aina se tulee 
ikävässä istujalle ja ystäväänsä muistelevalle säve- 
lillään ja sanoillaan lohtua suomaan. Tämä ihana 
laulu on kuolematon laulu meille suomalaisille jo tältä 
ulkopuoliseltakin kannalta katsottuna ja sellaisenakin 
se sietäisi tulla käännetyksi vieraillekin kielille, jotta 
sen sisällöstä ja kaihoisasta säveleestä saisivat ihmi- 
set laajemmaltakin lohtua ja virvoitusta siinä ihmis- 
elämän tilanteessa, jossa niin paljon ihaillaan ja haa- 
veillaan jaloa ja kaunista, mutta jossa toiseltapuolen 
niin paljon tehdään erehdyksiäkin ja joka tilanne ny- 
kyaikana on luisumassa aivan liiaksi ulkonaiseen 
alstinhurmaan. Kansanlaulu ,Tuonne taakse metsä- 
maan* nostattaa ylös jalompaan lemmentunnelmaan. 

Onko tämän laulun sisäinenkin puoli yhtä opetta- 
vainen ja nostattava kuin ulkonainenkin. Vastaisimme, 
että samaten, kun ihmisellä on ruumiillinen elämä, 
niin on hänellä myöskin henkinen elämä, ja ulko- 

nainen elämä on heijastusta tästä sisäisestä hengen 
elämästä. Juuri samanlainen heijastus näkyy kan- 
sanlaulunkin ulkopuolesta sen sisäisen merkityksen 
vaikuttamana. Ihminen, joka alkaa pyrkiä sisäisen 
luojansa luo, isän luo, oman kultansa, oman kalleim- 
pansa luo, jonka ääni meille kuuluu omantunnon 
äänessä, hän ymmärtää tämän kansanlaulun sisäisen 
merkityksen. 

Totuudenetsijä vasta huomaa, kuten kansanlaulu- 
kin kuvaa, mitenkä pitkä ja kapea on tämä hyveisiin 
pyrkivän tie. Tämä tie on omantunnon määräämä 
ja se on aina viitoitettu hyveisiin. Totuudenetsijä huo- 
maa, että himojen ja halujen pimittämät metsät peit- 
tävät auringon valon tiellä, joka sisäisestä henges- 
tämme pyrkii meihin lämpöä ja rakkautta valamaan. 

Mutta vaikka tie on kuinka synkkä, niin yhä ys- 
tävällisemmin kullan ääni kaikuu ja kutsuu kotiin päin. 
Ihminen tekeekin lankeemuksistaan astuimia tielle. 
Hän yrittää uudelleen ja näistä yrityksistään hän voi- 
mistuu. Seuraa silloin tällöin niitäkin ihania hetkiä, 
jolloin hän saa aivankuin tavata oman kultansa. Se ta- 
pahtuu silloin, kun hän jaksaa ihannoida ja rakastaa elä- 
mää sen monissa ilmennyksissä. Näinä innoituk- 
sensa hetkinä hän tuntee mitä suloisinta veljesrakka- 
utta ihmisveljiä kohtaan, ja tämä rakkaus on paljon 
suloisempaa kuin sulhon ja morsiamen välinen suhde 
jokapäiväisessä merkityksessä, sillä tämä sisäinen 
rakkaus, joka totuudenetsijää ohjaa ei ,omaansa etsi". 
Tätä rakkautta kasvattaa meissä kansanlaulu ,Tuonne 
taakse metsämään* sisäisessä merkityksessään. 

Syventykäämme lopuksi muutamalla kuvauksella 
kansanlaulun ,Tuoll' on mun kultani, ain' yhä tuolla* 
opetuksiin. Tämän ihanan kansanlaulun ulkonainen 
sanatulkinta on mitä herkemmin kuvattu. Sen sanoista 
ja sävelistä tulvehtii suuri ikävä ja sanomaton kaiho 

meitä vastaan. Tämäkin laulu on kuolematon, niin 
sattuvasti ja sydämellisesti se tulkitsee niitä ikävän 
kaihoisia kaipauksen tunteita, joita ihminen tuntee 
erossa ollessaan nuoruutensa lemmittyä kohtaan. 

Mitä muuta tämä tunnelmallinen laulu kuvastaisi? 
Sama kaipaus, kaiho ja ikävä, joka tässä laulussa on 
puettu sellaisten sanojen verhoon, jollaisena sen tun- 
nemme, voidaan myöskin selittää vertauskuvallisesti 
alkuperäisen, sanoisimmeko pinnallisimman käsitteen 
siitä vähimmässäkään määrin kärsimättä. 

Tämä kansanlaulun kuvaus voidaan käsittää kaik- 
kien inhimillisten elämän toimintojen tulkkina. Otta- 
kaamme tästä pari esimerkkiä. Kun luova taiteilija 
syventyy työhönsä, tulee hänellä olla jokin ihanne, 
jokin kohde, jonka luomiseen hän pyrkii. Mitä enemmän 
hän syventyy tähän asiaansa, mitä rakkaampi se hä- 
nelle on ja mitä syvällisemmin hän osaa sitä hen- 
gessään ikävöidä, sitä ihanampi taideluomus siitä syn- 
tyy. Jos taiteilija mielii saada jotain suurta, täytyy 
hänen kokonaan unohtaa koko muu elämä. Ei mikään 
saa hänelle maistua sen arvoiselta kuin se luomus, 
jonka hän aikoo synnyttää. Tämä hänen luomuk- 
sensa ihannekuva, joka on kaukana ihanteiden kul- 
taisten kuninkaan kartanoiden eli salaisten kaukaisten 
sielun ja hengen korkeuksien takana, on sieltä ikä- 
vöitävä ja synnytystuskin synnytettävä. Kansanlaulu 
sanoo ihan kuoleman tulevan ellei ihannoitu saavu. 
Siten asia onkin, että kaikki luova työ on vaikeata, 
mutta mitä vaikeampaa synnyttäminen on, sitä rak- 
kaampi on lapsi. 

Koko elämä on ainainen synnytysprosessi, ja tämä 
synnyttäminen on aina tuskan kruunaama samat:n 
kuin synnytetty on ilon ja rakkauden hedelmä. , Mi 
kyynelissä kylvetään, se riemull'-niitetään*. 

Mikä näin on sanottu taiteilijasta, sopii erittäin sat- 

tuvasti myös totuudenetsijään ja hänen pyrkimyksiinsä. 
Hänen mielentilansa pitää olla aina samanlaisessa ikä- 
vässä ja kaihossa totuuden perään, kun taiteilijan työ- 
hönsä ja kansanlaulun kuvaus rakastettunsa puoleen. 
Totuudenetsijän, jos hän mielii päästä totuuden tie- 
toon, täytyy lakkaamatta ikävöidä totuutta koko olemuk- 
sellaan. Hänen sieluntilaansa on joskus kuvattu ver- 
rannollisesti siten, että hänen pitäisi olla kuten ihmisen, 
joka on painettu veden alle. Yhtä kiihkeästi kun tämä 
haluaisi ilmaa, niin samanlaisella halulla tulee totuuden 
etsijän halata totuutta. Elämän kaikki houkutteleva 
ihanuus ei saa häntä eksyttää pois päämäärästään, 
ei kauneus, ei naisten sulo, ei lintujen laulu, ei me- 
sileivät eikä mitkään aistin huumat saa häntä eksyt- 
tää hänen pyrkimystensä ihanteesta. 

Totuudenetsijä tietää, että korkeat siveelliset vel- 
voitukset vartioivat totuuden tiedon porttia ja siksi 
hän kieltäytyy ja odottaa rakkaudessa sitä, jota kohti 
hän pyrkii. 

Tässäkin tulee tapahtumaan kuten kansanlaulukin 
opettaa, että tuntuu aivan, kuolema tulevan, eikä ai- 
noastaan tunnu siltä tunnelmissa, vaan totuudenetsi- 
jän on tosiasiassa kuoltava kaikille elämän itsekkäille 
viehätyksille ja suloille, ennenkuin hän pääsee totuu- 
den iki-ihanille lähteille. Totuuden etsiminenkin on 
ainaista syntymistä ja kuolemaa. Totuudenetsijän 
tienviittana on hvvin sattuvasti tämän selostamamme 
kansanlaulun pohjimmainen opetus, kun vain muis- 
tamme, että siinä nimitetty oma kulta on ihmisen ju- 
malallinen osa, ja tämän todellisen oman itsensä saa- 
vuttamisen ehtona on kuoleminen itsekkyydelle, t.s. 
yJoka henkensä hukuttaa, hän löytää sen*. 


Kansallislaulu. 


Jokaisella kansallistuntoon heränneellä kansalla on 
kansallislaulu, kansallishymni, jota kunnioitetaan ja 
jota esitettäessä paljastetaan päät ja noustaan seiso- 
maan. Kansallislaulussa aivan kuin paljastuu kunkin 
kansan kansallishengen salaiset toivomukset, ihanteet 
j.n.e. Näitä kansallislauluja ei tehdä millään määräyk- 
sillä, vaan ne syntyvät itsestään. Todellisessa kan- 
sallislaulussa kansa tuntee omat salaiset toiveensa ja 
ihanteensa ja siksi se aivan kuin yhtyy siihen. Kansa 
alkaa laulaa sitä ja viimein se tuntee laulun kun- 
nioitetuksi hymnikseen. 

Kun Suomen kansa alkoi uudelleen herätä kansal- 
listuntoon oltuaan pitkinä vuosisatoina nukkuneena 
ja pirstoutuneena aina siitä alkaen, jolloin kansojen 
vaellusten raakalaislaumat ryöstivät ja pirstoivat mui- 
noisen vapaan ja onnellisen Kalevalan valtakunnan, 
jota heimon suuret tietäjät ja taitajat johtivat, ilmes- 
tyi sen keskuuteen suuria kansallisia herättäjiä. 

Nämä miehet, Sneilman, Runeberg, Lönnrot, Kivi 
y.m. olivat Suomen kansallishengen innoittamia ja hei- 

dän työstänsä näkyvät kansallishengen jäljet. Näiden 
suurmiesten työt eivät saisi milloinkaan tulla hajoitta- 
viksi tekijöiksi Suomen kansallisen elämän pyrki- 
myksissä. On sanottu, että esim. Runeberg oli ruot- 
salainen, sillä hän runoili ruotsinkielellä. Tähän sa- 
noisimme Runeberg oli aikansa lapsi ja kun hän ei 
saanut tilaisuutta oppia kirjallisesti käyttämään suo- 
menkieltä, niin runoili hän tietenkin ruotsinkielellä. 
Ei tämä kielellinen juttu olekaan pääasia, kun otamme 
huomioon silloiset olot, vaan pääasia on nähdäksemme 
se, oliko Runeberg Suomen kansallishengen täyttämä 
ja rakastiko hän tätä maata ja kansaa, vai oliko hänen 
lämpimän harrastuksensa esineenä ruotsalaisuus Suo- 
messa? Kun näin kysymme, on vastaus selvä. Ru- 
neberg rakasti koko Suomen kansaa ja Suomen maata, 
Hänen runoistaan huokuu niin lämmin myötätunto 
Suomen kansaa kohtaan ja hän oli niin syvälle in- 
noitustensa hetkillä vaipunut Suomen kansallishen- 
keen, että tässä suhteessa on tuskin kukaan häntä 
vielä voittanut. Esimerkkinä mainitsen runon ,Saa- 
rijärven Paavo*. Syventykäämme miettimään seuraa- 
via sanoja tästä runosta, sillä niissä huokuu juuri sitä 
muinaista tosikansallista rehellistä veljeyden henkeä, 
jota nyt kun kansallisesti vieläkin nukutaan, anihar- 
voin tapaa: 

» Vaimo, vaimo sitt' ei kuri kaada, veljeänsä hä- 
dässä ken ei hylkää. Pane leipään puolet petäjäistä, 
veihän naapurimme touon halla". 

Runeberg oli yksi kansallinen herättäjä, joka lau- 
luillaan lietsoi isänmaallista mieltä. Ei ollut hänen 
syynsä, että hänen täytyi herätyksensä työ tehdä vie- 
raalla kielellä. Näitä Suomen kansan kansallisia herät- 
täjiä meillä ei ole koskaan vara heittää yli laidan. 

Olemme halunneet nämä ajatukset tuoda julki en- 
nenkuin käymme itse kansallislaulukysymykseen. 

Suomen nykyinen kansallishymni on juuri tällainen 
herättävä laulu, joka tahtoo ohjata kansaa havaitse- 
maan ja kunnioittamaan isänmaataan ja esi-isiään. 
Vielä on tässä laulussa pari ennustustakin, joista ei- 
vät vielä läheskään kaikki ole tietoisia. Laulussa pu- 
hutaan ,totuuden, runon kotimaasta". Kun Kalevalan 
runojen kaikki suuret totuudet havaitaan, niin voidaan 
kyllä täydellä* syyllä tätä maata kutsua totuuden ja 
runouden maaksi. 


,Sun kukoistukses kuorestaan, 
kerrankin puhkeaa; 


ja kerran laulus, synnyinmaa, 
Korkeimman kaiun saa!* 


Totisesti, lakit pois päästä kansalaiset, kun nämä 
säkeet lauletaan. Nämä ovat profeetallisia sanoja ja 
niitä ymmärretään täydessä loistossaan vasta vuos'- 
satojen takana, silloin kun Väinämöinen on uudella 
soitollaan ja laulullaan nostattanut inhimillistä kehi- 
tystä ja kulttuuria totuuteen ja valoon täällä kotona, 
sekä kaukana kotimaansa rajojen ulkopuolellakin. 

Kansakunnan elämässä sattuu välistä suuria ihmeel- 
lisiä tapauksia. Suomen kansan elämässä on myös- 
kin sadan vuoden kuluessa sattunut kaksi aivan ih- 
meellistä tapausta. Ensimäinen oli se, että edellä- 
mainitut suurmiehet kohtalon lähetteinä herättivät 
tämän kansan itsenäiseen elämään kansallistuntoonsa. 

Toinen tapaus oli suoranainen seuraus edellisestä 
nimittäin, että kansa sai valtiollisen itsenäisyytensä ja 
siis vapaat kädet luodakseen omaa kansallista sivis- 
tystä vapaana kaikista ulkopuolisista voimista. 

Runebergin kansallishymni kuuluu juuri tuolle he- 
rätyksen ajalle ja se on siis näin ollen jo siirtymässä 


105 


historialliseksi muistolauluksi, jonka sanat ja säveleet 
vieraalla kielellä alkujaan laulettukin ja vieraan sävel- 
täjän säveltämänäkin ovat aina rakkaana muistona 
säilyvät jokaisen kansallistuntoisen suomalaisen mie- 
lessä, muistona siltä ajalta, jolloin vieras valta väliin 
lännestä väliin idästä heimoamme painoi, mutta josta 
se nyt on kansamme suurmiesten herätystyön vaiku- 
tuksesta vapautunut. 

On suuri ilo havaita, että kansallisesti heränneiden 
nuorten mielessä on syttynyt ajatus uuden kansallis- 
laulun synnyttämiseen. 

On aivan luonnollista, että Suomen kansan tultua 
itsenäiseksi, täytyy sille syntyä myöskin uusi kan- 
sallishymni, joka sopii itsenäisen ja vapaan kansan 
kansallishymniksi. Mutta nyt on otettava huomioon, 
että tällainen uusi hymni ei saa olla muunneltu jäl- 
Jittely vanhasta kansallishymnistä. Nyt kun Runeber- 
gin ennustus on toteutunut ja kukoistus puhjennut 
nupustaan, ei suinkaan riitä uudessa kansallis- 
hymnissä tämän tosiasian toteaminen, vaan uudessa 
kansallislaulussa on sanottava mikä se kukoistus on 
ja mikä on se laulu, joka kerran korkeimman kaiun 
saa. Tämä tahtoo sanoa, että uuden Suomen kansan 
kansallishymnin täytyy nousta vahvasti kalevalaisesta 
maaperästä, sillä muinaisessa Kalevalassa oli heimol- 
lamme vapaus ja tälle muinaisuuden perustalle on 
rakennettava myöskin tämä uusi vapautemme ja uusi 
kansallinen elämämme. Uudessa kansallishymnissä 
täytyy tulla ilmi ne ihanteet, joita kansallishen- 
kemme on muinoisina kansallisen valveillaolon ai- 
kana kalevalaisiin runoihin pukenut. Näistä kaleva- 
laisista runoelmista löytää jokainen kansallisesti he- 
rännyt suomalainen puolueeseen ja luokkaan katso- 
matta oman kansallishenkensä ja juuri tästä syystä on 
Suomen itsenäisen kansallishymnin noustava tästä 

kalevalaisesta hengestä ja sen korkeimmista ihanteista, 
sillä nehän ne lopulta ovat meidänkin ihanteitamme ja 
niitä me aina haluamme maailmalle kansallishymnissä 
laulaa ja soittaa. 

Uudessa kansallishymnissä soisimme kerrottavan 
aluksi muinoisesta kalevalaisesta kulta-ajasta, jossa 
onni ja rauha vallitsi tietäjien ja taitajien ohjatessa 
heimonsa kohtaloja. 

Sitten seurasi ahdistusten aika heimolle villien raa- 
kalaisten hyökätessä ja hävittäessä Kalevalan. Metsiin 
paenneina muisteli pirstoutunut heimo muinaisia kul- 
ta-aikojaan. Vainolainen lännestä ja idästä heitä tääl- 
läkin häiritsi. Nousivat herättäjät heimolle, koitti jäl- 
leen myrskyn ajat kansoille, Suomen sitkeä heimo 
näytti urheilun, taiteen ja varsinkin kalevalaisten lau- 
lujensa turvin, mihinkä pienikin kansa pystyy, kun se 
saa olla vapaana sortajistaan. Otollinen hetki saa- 
pui, pohjalaiset, hämäläiset, savolaiset ja karjalaiset 
nousivat ja työnsivät vainolaisen rajojensa taakse. 
Nyt alkoi Kalevan heimo tunkeutua menneisiin perin- 
töihinsä. Muinaiset runot ja laulut, muinaiset tiedon 
ja taidon opetukset otettiin varteen. Nyt oli noussut 
uusi päivä, onnen päivä, jolloin soitto ja laulu, tieto 
ja taito sekä viisaus, kauneus ja veljeys vallitsevat. 

Jotain tällaista luulemme uuden Suomen vapaiden 
kansalaisten ihannoivan. Kun tällaisista kalevalaisista 
lähteistä rupeaa runoja pulpahtelemaan, niin ehkä en- 
nenpitkää syntyy uusi kansallislaulukin, kun sellaiselle 
runolle kalevalaishengen innoittama säveltäjä soinnut 
luopi. Kun tällainen laulu ilmestyy, niin laulakaamme 
se kansan sydämeen. 


Kalevala ja väkijuoma- 
kysymys. 


Jos ihminen, jolla on jokin pahe, on elinvoimainen 
ja jonkin verran kokenut, ymmärtää hän tämän pa- 
heeksi, josta on päästävä. Jokaisen, joka pyrkii pa- 
rempaan elämään, täytyy tehdä työtä tämän parem- 
man elämän saavuttamiseksi. Työ paheen jättämiseksi 
on eri yksilöillä hyvin erilaista, mutta kaikille on yh- 
teistä se, että he ensiksi huomaavat vikansa paheeksi. 
He päättävät luopua paheestaan. Päätös, joka tä- 
ten on yksilön tajunnassa syntynyt, on nyt hänen 
lakinsa. On tietysti aivan toinen asia, jaksaako 
ihminen tämän hyvän päätöksensä toteuttaa. Mo- 
nestihan ihminen rikkoo tekemänsä päätöksen; mutta 
jokainen rikkomus vain vahvistaa ja varmistuttaa 
häntä vastaisen varalle tätä pahetta vastaan. Sillä 
ihminen ei päästä langetessaankaan ihannettaan 
näkyvistään, vaan hänen katseensa on aina kiinni- 
tettynä siihen hyveeseen, johon hän on päättänyt 
päästä ja jonka hän on aikoinaan laatinut itselleen 

laiksi. Kansa on yksilöistä kokoonpantu ja kansan 
loppusumma on sama kuin yksilö. Kansakunnan 
laatima laki on täydellisesti verrattavissa edellä esit- 
tämääni tosiasiaan. 

Kun Suomen kansakunta aikoinaan juhlallisesti 
ja yksimielisesti vahvisti n.k. väkijuomien kieltolain, 
oli se suuri ja pyhä näkemyksen hetki. Siinä näkyi 
ihana näky. Raitis, kirkasotsainen kansa nähtiin siinä 
näyssä marssivan valon lähteille. Elämä todellisuus 
astui sitten esiin. Kansa lankesi, sen yksilöt lanke- 
sivat, mutta paljon oli myöskin niitä, jotka pysyivät 
päätöksessään. Suuret elämän voimat, jotka kamp- 
pailivat yksilöissä, kamppailivat myöskin kansassa. 
Totuudenetsijä asettuu aina sen puolelle, joka hy- 
veisiin pyrkii, hän ohjaa kansansa nousemaan ihan- 
teensa puoleen, senkin ihanteen puoleen, minkä se 
näki kieltolain hyväksymisessä. Ulkonaiset ja sisäiset 
vastustajat heikennetään vähitellen, kun me vain itse 
pysymme vahvana ja tartumme kanssaveljeämme kä- 
destä kiinni, kun hän on langennut ja kamppailee 
noustakseen, sillä tietäkäämme, että hänkin koettaa 
pyrkiä pois väkijuomien vallasta, mutta hänen voi- 
mansa ovat vielä heikot. Sinä, ystäväni, joka olet 
vahva, auta häntä, älä ylenkatso häntä, vaan tarjoa 
veljen! voimakas, nostava käsi hänelle. Tee työtä 
oman kansasi kauniin tulevaisuuden ihanteen puolesta 
ja muista, että alkoholin väärinkäyttäminen turmelee 
kaikkein varmimmin ihmisyksilön totuudennäkemis- 
vaiston ja että se on pahin este ihmisen pyrkiessä 
elämän valoa kohti. 

Siirtykäämme nyt tarkastelemaan mitä Kalevalalla 
on meille sanottavaa tässä vaikeassa kysymyksessä 
ja pyrkimyksessä ihanetta kohti. (Kal. 26 runo.) 

Kalevalan — vertauskuvakielessä puhutaan paljon 
oluesta. Koska Kalevala on henkisesti katsoen ihmi- 

sen kehitystä kuvaava teos, on sen ulkonaisten sano- 
jen taakse aina k? tkettynä jokin ihmiselämän salai- 
suus. Niinpä esim. olut merkitsee ihmisen elon voi- 
maa. Se onkin sattuva kuva voimasta, sillä onhan 
olut syntynyt ohrasta ja onhan vilja ihmisen näky- 
väisenkin ruumiinvoiman perusta. Olut on ihmisen 
henkisen elonvoiman vertauskuvallinen nimi Kaleva- 
lassa. Jättäkäämme kuitenkin Kalevalan monipuoliset 
ja syvät opetukset ja katsokaamme asiaa aivan ai- 
neelliselta kannalta. Oppikaamme, miten oluen kanssa 
on meneteltävä Kalevalan opetusten mukaan silloin 
kun sillä ymmärretään väkijuomaa ja nauiintoainetta. 


yJjos sä jou'ut juominkihin 
Tapahut mihin tahansa 
Juopa puoli tuoppiasi 
Keskimaihin maljasesi 
Anna toisen toinen puoli 
Pahemman pahempi puoli 
Mato pohjassa venyvi 
Toukka tuopin pohjukassa*. 
Kal. 26 runo. 


Näin neuvoo Lemminkäisen äiti poikaansa. Kun 
me luemme tämän kohdan, tuntuu meistä aluksi, että 
tässä neuvotaan käyttämään kohtuullisesti olutta, mutta 
syvällisemmin ajatellen kieltävät nämä sanat koko- 
naan — väkijuomien käytön. Nämä sanat kertovat, 
että ,Mato maljassa venyvi*". Myrkyllinen käärme 
on oluttuopin pohjassa. Voiko sattuvammin kuvata 
alkoholin myrkkyjä ja niiden tuhoisaa vaikutusta 
ihmiselämään? Onko kenelläkään halua mennä mais- 
tamaan maljasta, jossa käärme luikertelee pohjalla? 
Kuitenkin on jokaisessa alkoholijuoman täyttämässä 
tuopissa vielä vaarallinen mato, sillä sen myrkky tap- 
paa usein ruumiin ja pimittää vielä sielunkin. Vielä 

neuvoo Kalevala, miten on meneteltävä silloin, kun 
on vietävä raittiusasiaa eteenpäin sekä työssä ja toi- 
messa autettava kieltolain toteuttamista. Kun ihmi- 
selle tarjottiin tätä myrkyllistä nestettä, niin hän 


, Otti ongen taskustansa 
Väkärauan väskystänsä 
Tuop' on tunki tuoppihinsa 
Alkoi onkia olutta 

Maot puuttui onkehensa 
Väkähänsä kyyt vihaiset* 
]- 1. 8. 


Se aines, josta olut ja väkijuomat valmistetaan, on 
valmistettava siten, että siinä ei ole myrkkyä. Silloin 
sen valmisteet ovat onnen juomia. Meidän on siis 
alettava puhdistaa olutta, meidän on entistä voimak- 
kaammin opetettava ihmisille se hirmuinen tuho, jonka 
alkoholimyrkky maassamme saa aikaan. Huutakaamme 
kylillä ja kujilla Englantilais-suomalaisen Seuran pu- 
heenjohtajan ent. parlamentin jäsenen A. Baldwin- 
Raperin sanat, jotka hän lausui ,Sunday Times*- 
lehdessä. 

v Juomatilanne on suuri musta pilkku Suomen li- 
pussa ja se on poistettava, jos mieli nuoren lapsen 
kasvaa voimakkaaksi ja terveeksi mieheksi." 

Tässä valistustyössä, jota nyt on jokaisen isänmaan 
ja kansan tulevaisuutta rakentavan kansalaisen alet- 
tava tehdä, on työ ohjattava positiiviseen suuntaan. 
On nostettava kansan mieliala raittiutta ja suuria 
ihanteita kohti, on käännettävä mieli pois siitä kur- 
juudesta, jonka väkijuomat aiheuttavat. Tarttukaamme 
jokaisen heikon veljen käteen, nostakaamme ja roh- 
kaiskaamme häntä. Me emme saa halveksia ja ylen- 
katsoa sitä, joka rikkoo kieltolakia, sillä tällä tavoin 
me kannamme kiviä hänen kuormaansa. Meidän tu- 

lee häntä rohkaista ja ystävällisillä neuvoilla häntä 
tukea sillä koston ja vihan aika on ohi. Ymmärtä- 
käämme, etteivät terveet tarvitse parantajaa, vaan 
sairaat. Veljen auttava ja rohkaiseva sana tuo monesti 
suuren avun heikolle ja horjuvalle. Tästä on meille 
elävänä esimerkkinä ,Pelastusarmeijan* työ. Mitenkä 
moni parantumaton juomahimon uhri on saanut uuden 
elämän alusta kiinni, kun pelastusupseeri tai sotilas 
on lausunut hänelle rohkaisevan sanan ja muistutta- 
nut siitä suuresta parantajasta, joka tuli syntisiä aut- 
tamaan. 

Tulkoon jokaisen raittiustyöntekijän mieli anteek- 
siantavaksi, veljelliseksi ja auttavaksi. Silloin kantaa 
työ varmasti tuhatkertaisen hedelmän. 


Mitenkä voisivat valkoiset ja 
punaiset kansalaiset päästä 
yhteisymmärrykseen? 


Mikä on se ihmeellinen voima, joka muodostelee 
ja ryhmittelee ihmisiä kansakunniksi? Me havait- 
semme maailmassa monia kymmeniä eri kansoja, jotka 
eroavat hyvin monissa suhteissa toinen toisestaan. 
Nämä = erilaisuudet ovat samalla niitä tekijöitä, jotka 
ovat aivan kuin yhdistävinä siteinä ihmisiä eri kan- 
saksi muovaamassa. Tätä sisäistä henkistä voimaa, 
joka ilmenee eri kansakuntien olemuksesta, kutsu- 
taan usein kansallistunnoksi. Samaan kansaan kuu- 
luvat ihmiset ajattelevat suurin piirtein samalla ta- 
valla. Tuntuupa monasti siltä, kun katsoo kansalais- 
ten päätöksiä aikoina, jolloin kansallistunto on voi- 
makas, että he ovat kuin yksi ihminen. Tuntuu aivan 
kuin olisi jokin yksi suuri henkinen voima, joka pu- 
huisi ja vaikuttaisi eri yksilöiden kautta. 

Tätä ihmeellistä voimaa luovaa henkeä, joka vai- 
kuttaa kansalaisten mielessä kussakin elinvoimaisessa 
kansassa nimitetään toisinaan myös kansallishaltijaksi, 
kansallishengeksi. 

Kansallistunto, kansallishenki, miksi sitä nimitäm- 
mekin, on toisinaan elävä ja voimakas eri kansakun- 
nissa. Toisinaan on se sitävastoin aivan uinumassa, 
jopa suorastaan nukuksissa. Historiasta me näemme, 
että kansakunnat syntyvät, kasvavat, kukoistavat ja 
lakastuvat. Kansoja voi tässäkin suhteessa täysin 
verrata ihmisyksilöön, joskin kansojen ikä on ääret- 
tömästi pitempi. 

Kun kansakunta on nuori tai joutuu koviin koetuk- 
siin, jotka esimerkiksi naapurien taholta usein kansaa 
uhkaavat, niin voi sattua suuria vakavia ristiriitoja 
saman kansan eri väestöryhmien välillä. Nämä sa- 
man kansan eri ryhmiä erottavat olosuhteet ovat n.k. 
murrosaikoina erittäin kärjistyneitä. Nyt elämme par- 
haillaan aivan kuin uuden ajan aamun koitteessa, 
jossa arvot arvioidaan uudelleen. 

Tuskinpa koskaan ovat kansalaisryhmien välit ol- 
leet niin kärjistyneitä kuin ne ovat nykyisin. Emme 
halua lähteä näihin asioihin syventymään, sillä ei siitä 
olisi vastaavaa hyötyä ja mehän sitäpaitsi tunnemme 
jokainen nämä meitä erottavat katsantotavat. Sitä- 
vastoin on mielestämme paikallaan viivähtää niissä 
seikoissa, joiden avulla eri kansanryhmät voisivat 
päästä yhteisymmärrykseen. 

Kun nykyisin tekee kysymyksen oikein vakavassa 
mielessä esimerkiksi virkeälle toimintatarmoiselle Suo- 
men kansalaiselle, voivatko valkoiset ja punaiset kan- 
salaiset ja millä tavoin päästä yhteisymmärrykseen, 
on vastaus miltei aina kielteinen. Kansalainen, kuu- 
lukoon hän valkoisiin tai punaisiin, tuntee elämän ha- 
joittavat ristiriidat niin voimakkaasti omassa olemuk- 
sessaan, että hän ei näe mitään sovinnon mahdolli- 
suutta. Eikä tämä asiain tilanne ole tällainen ainoas- 
taan meillä, vaan kaikkialla, kaikkien kansojen kes- 
kuudessa. Jos asioita katsommekin vain sanoisim- 

meko pinnallisesti, täytyy kyllä myöntää, että pulmat 
ovat todella niin vaikealta näyttäviä, että tuskimpa 
niitä voitanee ratkaista. Vaikka mitä yritettäneekin, 
kaikkialla törmäävät kaksi ajatustapaa, työ ja pää- 
oma, siis aineelliset |sovittamattomilta = näyttävät 
pulmat yhteen. Kun katselemme tätä nykyistä ti- 
lannetta näin ulkopuoliselta kannalta ja niitä paran- 
nuskeinoja, joilla tätä vaikeata ristiriitaa koetetaan 
saattaa sopusointuun, on ehdottomasti sanottava, että 
on turha vaiva yrittääkään ratkaisua, sillä yksi rat- 
kaisu tuo yhdeksän pulmaa eteen. Ei ole ensinkään 
ihmeteltävä sitä, että kiihkeimmät ja vähemmän har- 
kitsevat ainekset sellaisina hetkinä, jolloin myrsky- 
aallokko on raivoisimmillaan käymässä, ovat sanoneet, 
että vastapuolen väki olisi surmattava 7-vuotiseen 
asti. Toisinaan on kansalla vähän rauhallisempaa, 
mutta tästä huolimatta on aineksia, jotka hautovat 
hetkeä, jolloin taasen isketään yhteen ja kukaties saa- 
daan vastustaja kokonaan nujerretuksi. Esimerkki kui- 
tenkin näyttää meillä Suomessakin, että vaikka vas- 
tustajasta saatiin perinpohjainen voitto, niin jo 10 vuo- 
den kuluttua on vastustaja jo täysin entisellään. 

Onko tämä onneton sukukunta tuomittu aivan ko- 
konaan tuhoutumaan? 

Eikö ole mitään keinoa, jonka avulla päästäisiin 
yhteisymmärrykseen. Näin kysyy jokainen vakavasti 
isänmaansa ja kansansa parasta ajatteleva kansalai- 
nen. Tämän kysymyksen on moni tehnyt jo useas- 
tikin ja uudelleen innostanut naapureitansa ja työ- 
kumppaneitansa tähän ja tuohon parannuskeinoon 
ryhtymään. Lainsäätäjät yrittävät parastaan ja mitä 
enemmän lakeja syntyy, sitä enemmän kunnioitus 
niitä kohtaan höltyy ja sitä suuremmassa määrässä 
niitä rikotaan. Kaikki näyttää kulkevan suurta ka- 
tastroofia kohti. On vain kysymys, milloin taas tulee 

jotain suuria onnettomuuksia. Onneton sukukunta 
koettaa etsiä lohdutusta ja virvoitusta edes huumaa- 
vista aineista ja hetkellisistä, kiihoittavista tanssin sä- 
velistä. Unohtuuhan silloin edes hetkeksi nämä elä- 
män ratkaisemattomilta näyttävät ristiriidat ja joka- 
päiväisen leivän hankkimisen huolet ja vaivat. 

Eikö siis ole olemassa mitään mahdollisuutta yhteis- 
ymmärryksen saavuttamiseksi? Vastaisimme, että on, 
ja tämä mahdollsuus on aivan lähettyvillämme, niin 
suomalaisilla kuin toisillakin kansakunnilla. Tämä 
yhteisymmärryksen taikakalu on jokaiselle kansalai- 
selle läheisempi kuin hänen oma kätensä tai jalkansa. 

Tämä yhdistävä voima on se joka kansakun- 
nat on synnyttänytkin ja josta teimme selvää tä- 
män kirjoituksen alussa. Elävä kansallistunto, kun 
se on päässyt vaikuttavasti nostamaan kansalaista, on 
se taikakalu joka antaa pohjan yhteisymmärrykselle. 
Jos kansallistunto saisi sen korkeammassa asteessa, 
tänä päivänä Suomen kansan innoitukseensa, niin 
kansan valtaisi sellainen hyvä tahto, jonka avulla ei 
olisi mitään vaikeuksia niiden pulmakysymysten rat- 
kaisussa, joita nyt turhaan yritetään ratkaista. 

Onko olemassa historiasta mitään esimerkkejä siitä, 
että kansakunta olisi vaikeuksissa löytänyt oman yhdis- 
tävän kansallistuntonsa? On moniakin, mutta tahto- 
matta niiden kertaamisella kuluttaa aikaa, mainitsemme 
niistä vain yhden esimerkin. Tämä onkin meille suo- 
malaisille läheinen. Vanhemmat ja keski-ikäiset suoma- 
laiset muistavat n.k. marraskuun suurlakon. Se aika oli 
mitä ihmeelilsin aika kansallamme. Suomen kansa eli 
noin yhden viikon ajan mitä ihanimmassa hyvän tah 
don ja veljeyden sopusointuisessä mielentilassa. Muis- 
tamme miten eräässäkin maaseutukirkonkylässä, jossa 
oli mitä suurimmat luokka- ja puolue-erot vallalla, tuo- 
na ihmeellisenä aikana vapaaherrat ja muonamiehet 

istuivat rinnan kirkonpenkissä kaikessa sovussa ja vel- 
jeydessä yhteisistä maallisista asioista neuvottelemassa. 
Kaikkien silmistä ja koko olemuksesta loisti silloin 
yhteisymmärrys ja hyvä tahto. 

Emme katso olevan tarpeellista syventyä tämän ih- 
meellisen suurlakkoviikon tapauksiin, jolloin mitä hir- 
muisin sortovalta suistettiin kansan hartioilta ilman 
verenvuodatusta yhteisymmärryksen ja suuren kan- 
sallistunnon vallitessa. Kansallistunto oli sinä viikkona 
niin elävä, niin voimakas, että pahimmalle sortajalle- 
kaan eivät tuomion pasuunat soineet, vaan heillekin osoi- 
tettiin hyvää tahtoa, heidänkin sallittiin päästä turval- 
lisesti oman kansansa luokse. Kertokaa kansalaiset 
nuorisolle tästä ihmeellisestä onnen ja rauhan viikosta, 
sillä siten saataisiin heidät ajattelemaan, mitenkä elävä 
ja yhdistävä kansallistunto voi mitä ihmeellisimpiä 
asioita ratkaista. 

Entä me vanheminat, me, jotka nuorukaisina saimme 
elää noita ihania kansallistunnon innoittamia päiviä, 
päiviä, jotka tekivät marraskuisista harmaista päivistä 
mitä suloisimmat kansallisen heräymyksen päivät. 
Mitä on meidän nyt tehtävä? Me olemme nyt asioita 
johtamassa, ja yksinomaan meidän vallassamme on, 
haluammeko alkaa kuunnella omaa todellista kansal- 
listuntoamme ja sen neuvomaa tietä pitkin kulkea. 
Me olemme myös nähneet tuomion ja sodan käyvän 
ylitsemme, sodan joka johtui siitä, että yhdistävä kan- 
sallistunto oli heikko. 

Suomalaiset! Valkoiset ja punaiset suomalaiset! Ei 
mikään mahti voi meitä auttaa ja pelastaa tästä kau- 
heasta ristiriitojen ajasta, jollemme me itse herää 
omaan kansallistuntoomme. Kuulkaa hyvät ystävät 
sekä valkoiset että punaiset! Olemmehan me kaikki 
samoja Väinämön hengen lapsia. Onhan meillä 
paljon yhteistä rakasta kansallista. Antakaamme sen 

meissä vaikuttaa ja elävöityä. Ottakaamme oikein 
vakavasti harkitaksemme se tosiasia, että ,sota sor- 
taa ja rauha rakentaa". Meidän on, jos mielimme elää 
kansana opittava yhdessä elämään tässä maassa. 
Pois kaikki toistensa syyttely ja tuomiot. Tuomion 
ajat ovat menneet, uusi kevät on koittamassa. 
Ottakaa kansalaiset varteen, ja vahvistakaa sitä, missä 
ilmenee kansallishenkeä ja kansallisia pyrkimyksiä. 
Tietäkää että ainoastaan kainsallistunnon yhdistä- 
vässä voimassa on Suomen kansan, samaten kuin tois- 
tenkin kansojen pelastus. Älkää jarruttako kansalli- 
sia pyrkimyksiä, vaan tukekaa ja vahvistakaa niitä 
missä tavannettekin, sillä ainoastaan niissä on tämän 
onnettoman sukukunnan ihana uuden päivän nousu. 
Älkää liioin antako ennakkoluulojen tai vastusta- 
vien väitteiden itseänne eksyttää, enempää kuin sen- 
kään, että yhden ihmisen puutteellinen kynä on nämä 
totuuden asiat vajavaisesti esittänyt, sillä kysymys ei 
ole siitä, kenen kautta, ja missä ne ovat tuodut julki. 
Se vain on välttämätöntä, että me ilman mitään 
rajoituksia syvennymme tähän kansalliseen asiaan. 
Ja kun me näin kysymmekin omalta sisimmältä itsel- 
tämme, niin suureksi iloksemme huomaammekin, että 
tämä yhdistävä, herättävä ja nostattava kalevalais- 
kansallinen henki onkin meidän jokaisen sisin ole- 
muksemme. Auttakoon sen voima meitä kaikkia. 


Miten ihmisten olisi puhu- 
teltava toisiaan? 


Eristävä seurustelu, eristävät tavat ovat tämän ny- 
kyisen elämän tunnusmerkkejä. Kaikenlaiset arvoni- 
met, arvoasteet ja tittelit ovat mitä sattuvimpia tun- 
nusmerkkiä siitä hajottavasta elämänkatsomuksesta, 
mikä nykyisin on vallalla ja jota kohta voimme sanoa 
kaikkien sodaksi kaikkia vastaan. Me ihmiset olemme 
totisesti niin tämän elämän ja sen eristävien tapojen 
orjia, että voimme kohta huutaa Hamletin tavoin ,ol- 
lako vai eikö olla*. Elämästä ja seurustelustakin on 
kaikki luonnollisuus poissa. Ollaan kyllä luonnolli- 
siakin pienissä ryhmissä. Ihmiset ovat jakautuneina 
eri karsinoihin, luokka-, puolue-, aate- y.m. virtausten 
rajoituksissa. Näissä ryhmissä jopa suorastaan kas- 
vatetaan ihmisissä epäluuloisuutta toisen karsinan ih- 
misiä kohtaan. Vaikka mitenkä hyvän asian joku ih- 
minen tahtoisi esittää, niin heti ovat eri karsinoiden 
punomat ennakkoluulot ja kuvitellut etujen, vallan y.m. 

vaikutteet vastassa. Kaikki veljellinen luonnollisuus 
on poissa. 

Tämä eristyneisyys näkyy myöskin puhuttelusa- 
nassa. Ensinnäkin on nyt jo ihan mahdoton tietää 
millä tittelillä mitäkin olisi puhuteltava. On senkin 
seitsemät kyselyt ja selvän ottamiset mitenkä kutakin 
olisi - puhuteltava ja kun niitä titteliä on samallakin 
ihmisellä monia. Ja kun vielä pitäisi tämän tittelin 
näkyä asianomaisen aviopuolisonkin puhuttelusanassa, 
niin arvaamme, minkälaisen eristävän sekasotkun tämä 
aiheuttaa ihmisten keskinäisiin suhteisiin Voidaan 
kyllä huomauttaa, että eihän valistuneelle ihmiselle ole 
minkään arvoisia nämä ihmisten keksimät turhanpäi- 
väiset arvonimet ja että sivistynyt ihminen osaa an- 
taa niille oikean arvon. Ja koska ne usein kuvaavat 
ihmisen ammattia, niin ovathan ne oikein ja paikal- 
laankin. Tämä onkin oikein ja paikallaan, jos ih- 
misellä on jokin toimi, jonka avulla hänet voidaan 
erottaa toisista, ja käyttää hänestä sitä tointa kuvas- 
tavaa ammattinimeä niin kutsuttuna ulkonaisena ero- 
tusmerkkinä. Mutta mitä tekemistä sillä on ihmisten 
keskinäisessä seurusteluelämässä? Nythän onkin niin, 
että nämä ammattia kuvaavat nimet on tuotu juuri 
erottaviksi titteleiksi jokapäiväiseen elämään, ja niillä 
turhanpäiväiset ihmiset haluavat pyöhkeillä. He ai- 
van suorastaan voivat pahastuakin, jos ei aina huo- 
mata vetää titteliä esille puhuteltaessa. Valistunut ih- 
minen tietenkin aivankuin kieltäytyy noiden korujen 
vetämisestä esille, mu'ta näitä ihmisiä on toistaiseksi 
kovin harvassa. Mutta mitä nämä arvoasteet ja sen- 
kin seitsemät nimitykset merkitsevät ihmisille, joita 
on aivan musertava enemmistö, arvaa pitemmittä pu- 
heitta. Ne saattavat kantajansa eristyneisyyteen ja 
suureen itsensä yliarviointiin ja toisten ihmisten ali- 
arviointiin, vaikka useinkin voi olla niin, että jalki- 

netyöntekijä on valistuneempi ja omaa suuremmassa 
määrin elämän tositietoa ja kokemusta kuin esimer- 
kiksi tohtori, jolla on vain ulkopuolista muistitietoa 
enemmän. Kuitenkin, mitenkä harvassa ovatkaan vielä 
ne tohtorit, jotka osaavat veljiinsä suhtautua siten, kun 
pitäisi tai kuten esim. hänkin, joka nyt sattuu ole- 
maan tohtori suhtautuisi, jos olisi esim. tavallinen jal- 
kinetyöntekijä. Tuskinpa mitkään harhat niin paljon 
eristävät ihmisiä kuin juuri nämä tittelit. Totisesti 
meidän on aika tässäkin suhteessa palata oikeaan in- 
himilliseen olotilaan, sillä muuten ehkä menemme niin 
pitkälle, joka on suoraa hullutusta jo ulkonaisen elä- 
mänkin kannalta, puhumattakaan jos asioita katsel- 
laan elämän todelliselta henkiseltä puolelta. Mitenkä 
tittelinälkäisiä ovat jo naisemmekin, siitä kertoi sat- 
tuvan esimerkin eräs sanomalehtimies. Hänellä oli 
tuttava, joka oli maisteri ja tämän tuttavan oli hin- 
nalla millä hyvänsä saatava tohtorin titteli, jota hän 
ei muuten toimensa vuoksi olisi tarvinnut, mutta rouva 
pakoitti hänet tähän kovaan touhuun sillä vaikutteella, 
että olisi saanut ,tohtorinnan* tittelin! Voi pyhä yk- 
sinkertaisuus! Näin pitkällä ollaan. Tämäkin titteli- 
hullutus on aivan suuri pimittävä ,tammi* veljeyden 
tiellä, ja kuitenkin me kaikki olemme vain ihmisiä, 
jokainen ihan yhdenvertaisia elämän edessä, tältä käy- 
tännön kannalta katsoen. 

Tämä väärä ,sivistys* on meille suomalaisille tuo- 
nut senkin ihmeellisen lainatavan, että kun puhutte- 
lemme jotakin ihmistä yksilöä, niin sanomme ,Te*, 
huolimatta siitä, että mainittu nimitys tarkoittaa use- 
ampia ihmisiä. 

Muinaiset Suomen kalevalaiset eivät tällaisilla eris- 
tävillä nimityksillä ja puhuttelusanoilla jakaneet ih- 
misiä karsinoihin, vaan kaikki ihmiset olivat ihmisiä! 
veljiä, mikä ilmeni puhuttelusanoistakin. Jos jollakin 

ihmisellä sattui olemaan tietoa ja viisautta enemmän, 
kuin kanssaveljillään, niin asetti täilainen tietäjä it- 
sensä toisten avuksi, ja vakuutteli hyvin vähän tietä- 
vänsä, kuten esim. Väinämöinenkin. Samaten ovat- 
kin kaikki maailman suuret hengenmiehet, joilla on 
ollut tositietoa elämän salaisuuksista yhdellä suulla 
teroittaneet veljeyttä. He ovat kammoksuneet arvo- 
nimityksiä. Kristuskin kielsi sanomasta häntä arvo- 
nimellä ,hyvä mestari* sanoen: ,ei kukaan ole hyvä, 
vaan yksin Jumala ja te kaikki olette hänen poikiaan*. 
Lisäksi hän opetti: ,Kaikki te olette yhdenvertaisia 
elämän edessä, ja joka teistä tahtoo suurin olla, hän 
olkoon kaikkien palvelija". Näin esitti elämän suuri 
mestari oikeat ihmisen arvonimet palvelija ja veli. 

Miksikä =siis eroitella ja luokitella ihmisiä. Olem- 
mehan me kaikki veljiä, siis nimitys ,veli* selventää 
paljo käsitteitä ja antaa valoa elämän tielle. Kun 
tämä nimitys tulee uudelleen käytäntöön Kalevan hei- 
mon puhuttelusanaksi ja he hylkäävät tuon germaa- 
neilta lainaamansa teitittelemisen, niin ollaan jo hy- 
vän matkaa poissa siitä eksyttävästä harhasta, joka 
ihmisiä erottaa toisisaan. Vie tietenkin aikansa en- 
nenkuin asiat palautuvat tälle luonolliselle tolalle, 
mutta sinne on pyrittävä. 

Tällä oikealla ja luonnollisella tavalla vielä nytkin 
puhuttelevat kansanmiehet vierastakin ihmistä toisin 
paikoin Suomen saloilla ja se tuntuukin niin kotoi- 
selta ja läheiseltä ja ennenkaikkea siitä puhutteluta- 
vasta huokuu lähentävä veljeyden henki. 


Kalevala-Veljien veljesmerkki. 


Kalevalainen viisaus samoin kuin kaikki suuret us- 
konnotkin, ja niiden keskeiset henkilöt ovat aina te- 
roittaneet mieliimme veljeyttä, kuten jo edellisessäkin 
kirjoituksessa oli puhe. 

Yksi teillä on isä, taivaallinen taatto, eli isä Jumala, 
te kaikki olette tämän tuntemattoman Jumalan, elä- 
män hengen lapsia. Kaikki te olette yhdenvertaisia 
elämän suuren arvoituksen edessä. Olkaa siis vel- 
jellisiä, lyökää , käsi käteen*. Ottakaa ihmiset toi- 
sianne kädestä kiinni, veljinä toinen toistanne tuke- 
kaa ja auttakaa. Näin opettavat meitä kaikki suu- 
ret elämän ohjeet. 

Kalevala-Veljien veljesmerkki kuvaa tätä käsikä- 
teen lyöntiä. Merkin kädet kuvaavat lisäksi Suomen 
siltaa, siltaa, mikä yhdistää menneisyyden ja tulevai- 
suuden sekä Kalevan heimon irrallisten osien yhty- 
mistä. Tämä siltä merkitsee myöskin sitä, että Ka- 
levalan runot ovat nykyisyyden ja menneisyyden sil- 
tana. Kun tullaan havaitsemaan, että runoissa on sa- 
maa viisaustietoa, kun muinoisen Egyptinkin tarus- 

toissa ja hieroglyfeissä. Merkissä oleva Egyptin pyra- 
miidi osottaa Kalevalan ja Egyptin henkistä suku- 
laisuutta. Pyramiidi on tämän vanhan tiedon vanhin 
näkyväinen muistomerkki. Näistä Egyptin muinoisista 
lähteistä ovat peräisin myöskin Kalevalan ,synnyt sy- 
vät". Tämä muinaisuuden kivimäki on tukena siinä 
veljeyden sillassa, joka johtaa Väinämöisen uuden 
päivän koittoon. Aurinko kuvaa tämän uuden päivän 
nousua, josta Väinämöinen ennusti. 

Veljesmerkin kuvakielessä on meille lisäksi ku- 
vattuna kuolema hautana eli pyramiidina ja ylös- 
nousemus, jota auringonnousu kuvastaa. Näin on 
myöskin kuoleman ja elämän välinen yhdistävä silta 
rakennettavissa veljesrakkauden sementillä. Päivä ja 
yö, valo ja varjo näkyvät myöskin tässä merkissä. 
Yhtä hämärä, pimeä ja mitään ilmentämätön kuin kivi 
on, yhtä valoisa elävöittävä ja ilmentävä on auringon 
valo. 

Auringonvalon tavoin valaiskoon veljeyden siltaa 
+ pitkin meidänkin sisäinen aurinkomme, sisäinen läm- 
pömme, sisäinen tulemme sitä pimeyttä, sitä aineen 
vallan vankeutta, hautaa, johon me olemme sidottuna. 
Käsi kädessä me voimme nousta ylöspäin valoa kohti. 
Muistuttakoon tämä veljesmerkki kantajaansa siitä elä- 
män suuresta totuudesta, että eristyneisyys ja itsek- 
kyys ovat ohimenevää harhaa, mutta veljeydessä ja 
rakkaudessa yhtyen elämän salaisuus paljastuu. 


Liite 


Kansalaiset! 


Eri tahoilta tulleiden esitysten ja lausuntojen joh- 
dosta sekä sisäisten ja ulkonaisten havaintojemme 
vaikutuksesta samoinkuin Helsingissä Kalevalan päi- 
vänä 28. 2. -28 Kaleva-Veljien perustavassa kokouk- 
sessa tulleen yleisen hyväksymisen ja monien yksi- 
löiden toivomusten rohkaisemana uskallamme kään- 
tyä tällä lentolehtisellä suuren yleisön puoleen. 

Tarkoituksenamme olisi koota kansallisesti valveu- 
tuneet yksilöt yhteen suureksi vapaaksi veljespiiriksi 
ilman minkäänlaisia kiinteämpiä ysdyssiteitä, kuten 
luetteloja, johtajia ja johtokuntia y.m. Tässä on myös 
mainittava, että koska Kalevala Veljet ei ole mikään 
seuratoimintaan perustuva liitto, vaan vapaa veljes- 
piiri, ei sillä myöskään ole mitään jatkuvia jäsenmak- 
suja eikä muutakaan sitovaa. Kalevala-Veli on vapaa 
ihminen ilman mitään rajotuksia, hän tekee työtä vel- 
jespiirin tarkoitusten ja ihanteiden puolesta aivan va- 
paasti sikäli kuin itse tuntee siihen halua ja kutsu- 
musta. Ainoana siteenä tulee siis näin ollen olemaan 
veljesmerkki sekä Kalevala-Veljien ohjelma, joka jo 
alussa mainitussa kokouksessa esitettiin ja silloin sai 
yksimielisen tunnustuksen ja hyväksymisen, ja joka 
seuraa tässä jälempänä. Kaikki irrallinen työ on heik- 
koa ja hapuilevaa, mutta vapaassakin veljespiirissä si- 
tävastoin saamme toinen toiseltamme tukea ja voimaa 
tämän yhteisen ohjelmau toteuttamiseksi. 

Miettikää seuraavaa Kalevala-Veljistön ohjelmaa, 
ehkä sitten huomaatte, että paikkanne on myös ri- 
veissämme. 

Joukko KalevalaVeljiä. 


Kalevala-Veljet. 


»Arinapas ajan kulua ,Uten Sammon saattajaksi 


Päivän mennä toisen tulla Uuen soiton suoriaksi 


Taas minua tarvitahan Uuen kuun kulettajaksi 


Katsotahan kaivatahan" 





Uuen päivän päättäjäksi 


, Kun ei kuuta aurinkoa 
Eikä ilmaista iloa". 
Kalev. 


Ohjelma. 


Tarkoitus. 


Kalevala-Veljistön tarkoitus on kalevalaissuomalai- 
sen kansellistunnon kohottaminen, pirstoutuneen Ka- 
levan heimon sekä eripuraisen Suomen kansan yh- 
distäminen sekä kalevalais-suomalaisen kansallisen 
sivistyksen edistäminen. 

Kaikki Kalevan heimon miehet ja naiset, missä asu- 
nettekin, jotka tunnette lämpöä Kalevalan kansallis- 
henkeä sen yhdistäviä aatteita kohtaan, sen tietoa 
kunnioittavaa sisältöä, sen kotoisuutta tai suomalai- 
suutta kohtaan, liittykää käsi käteen suureen veljes- 
ketjuun sitomaan Suomen siltaa. Kalevala-Veljillä ei 
ole mitään oikeauskoisuutta Kalevalan opeista, vaan 
kukin etsii ja ymmärtää omalla tavallaan Kalevalan 
aarteita ja tuo mahdolliset löytönsä oman heimonsa 
ja ihmiskunnan hyväksi. Kaikki te, jotka toivotte 
veljellisempää aikaa heimollenne ja ihmiskunnalle 
hittykää käsi käteen. Oppiessamme itse ensin veljel- 
lisiksi kalevalaisen kansallishengen yhdistäminä, le- 

viää meidän kauttamme tämä suvaitsevaisuuden vel- 
jeshenki kaikkialle, ja näin tulee muodostumaan kan- 
sallinen suomalainen yhteisö ilmentämään sitä suurta 
kulttuuria entistäkin ihanampaan loistoon josta kale- 
valainen runous meille kertoo. 


lhanne ja päämäärä. 

Kalevala-Veljet harrastavat kalevalaisten runojen 
perinnäistiedon tutkimista, he koettavat myöskin elä- 
mässään ottaa varteen niitä ulkonaisiakin kansallisia 
hyviä tapoja, joita Kalevalan runoelmat ja elämän 
viisautta uhkuvat lukemattomat suomalaiset sananlas- 
kut kertovat. Veljet omistavat hengessään Kalevalan 
sisäiset valon ja voiman lähteet tai pyrkivät ainakin 
aavistamaan niitä, joista heidän olisi alettava ammen- 
taa ja ilmentää elämässään, he näkevät ja aavistavat, 
että kalevala on suuri henkinen aarre-aitta, jonka an- 
timia viljelevät ensin taiteilijat ja henkiset totuuden- 
etsijät, ja heidän vaikutuksestaan vähitellen nousee 
koko Suomen kansa ilmentämään kalevalaista viisautta, 
veljeyttä ja kauneutta ja siten auttamaan inhimillistä 
kehitystä ja kulttuuria omalla erikoisuudellaan, jota 
Kalevalan aarteet sisältävät. Kalevala-Veljien unelma 
on, että kerran koko Suomen suku kantaa tätä vel- 
jesmerkkiä ensin juhlatilaisuuksissa, myöhemmin aina. 
Ihana on se näky, kun kokonaisen kansan kaikki yk- 
silöt ovat lyöneet veljenkättä toisilleen, eikä ainoas- 
taan toisilleen, vaan kaikille maailman kansoille. Sillä 
Kalevalan henkiset aarteet kohoavat kansallisuusrajo- 
jen yläpuolelle, mutta ne voidaan ilmentää ainoas- 
taan kansallishengen välityksellä. Toteutukoon pian 
unelma, että Kalevalan veljesmerkki näkyy jokaisen 
tosi suomalaisen ja hänen heimoveljensä rinnassa, 
kuulukoot hän mihin luokka , puolue- tai aatteelliseen 

ryhmään tahansa, sillä tässä merkissä Kalevala-Veljet 
yhtyvät ja tällä merkillä he voittavat. 


Käytännöllinen toiminta. 


Kalevala-Veli ei ole mihinkään sidottu tai velvoi- 
tettu sen nojalla, että hän omistaa veljesmerkin ynnä 
ohjelmakirjasen. Ainoastaan silloin, kun Kalevala-Veli 
julkisesti kantaa veljesmerkkiään (näkyvissä), on hän 
hyväksyen omistanut seuraavat käytännölliset ja tun- 
nusmerkilliset periaatteet koettaen parhaansa mukaan 
seurata niitä ja toteuttaa elämässään: 

I:ksi. Puhutellessaan toisiaan käyttävät Kalevala- 
Veljet samoin kuin lihallisetkin veljet keskenään tut- 
tavallista ja lähentävää nimitystä ,veli*. Tittelit 
ym. arvonimet häviävät heidän väliltään kuin siivellä 
pyyhkäisten, vaikkapa he kohtaisivat toisensa ensi 
kertaa. 

II:ksi. Merkkiä kantava veli tunnustaa julkisesti 
kalevalaisen aatteen kaikkia Suomen heimoja yhdis- 
täväksi siteeksi, joka kokoaa yhteen kaikki Väinölän 
lapset. Hän tunnustaa harrastavansa Suomen kansan 
ja sen heimolaisten lähentymistä ja yhtymistä, ei väki- 
valtaisin keinoin, sillä sellaiset kalevalainen viisaus 
hylkää, vaan veljeydessä yhtymistä, mihin se neu- 
vo0. 

Lisäksi tunnustaa hän jättäneensä toisarvoiseen ase- 
maan nykyisin vallalla olevat luokka-, puolue-, y. m. 
ihmisiä eroittavat pyrkimykset, jotka voivat olla pai- 
kallaan ryhmissä, mutta Kalevala-Veljenä hän näkee 
ja tuntee, että Suomen heimot ja kansalaiset tarvit- 
sevat yhteisen, lähentävän, koossapitävän ja nostatta- 
van kansallisen ihanteen, joka lähentää kaikkia näitä 
ihmisryhmiä toisiinsa. Tämä aate on kaikille tosi 
suomalaisille oma rakas kalevalainen aate, tämän Suo- 

men kansallishengen ihana ilmennys, todellinen Suo- 
men silta. 

II:ksi. Näiden Kalevala-Veljien ihanteiden toteut- 
tamiseksi tekevät veljet ulospäin suuntautuvaa työtä 
innostaen ihmisiä liittymään Kalevala-Veljiin. Samassa 
tarkoituksessa voivat he joko yksin tai yhdessä kut- 
sua koolle kokouksia, joissa puhein, esitelmin ja kes- 
kusteluin valaistaan näitä asioita. 

Kalevala-Veljien tunnuslause on: ,Heimoveljet, liit- 
tykää meihin sankoin joukoin rakentamaan Suomen 
siltaa!" 


,Veli kulta, veikkoseni Lauloaksemme hyviä 
Kaunis kasvinkumppalini 
Lyökäämme käsi kätehen 


Sormet sormien lomahan 


Parahia pannaksemme 
Tämän iltamme iloksi 
Päivän kuuluu kunniaksi 





Vaiko huomenen huviksi 


Uuden aamun alkeheksi." 
Kalev. 


Veljeksiliittymisohjeet. 


Ilmoita nimesi ja osotteesi allekirjoittaneelle ja 
liitä kirjeeseen 20 mk. niin sinulle lähetetään hopeai- 
nen veljesmerkki ja ohjelma postivapaasti ja näin olet 
Kalevala veli. 

Kirjan, ,Kalevalan kansallinen puoli* saa myös 
15 mk. hinnalla postivapaasti, kun maksu seuraa ti- 
lausta. 

Rouva Hellä Kaukomaa, Pakinkylä. 


pet 
Kirjasarja 


yKalevalan opetuksia” 


tulee sisältämään teokset: 


Kalevalan kansallinen puoli, 

2 Kalevalan yhteiskunnallinen ja uskonnollinen 
puoli, 

3 Kalevalan sisäiset aarteet. 


, Kalevalan sankarit” 


Kalevalan opetuksia mysteerionäytelmissä. 


Ihmisen alkuvaiheet ja Kullervo-näytelmät. 
Joukahais-näytelmät. 
Lemminkäis-näytelmät ja Ihmisen vapautu- 


minen. 


Hinta 15: — 


